
INTRODUCERE 


Politica comparată rezidă în aplicarea metodei comparative în ştiinţa politică. acest 
curs va pune acentul pe două probleme : 

e influenţa culturii politice asupra sistemelor ; 

e raporturile dintre stat şi cetăţeni. 

Aceast curs urmăreşte să asigure studenților un câmp de cunoştinţe familiarizându-l cu 


diversitatea perspectivelor. 


Politica comparată privită ca domeniu al ştiinţei politice asigură analiza în timp şi în 
spațiu a sistemelor politice. De la pionierii gândirii sociale şi politice de influență ştiinţifică de 
la sfârşitul secolului al XIX-lea sau începutul secolului al XX-lea până în zilele noastre 
discuţiile privind dezvoltarea, statul, democrația acţiunea colectivă sau reprezentarea politică 
au constituit nucleul ştiinţei politice. Chiar dacă mai puţin structurată acestă perspectivă a 
folosit comparații precum tradiție/modernitate (cu varianta maioresciană, atât de influentă ân 
românia forme fără fond/forme organice), Nord/Sud, Răsărit/Occident, 
totalitarism/autoritarism/democrație sau state  dezvoltate/state  sub-dezvoltate. Această 
incompletă enumerare dovedeşte că prin comparație au fost propuse explicaţii care reprezintă 
astăzi structura de bază a politicii comparate. 

Constituidu-se ca disciplină ştiinţifică politica comparată a presupus mai întâi o 
abordare critică a metodelor şi dezvoltarilor conceptuale atât în contextul confruntării 
diferitelor paradigme, cât şi în interiorul fiecărui câp teoretic. În al doilea rând, în măsura în 
care politica comparată este relaționată la noțiuni precum statul națiune, modernitatea sau 
dezvoltarea, redefinirea acestor concepte în funcţie de mutațiile istorice pe care lumea le-a 
cunoscut (prăbuşirea comunismului, globalizarea, disputelel privind politicile statului social, 
rolul organizaţiilor şi instituţiilor supra-naționale) a impus o reconstrucție a politicii 
comparate. 

Dintre diversele problemele ce pot fi abordate se impune o selecție. De aceea acest 


curs va pune acentul pe două probleme: influența culturii politice asupra sistemelor şi 


raporturile dintre stat şi cetățeni. Aceast curs urmăreşte să asigure studenţilor un câmp de 
cunoştinţe familiarizându-l cu diversitatea perspectivelor 


Deoarece "comparaţia este motorul cunoaşterii iil 


cercetătorii din ştiinţele sociale au 
căutat să se sustragă influențelor normative ale societăților din care proveneau. Depăşirea 
etnocentrismului este de aceea poate cel mai important beneficiu al comparativismului, alături 


de oportunitatea de a identifica regularități pentru a fundamenta o construcție ştiinţifică. 


! Mattei Dogan, Dominique Pelassy, Cum să comparăm națiunile. Sociologie politică comparativă, Bucureşti, 
Alternative, 1993, p. 12 


CAPITOLUL I 


CARACTERISTICILE POLITICII COMPARATE 


Comparaţia politică are, ca finalitate elaborarea unor explicaţii cu valoare științifică.. 

Comparaţia presupune: 

e inventarierea claselor din tablou; 

e stabilirea unei ordini a elementelor în funcţie de conexiunile dintre ele. 

Comparaţia corespunde realităţii fără să o reproducă total. 

Comparaţia poate fi: 

e binară, atunci când sunt comparate două obiecte, serii de obiecte sau sisteme politice; 

e multiplă, când se compară mai multe mai multe obiecte rezultate din contexte diferite 
sau un număr mai mare de sisteme politice. 

Comparaţia poate realiza compararea; 

e unor obiecte sau sisteme politice aflate în proximitate (sistemul de partide românesc şi 

maghiar); 

* poate utiliza metode „contrastelor dramatice” opunând cazuri foarte diferite pentru a 

identifica fundamentele istorice şi culturale ale fiecăruia (statul occidental versus statul 


în lumea musulmană). 


Politica comparată rezidă în aplicarea metodei comparative în ştiinţa politică.. De 
aceea investigarea cadrului teoretic care orientează cercetarea indică modul în care analiza 
comparativă contribuie la realizarea obiectivelor specifice ştiinţei politice. Deşi parte a 
demersului politologic, politica comparată, îşi găseşte fundamentele ştiinţifice în sociologia 
secolului al XIX-lea. Emile Durkheim, întemeietor al sociologiei, a privilegiat metoda 
comparativă câtă vreme sociologia nu putea folosi, datorită consecințelor, metoda 
experimentală”. Aceasta din urmă presupune testarea unei ipoteze în anumite condiţii care 
permit cercetătorului să controleze una sau mai multe variabile independente şi să observe 
modificările pe care aceste intervenții le induc asupra variabilelor dependente. În domeniul 


ştiinţelor sociale, şi cu atât mai mult în cazul ştiinţei politice, foarte rar se pot întruni 


? Daniel-Louis Seiler, La politique comparee, Paris, Armand Colin, 1982, p. 10 


condiţiile pentru un experiment. Alegerile parlamentare, spre exemplu, nu pot fi supuse 
experimentului. Pe de altă parte procesele socio-politice din trecut nu mai pot fi nici ele 
reconstituite şi cu atât mai puţin reacțiile subiecților nu mai pot fi supuse unui control din 
parte experimentatorului. Nu trebuie neglijat nici impactul eticii asupra demersurilor de tip 
experimental ce limitează libertatea de acţiune a experimentatorului. În cadrul ştiinţelor 
sociale metoda comparativă a devenit un substitut al experimentului. această metodă pune în 
evidență asemănările şi/sau deosebirile ce pot fi evidenţiate în cazul unor obiecte empirice 
considerate comparabile, astfel că urmare a acestei operaţii se pot elabora ipoteze explicative 
de tip cauzal. Comparaţia politică are, deci, ca finalitate elaborarea unor explicaţii cu 


valoare ştiinţifică. 


1. Specificul metodei comparative 

O disciplină ştiinţifică propune tip de discurs asupra unui domeniu de obiecte, metoda 
constituind o modalitate de articulare a acestuia. Metoda comparativă presupune că realitatea 
este organizată după o ordine pe care cercetătorul o poate descoperi. Oricare ar fi modul de 
cunoaştere utilizat, ştiinţific sau filosofic, ceea ce se analizează este constructul şi nu 
realitatea obiectivă. Activitatea de cunoaştere constă în elucidarea a ceea ce se numeşte 
relaţia dintre elementele tabloului pentru a putea structura faptele. Astfel compararea constă 
în căutarea de similarități structurale între clasele tabloului.” 

În primul rând comparaţia presupune inventarierea claselor din tablou. Dacă se 
analizează, de exemplu, dinamica regimului politic într-o perioadă dată, se identifică etapele 
semnificative. A doua operaţie constă în stabilirea unei ordini a elementelor în funcţie de 
conexiunile dintre ele. În exemplul precedent ordinea poate rezulta din cronologie sau în 
funcţie de partidele ce au deținut guvernare sau de rolul instituţiilor politice în influențarea 
regimului. Descrierea comparativistului urmăreşte să identifice invariantul. 

Astfel comparaţia corespunde realităţii fără să o reproducă total. Clasele de elemente 
reprezintă configuraţia tipurilor de obiecte constituind realitatea pe care o transpune tabloul. 
Comparația este din ce în ce mai mult folosită pentru a atinge obiective descriptive, pentru a 
putea facilita focalizarea pe faptele „indivizilor” istorici concreți (comunismul românesc, 
Partidul Conservator englez, etc.) în raport cu concepte universale şi abstracte (comunismul, 
conservatorismul). 

Comparaţia poate fi binară, atunci când sunt comparate două obiecte, serii de obiecte 


sau sisteme politice, sau multiplă, când se compară mai multe mai multe obiecte rezultate din 


3 ibidem, p. 16 


contexte diferite sau un număr mai mare de sisteme politice. În primul caz comparaţia 
prezintă avantajul de a fi intensivă, pe când a doua permite identificare unui număr mai mare 
de variabile de analiză. 

Din perspectiva ariei comparaţia poate realiza compararea unor obiecte sau sisteme 
politice aflate în proximitate (sistemul de partide românesc şi maghiar) sau poate utiliza 
metode „contrastelor dramatice” opunând cazuri foarte diferite pentru a identifica 
fundamentele istorice şi culturale ale fiecăruia (statul occidental versus statul în lumea 
musulmană). Prima perspectivă asigură rigoare şi operaționalitate pe când a doua oferă 
deschideri descriptive şi explicative. 

Ştiinţa politică se află într-o relaţie de puternică dependență de metoda comparativă. 
Politologul urmăreşte să compare fapte relevante aparținând aceiaşi categorii, dar care se 
inserează în contexte diferite, putând astfel să explice geneza şi diferențele de configurație. 
Aplicată la sfârşitul secolului al XIX-lea pentru a evalua instituţiile politice de Lowell politica 
comparativă nu este în mod necesar transnațională. Şcoala franceză de analiză electorală a 
comparat voturile în funcție de criteriul geografic pentru a explica diferențele de 
comportamentul electoral. 

Toate aceste orientări demonstrează că prin comparaţie este vizată o metodă şi nu un 
obiect de cercetare. Metoda comparativă se inspiră direct din metoda variațiilor concomitente 
pusă la punct de John Stuart Mill care urmăreşte interpretarea variațiilor ce afectează un 
obiect social sau politic dat pentru a consta diferenţele în modul de activitate a cutărui sau 
cutărui factor, toţi ceilalţi factori rămânând egali”. O asemenea metodă îşi dovedeşte limitele 
sale cu atât mai mult în ştiinţa socială unde mediul în care se construieşte obiectul social are o 
asemenea complexitate încât este dificil, dacă nu imposibil, de al izola. 

Metoda variațiilor concomitente are o valoare relativă. Ea permite formularea de 
ipoteze fără de care comparatistul nu poate elabora explicaţiile sale. De exemplu analiza 
dezvoltării partidelor postcomuniste în Europa Centrală conduce la sesizarea unor elemente 
comune (apartenența la spaţiul ex-sovietic, impactul modelului social-democrat, clivajele 


specifice) dar nu explică cazurile ceh, sârb sau chiar românesc. 


2. Disfuncţiile comparativismului clasic 
De la începutul secolului al XX-lea până în anii '60 comparativismul a cunoscut epoca 


sa clasică. Încercările de sinteză păuneau în evidenţă specificul analizei comparative fără să se 


4 Bertrand Badie, Guy Hermet, Politique compare, Paris, PUF, 1990, p.18 


interogheze asupra viabilităţii formulelor de analiză în cazul societăților non-occidentale?. 

Comparativismul clasic a intrat în criză în anii 1960 nu atât datorită fragilității sale 

metodologice, ci ca urmare a dificultăților de a se adapta la transformările ce marcau epoca. 

Contextul decolonizării care permite apariția unor state noi pe scena politică mondială punea 

comparativismul în faţa unei noi sfidări. Comparaţiile tradiționale nu mai erau eficiente: o 

comparaţie instituţională (compararea parlamentului din Franța cu cel din) nu mai aducea 

informaţiile relevante pe care cercetătorul le viza. În faţa acestei situaţii s-au formulat două 
alternative: 

|. să se respingă studierea societăților extra-occidentale din aria de cercetare. Cercetările 
africane sau asiatice trebuiau elaborate pe teren de către specialişti pe baza monografiilor 
şi nu a comparaţiilor cu alte societăți. Această alternativă are în continuare susținători, dar 
absența comparativismului poate conduce la etnocentrismul. Comparaţia pune în evidență 
diferențele, monografia riscă să se blocheze în faţa stereotipurilor şi prenoțiunilor. 

2. developmentismul (teoriile dezvoltării) care la începutul anilor 1960 a reprezentat o soluție 
salvatoare pentru comparativism. În favoarea acestor alternative au fost aduse diferite 
argumente. Dacă comparaţia între societățile extra-occidentale. şi cele occidentale poate 
crea confuzii, în schimb, este acceptabil se realizeze analogii semnificative între modul în 
care au evoluat ultimele şi etapele pe care le parcurgeau în acea perioadă primele. 
Societăţile europene au fost confruntate, în secolele anterioare, cu aceleaşi sfidări ca cele 
africane sau asiatice la mijlocul secolului al XX-lea: absolutismului îi corespunda 
autoritarismul, venalității corupția, instabilitatea frontierelor se asemăna cu etapa 


construcției naționale în Occident“. 


2.1. Depăşirea perspectivei universaliste 

Analiza comparativă şi variantele sale developmentiste au plecat de la un dublu 
postulat: universalitatea conceptelor şi a practicilor. Comparaţia politică pornea de la o 
supoziţie de ordin epistemologic: ştiinţa politică nu îşi poate revendica statutul decât în 
măsura în care asigură emergența unor concepte aplicabile la întreg ansamblul situațiilor 
politice. În acest context cultura nu putea interveni de o manieră semnificativă în elaborarea 
categoriilor de analiză, ca de altfel nici în formarea regimurilor politice. 

Această viziune nu a rezistat la proba practicilor politice care au evoluat în spaţiile 
extra-europene luând forma constatării modelului occidental. Pe de altă parte analiza 


ştiinţifică s-a orientat spre studiul tradițiilor (ca o consecinţă a eşecului modelului occidental) 


5 Roy Macridis, The Study of Comparative Government, New York, Random House, pp 34-37 


pe care developmentismul le refuza. Recursul la cultură, antropologie şi istorie indică o 
reorientare spre cunoaşterea individualului în raport cu universalul. 
Criza universalismului a condus la rediscutarea conceptelor analizei comparative, dar 


mai ales la depăşirea perspectivei universaliste pe care ştiinţa politică occidentală 


2.2. Remodelarea argumentelor 

Criza universalismului ce a afectat metoda comparativă clasică a avut consecințe 
asupra capacităţii sale explicative. Constatând că procesele politice au o componentă specifică 
cercetătorii au luat distanță în raport cu paradigmele developmentiste. 

Ca urmare a modificării viziunii explicative s-a ajuns la adoptarea unui model 
explicativ mai modest, dar mai adaptat nevoilor ştiinţei politice contemporane. În cadrul 
demersului explicativ asupra politicii nu poate fi postulată existența unui factor universal care 
să determine procesele şi care să transceandă culturile şi istoria.” Determinismul economic, 
marxist sau liberal, devenit nucleul teoretic al unui anume demers comparativist a condus la 
ideea că economicul implică acelaşi tip de corelaţii cu sferele socialului şi politicului 
indiferent de caracteristicile culturale sau istorice ale societăţii analizate. Însă faptul că 
economicul a devenit un factor favorizat de ştiinţele sociale occidentale a fost rezultatul unei 
anumite evoluţii istorice ce nu poate fi reprodusă în alte areale. Relaţia dintre acțiunea 
economică şi acțiunea politică a fost extinsă în mod forțat pentru a descrie comportamentul 
întreprinzătorilor sau politicienilor din orice colţ al lumii. Dar această perspectivă nu a putut 
rămâne neutră din punct de vedere cultural. Interferenţa dintre factorii culturali şi tipul de 
explicaţie a contribuit la remodelarea modelelor cauzale caracteristice analizei comparativiste 
clasice. Modelul secvențial sau metoda weberiană a afinităţilor elective au contribuit la 
apariția unei noi abordări comparative. Analiza de tip secvențial propune o formulă 
explicativa ce constă în compararea traiectoriilor istorice, pe când metoda weberiană 
reprezintă o autentică ruptură cu viziunea cauzală, încercând, aşa cum arată Etica protestantă 
şi spiritul capitalismului, că între diferitele fenomene (capitalism şi protestantism) există 


afinități ce favorizează un anume solidaritate. 


2.3 Redescoperirea istoriei 
Comparativismul clasic nu a reuşit să se definească în raport cu istoria şi nu a putut să 


integreze dimensiunea istorică a obiectelor sociale şi politice pe care le compara. Ignorarea 


ê Bertrand Badie, Guy Hermet, op.cit, p. 22 
7 ibidem, pp 22-28 


acestei dimensiuni dus la dezvoltarea unor comparații artificiale. Acest rezultat a fost 

influențat de două fenomene: 

1. epistemologia behavioristă 

2. recursul la postulatul că istoria are o a priori un sens şi că ea presupune o teorie asupra 
societăţii cercetare (o ideologică). 

Prima perspectivă a dominat în anii '60, analiza behavioristă a vieţii politice contribuind la 
apariția analizei sistemice, care a contribuit la dezvoltarea unei viziuni ce identifica ansamblul 
rolurilor politice caracteristice unei societăți cu un sistem, respectiv cu un ansamblu de 
elemente interdependente ce ar alcătui un întreg coerent şi stabil. Acest tip de analiză 
accentuând asupra invariabilului consideră practicile politice ca fiind trans-istorice şi deci nu 
acordă o mare importanţă proceselor de transformare. 

O altă abordare porneşte de la teoriile sociologice ce atribuie un sens a priori istoriei, 
aşa cum presupune marxismul, şi în general, evoluționismul. Dacă marxismul pleacă de la 
axioma succesiunii modurilor de producţie, evoluționismele indică modernizarea drept scop 


spre care converg toate societățile. 


8 Rod Hague, Martin Harrtop, Shaun Berslin, Comparative Government and Politics, London. MacMillan, 1993, 
pp 33-36 


3. Noile orientări în comparativism 

Criza universalismului şi incertitudinilor modului clasic de cercetare a făcut necesară 
reintroducerea istoriei în cadrul analizei comparative şi reînoirea acesteia. Această reînoire 
constă în: 

1. redescoperirea analizei culturale 

2. reconstrucția unei sociologii a acţiunii ce a dus la apariţia analizei strategice. 

De fapt toate orientările prezente indică o reîntoarcere spre sociologia weberiană şi 
tentativa de a analiza paradigmele sociologului german pentru a pune bazele unui 
comparativism reînnoit. Se ştie că Max Weber a construit o teorie sociologică plecând nu de 
la societate, ci de la acțiune socială. Aceasta constituie o acţiune îndreptată de un actor în 
direcția altuia cu referire la un sens împărtăşit de ambii. Weber sugera că jocul social e în 


acelaşi timp interactiv şi fondat cultural. 


4. Recursul la analiza strategică. 

Depăşirea analizei interpretative şi elaborarea ipotezelor conduc la transformarea obiectelor 
analizate şi comparate care ajung să permită redescoperirea practicilor sociale. În acest fel se 
poate depăşi culturalism în exces sau diferitele constructe de tip organicist precum 
sistemismul, sistemo-funcționalismul sau structuralismul. Analiza comparativă poate fi 
periclitată de aceste teorii deoarece modelarea excesivă a ordinii sociale riscă să împingă 
comparaţia spre o simplă măsură care separă diferitele situații concrete de un ideal tip 
construit prin referință la societatea occidentală modernă. "Intoarcerea actorului”, cum este 
numită ceastă nouă abordare strategică, prezintă avantajul de a analiza toate variantele 
posibile de construcţie politică. Însă şi această dezvoltare analitică poate duce la confuzii şi 
ambiguităţi suscitate de paradigma individualismului metodologic care este principalul vector 
al noii tendinţe. 

Pierre Birnbaum a distins între două modele ale acestei construcţii paradigmatice. În 
primul rând o orientare spre teoria jocului social care implică recursul la principiul explicativ 
universal şi exhaustiv al modelului individului calculat ce se conformă unui tip unic de 
naţionalitate. În al doilea rând, o orientare metodologică care conduce cercetătorul spre a 
găsi, dincolo de procesele sociale, existenţa strategiilor individuale fără ca aceasta să trimită la 


un model cunoscut, nici să pretindă că este o explicație exhaustivă.” 


” Pierre Bribaum, Dimension du pouvoirs, Paris, PUF, 1984, pp 14-16 
10 


Recunoaşterea individualismului metodologic ca o teorie socială a deschis o dezbatere de 
primă importanţă: construind ipoteza unui model universal al individului rațional ajunge să 
nege importanţa variabilei culturale ca şi pe cea a diversității formațiunilor sociale. Numeroşi 
comparativişti au pus în evidență importanţa rezistențelor comunitare care corectează sever 
postulatul individualismului universal. 

Unii autori au încercat să demonstreze că individul nu este o categorie universală, ci o 
construcție istorică ce devine obiect de analiză şi nu un principiu explicativ. Intervenţia 
variabilei culturale complică şi aprofundează pericolul postulării unui model universal de 
naționalitate ce transcende toate construcțiile culturale şi care se transformă într-un fel de 
"fapt natural". 

Putem considera că există o dublă natură a individualismului care trimite: 

1. la o dimensiune universală care aminteşte că identificarea individului cu comunitatea sa de 

apartenenţă nu este niciodată absolută; 

3. la o dimensiune istorică care sugerează că importanţa şi pertinența structurilor comunitare 
nu sunt identice, obligatoriu, dar relevă anumite evoluţii istorice şi culturale. 
Individualismul metodologic este chemat să exercite rolul său de metodă: să conducă 

cercetătorul spre descoperirea, în spatele tuturor construcțiilor sociale rolul actorului. O bună 

înţelegere şi utilizare a sociologiei acțiunii aminteşte că, dacă indivizii sunt constrânşi, prin 
cultura lor, ei nu se limitează la reproducerea sa pasivă, ci dezvoltă un ansamblu de activități 


ce presupune cererea, manipularea şi producerea de "acțiuni cu sens". 


5. Formalizarea metodei comparative 
Aportul crescut al analizei culturale şi al sociologiei acțiunii a contribuit la redefinirea 
metodei comparative şi la formalizarea mai operativă a demersurilor sale. Investigând noile 


orientări Theda Skocpol!” 


a opus 3 orientări care se regăsesc în cercetările comparative mai 
recente : 

1. aplicarea modelului general al istoriei, 

2. cercetarea de tip cauzal, 


3. sociologia istorică interpretativă. 


1. Aplicarea modelului general al istoriei, urmăreşte într-un anume sens o actualizare a 
marilor teorii generale care au stat la baza developmentismului din anii '60, dar analizează 


cu insistență şi diferenţele de tendință. Un exemplu îl constituie Immanuel Wallerstein cu 


1 apud Bertrand Badie, Guy Hermet, op.cit, p. 70 
11 


cercetările sale privind naşterea şi diferenţierea sistemului capitalist internațional în 
Europa Renaşterii. Toate comparaţiile operate de autor între evoluţiile urmate de 
societățile europene sunt raportate la o reprezentare a prori a economiei capitaliste, a 
naturii şi a efectelor sale asupra structurii societății şi politice. O asemenea abordare 
rămâne prea puţin influenţată de reînnoirea comparativismului şi de criticile privind 
universalismul şi monodeterminismul cercetărilor clasice. 

2. A doua orientare a fost inițiată de Barrington Moore Această orientare pretinde că a găsit 
recurenţe cauzale în istorie fără să le afecteze universalitatea. Cercetările de acest tip nu 
sunt legate de teorii generale, ci cercetează o explicaţie adecvată unui ansamblu de date 
caracteristice unei probleme istorice interesând mai multe societăți, fie că e vorba de 
democratizare sau de dinamica proceselor revoluţionare. Şi într-un caz şi în altul nu se 
aplică ansamblului istoric un model general şi universal care să explice diferitele 
configurări, ci se încercă, de o manieră inductivă şi pornind de la confruntarea diferitelor 
secvenţe istorice, găsirea unor variabile cauzale ad hoc_ce permit explicarea anumitor 
societăți ce au trecut prin experienţa tranziției spre democraţie spre deosebire de altele ce 
au cunoscut în prealabil o etapă autoritară Comparativismul presupune în acest sens 
recursul la metoda inductivă. 

Inducţia prezintă însă un mare pericol câtă vreme introduce propoziţii cauzale pornind 
de la un număr mic de cazuri. Astfel nimic nu permite să considerăm indiscutabile alegerile 
de variabile şi nimic nu asigură că anumite variablie au aceiaşi pertinenţă indiferent de 
contextul istoric. 

3. Sociologia istoriei interpretative urmăreşte să se distanțeze de marile teorii sociologice 
universale, să compare traiectoriile istorice, plecând de la postulatul singularității lor şi 
căutând diferențele semnificative. Un asemenea demers articulează rezultatele analizei 
culturale şi cele ale sociologiei acțiunii. Sociologul, dintr-o perspectivă weberiană, 
propune înţelegerea şi interpretarea comportamentelor actorilor sociali în contextul 
studiat, ca şi semnificaţia instituțiilor şi practicilor politice descoperite. 

Acest comparativism îşi propune: 

- săofereo lectură a modurilor diferite de concepere şi construcţie a obiectelor politice, 

- să interfereze diferenţele prin referința la cuplul acțiune - semnificaţie, (prin referință la 
codul cultural utilizat şi la strategiile folosite), 

- să determine cum diferența descoperite permit interpretarea modului de dezvoltare a 
societăților comparate şi care sunt problemele semnificative pentru fiecare model de 


dezvoltare. 

Exerciţii şi întrebări de verificare 


l. 


2 
3 
4. 
5 
6 


Ce presupune metoda experimentală de testare? 


Ce presupune metoda comparativă? 


Descrieți soluțiile alternative la comparativismul tradițional. 


Explicați perspectivele universalistă şi deterministă. 
Ce este analiza de tip secvențial? 


Descrieți analiza stategică. 

CAPITOLUL II 


COMPARAȚIA CULTURALĂ 


Analiza culturală oferă analizei comparative posibilităţi de a releva diferitele sensuri date, 
în spaţiu sau în timp, politicii de diferite colectivități şi deci permite analiza diferitelor 
construcţii politice care derivă din aceste sensuri. Ea conduce în particular la luarea în 
considerare a religiei. 

Relaţia dintre cultură şi sfera politică a societăţii este una extrem de complexă, în care 
putem vorbi atât de dimensiunile politice ale culturii, cât şi de impactul decisiv pe care 
valorile şi structurile culturale le au asupra mecanismelor de legitimare politică. asupra 


ideilor şi comportamentelor politice ale grupurilor sociale. 


Abordări şi definiții 

Definiţia behavioristă pentru care cultura trebuia asimilată unui model de 
comportament considerat comun tuturor membrilor societăţii, dacă nu dominant, trebuie 
deasemenea privită cu rezerve. Weber a redefinit conceptul de cultură ca un sistem de 
semnificaţii pe care membrii grupului le cunosc şi le utilizează în interacțiunile lor. O 
asemenea construcție este mai puţin seducătoare decât definiția normativă, dar conduce la 
ideea conform căreia cultura duce la un cod de semnificaţii ce permit acțiunii să aibă o 
orientare socială. 
date, în spațiu sau în timp, politicii de diferite colectivități şi deci permite analiza diferitelor 
construcții politice care derivă din aceste sensuri. Ea conduce în particular la luarea în 


considerare a religiei. 


Intersecţia conceptului de cultură cu cel de cultură politică 

Conceptul de "cultură" a fost introdus in antropologie de către britanicul Eduard B. 
Taylor care, în introducerea la Cultura primitivă 1871 îl definea ca ansamblu complex care 
cuprinde cunoştinţele, credinţele, artele, morala, dreptul, obiceiurile şi toate celelalte 


capacităţi şi deprinderi pe care omul le-a însuşit ca membru al societății. 

Antropologi americani precum Alfred Kroeber şi Klyde Kluckhohn au descoperit în 
operele antropologilor, culturologilor şi sociologilor nu mai puțin de 152 de definiții ale 
conceptului de cultură. “Cultura constă din modele implicite şi explicite ale comportării şi 
pentru comportare, acumulate şi transmise prin simboluri, incluzând şi realizările lor în unelte. 
Miezul esențial al culturii constă din idei tradiționale, apărute şi selecționate istoric, şi, în 
special, din valorile ce li se atribuie; sistemele de cultură pot fi considerate, pe de o parte, ca 
produse ale acțiunii şi, pe de altă parte, ca elemente ce condiţionează acţiunea viitoare ia 

Această definiție pune accentul pe cultură ca mecanism social de acumulare şi 
transmitere a unor “modele comportamentale”, prin intermediul unor simboluri, încorporate 
chiar şi în unelte materiale. 

Din perspectiva tradițională, conceptul de cultură se leagă de noțiunea de "cultură a 
spiritului”. Aceasta presupune ideea unui patrimoniu cultural, compus din bunuri şi valori 
universale transmise de la o generație la alta. 

În abordarea culturii ca fenomen intrinsec uman, definirea termenului a avut 
următoarele forme: 

a. o definiţie care viza un domeniu specializat al culturii (cu precădere cea spirituală); 

b. o definiţie care cuprindea numai o structura particulară a culturii: tipul cultural, forma 
sau mediul cultural, omițându-se procesele culturale; 

c. identificarea culturii cu o realitate organică, subestimându-se realitatea supraorganică a 
sistemelor culturale cu normele lor proprii de funcționare şi reproducere; 

d. reacţiile psihologice la dinamica realităţii culturale în timp şi spaţiu. 

Definiţia cea mai concisă dată culturii este următoarea: cultura este un element învățat 
al comportamentului uman. Diferenţa specifică a definiției este data de acest determinativ, 
"învăţat", deoarece oricare ar fi formele unei culturi, ele trebuie să fie învăţate de generațiile 
următoare ale unei populaţii căci altfel acestea se pierd. 

Cultura cuprinde ansamblul fenomenelor social-umane care apar ca produse 
cumulative ale cunoaşterii şi totodată a valorilor sintetice. Deşi pot fi definite ca valori- mijloc 
şi nu ca valori-scop, valorile politice precum libertate, egalitate, solidaritate se înscriu pe 
traiectoria emancipării, în procesul de asociere a oamenilor în formele complexe ale 


comunității umane. 


1 A. L. Kroeber, Clyde Kluckhohn, Culture. A Critical Review of Concepts and Definitions. Papers of the 
Peabody Museum of American Archeology and Etnology, Harvard University, vol. XLVII, nr.1 Cambridge, 
Mass, 1952, p.18.. 

Sociologul american, Norman Goodman, caracterizând cultura, o explică prin unitatea 
dintre aspectele materiale şi nemateriale ale vieţii, prin sinteza lor. Elementele definitorii 
ale culturii, prezentate într-un mod schematic de acest autor ar fi următoarele: 

> cultura materială = “creații concrete şi tangibile”, “manifestările fizice ale 

vieţii” 

> cultura nematerială = creaţii “abstracte” ale societăţii, transmise din generaţie în 

generație 

Elemente ale culturii nemateriale ar fi : 

- componente cognitive ( idei): cunoştinţe, opinii (păreri) 

- componente axiologice: valori (idei investite şi cu semnificaţie emoțională despre ceea ce 
o societate crede că este bun, corect şi plăcut), 

- componente normative: norme (reguli care structurează comportamentele indivizilor în 
societate). Se pot identifica mai multe tipuri de norme: 

1. obiceiuri - convenţii curente ale vieții 

moravuri - norme asimilate social 


tabu-uri - ceea ce nu se cade să facem 


> a 


legile - norme ale autorităţii publice. 
componente simbolice: semnele naturale (fum-foc) 

Viziunea sistemică insistă asupra caracterului stabil al culturii .Pe măsura evoluției 
sale în timp, orice cultură îşi articulează valorile , normele într-un sistem cultural. Ca sistem, 
cultura scapă de sub controlul omului şi operează în limitele legităţi sale specifice. În pofida 
schimbării, există totuşi un continuum cultural. 

Deşi integrată într-un ansamblu de relaţii determinative, cultura are şi o autonomie 
relativă față de factorii sociali care o condiţionează. Această caracteristică se explică prin 
specificitatea valorilor culturale şi prin caracterul profund mediat al relaţiei lor cu factorii 
materiali ai societății, prin interacțiunile profunde care se stabilesc între diferitele forme şi 
domenii ale culturii, prin existența unor permanenţe general umane în fluxul transformărilor 
istorice. Fiind un proces prin excelenţă creator, cultura îşi depăşeşte continuu determinările 
sociale şi dependenţele funcționale la intersecția cărora se cristalizează. 

Există o corespondență intimă între structurile unei societăi şi structurile culturii sale, 
dar un moment istoric dat cuprinde şi valori contradictorii care nu se află în raporturi de 


adecvaţie cu stările de fapt. 


12 Norman Goodman, Introducere în sociologie, Bucureşti, Editura Lider, 1998, pp 48-57. 

Politica şi cultura sunt două sfere, fundamentale, ale unei societăți care interferează în 
numeroase aspecte, iar această conexiune dintre cele două constituie una dintre cele mai 
intens dezbătute teme din gândirea contemporană. 

Relația dintre cultură şi sfera politică a societăţii este una extrem de complexă, în care 
putem vorbi atât de dimensiunile politice ale culturii, cât şi de impactul decisiv pe care 
valorile şi structurile culturale le au asupra mecanismelor de legitimare politică, asupra ideilor 
şi comportamentelor politice ale grupurilor sociale. 

Sociologia politică a preluat o serie de concepte şi abordări specifice teoriei culturii 
pentru a explica dependența conduitelor politice de sistemul de valori, atitudini şi 
reprezentări culturale, modul în care matricea culturală şi mentalitățile dominante din 
cuprinsul unei societăți îşi transmit influențele asupra instituțiilor şi relațiilor politice. 
Relaţia dintre sistemul politic şi cel cultural se desfăşoară pe mai multe niveluri. "Un 
sistemul cultural determinat este cel care formează atitudinile cetățenilor, aşteptările lor față 
de stat, mecanismele de interiorizare a valorilor civice...Orice discurs al Puterii vehiculează 
simboluri, mobilizează credințe, propune obiective care trebuie să se insereze în mediul 
cultural"!5 

Indivizii îşi desfăşoară viaţa într-un cadru dublu: habitatul natural şi mediul social. 
Din această perspectivă, definirea omului atât ca "zoon politikon", "homo faber", "animal 
creator de cultură”, arată legătura ce există între cultură şi politică. Această legătura este 
mijlocită prin procesele socializării politice’, prin intermediul conştiinţei politice. Folosind 
modelul lui Easton cu privire la sistemul politic, putem spune că oamenii aşteaptă ca output- 
urile şi imput-urile din sistemul politic şi cultură să ducă la o stabilitate, la adaptarea şi 
integrarea lor la cele două medii. Activitatea politică devine astfel o componentă esențială a 
procesului prin care individul încearcă să-şi materializeze scopurile, dar în acelaşi timp să 
observe că stă în puterea lui să-şi creeze propria lume. În acest sens, cultura politică nu poate 
renunța la căutarea unei unităţi de fond pentru această lume. Nu trebuie să ignore 
tensiunile, opozițiile şi conflictele dintre forțele obscure, inconştiente şi forțele creatoare ale 
omului, forţe care nu pot fi aduse la un numitor comun, ele tinzând spre direcţii opuse şi 


supunându-se unor principii diferite. 


'5 Philippe Braud, La science politique, Paris, Presses Universitaires de France, quatrieme edition corrigee 1992, 
p. 14. 


14 Prin socializare înţelegem procesul de transmitere şi de asimilare a valorilor şi normelor politice care se 
desfăşoară la nivel implcit sau într-o formă explicită.. Se poate vorbi despre stadii sau etape ale socializării 
politice. 

Valorile'” sunt cele care unesc aceste forţe. De orice formă ar fi ele, culturale sau 
politice, valorile se manifestă prin adaptare, transformare şi reînnoire. 

Cultura organizează valorile pe care le respectă şi le urmăresc oamenii în viaţă, iar 
puterea politică se sprijin pe acest set de valori pentru a orienta acțiunea socială, pentru a 
acționa asupra societăţii. 

Se poate vorbi şi de un proces de dinamică culturală, proces care presupune geneza, la 
grupurile subordonate, a unor aspirații spre schimbare. Astfel, cultura ar îndeplini simultan 
rolul de instrument de dominație politică, dar şi cel de emancipare politică. 

Putem corela aceasta cu schema lui Marcuse, după care cultura afirmativă ar 
reproduce sistemul prin reproducerea valorilor sale (raționalitate, eficiență , ordine, 
glorificarea ştiinei, tehnocraţie, cultură de consum, mitologii publicitare), iar cultura de 


opoziţie, cultura ca act de creație ar fi responsabilă de furnizarea unor alternative sociale şi 


» » 


politice, ar fi o cultură “antidominantă ”, o cultură “emergentă ”, ca izvor al schimbării 
politice. 

Cu privire la relația dintre cultură şi mediul politic, sociologul P.H.C. de Lauwe, a 
elaborat o teorie prin care susține ideea că orice cultură are două funcții: prima de legitimare 
şi de conservare, de sprijinire a dominanţei puterii; a doua, critică şi de schimbare, ipostază în 
care cultura se prezintă ca o cultură -acţiune. Cultura ar avea funcţia de a conştientiza 
conflictele de interese şi situația grupurilor sociale în raport cu puterea. Conştientizarea 
acestor situații este factorul care generează aspirații, dorințe, valori şi proiecte de schimbare. 
Formate în laboratorul practic al “culturii trăite”, aceste aspirații şi proiecte se opun “codurilor 
constituite”, instituționalizate, întrucât “cultura vie constă în a repune în discuție toate aceste 
coduri ori, cel puţin, în a le reînnoi permanent”.€ 

Pe de altă parte, cultura politică îndeplineşte un rol de angajare activă a 
solidarităților. Prin acțiunea politică orientată de valori, oamenii stabilesc între ei relații 
durabile. Valoarea este un bun al întregii comunităţi: libertatea şi egalitatea ca valori, nu sunt 
doar proiecţii ale unei aspirații , ci trebuie să se definească prin raportare la semeni. 


Conexiunea dintre cultură şi putere politică este una dintre temele cele mai intens 


dezbătute în gândirea contemporană. Concepţiile funcționaliste, structuraliste, semiotice şi în 


15 Pentru înțelegerea conceptului de valoare, am ales aici ca relevantă, definiția lui Ludwig Grunberg, care, 
sistematizând trăsăturile distinctive ale valorii spune: “Valoarea apare ca acea relaţie între subiect şi obiect în 
care, prin polaritate şi ierarhie, se exprimă prețuirea acordată (de o persoană sau de o colectivitate umană) unor 
însuşiri sau fapte (naturale, sociale, psihologice), în virtutea capacității acestora de a satisface trebuințe, 
necesităţi, dorinţe, aspirații umane, istoriceşte condiţionate de practica socială. Astfel spus, valoarea este relația 
socială în care se exprimă prețuirea acordată unor obiecte sau fapte, în virtutea unei corespondeţe — istoriceşte 
determinate de mediul socio-cultural — a însuşirilor lor cu trebuințele unei comunități umane şi idealurile 
generate de acestea”. Axiologia şi condiția umană, Bucureşti, Editura Politică, 1972, p.61-62 

ultimele decenii abordările comunicaţionale şi cele postmoderniste au subliniat interferența 
dintre caracterul simbolic al culturii şi anumite componente ale sistemului politic. 

Raporturile dintre cultură şi spaţiul puterii sunt mai degrabă raporturi de 
corespondență, iar uneori de tensiune. Opțiunile puterii politice sunt adeseori orientate valoric 
de anumite modele culturale, de ponderea unor valori impuse în spaţiul cultural. De mare 
însemnătate este raportul dintre schimbare politică şi schimbare culturală, dintre noile valori 
politice şi structurile culturale. 

Există o fundaţie, o bază culturală şi mentală a societăților de care structurile politice 
trebuie să ţină seama. Cultura politică exprimă modul în care cetățenii şi populaţia în 
ansamblu se raportează la instituțiile politice şi la opțiunile sistemului politic. 

Sistemul politic îşi are corespondențe în sistemul cultural al societăţii. Este o relație 
complexă în care descoperim condiţionări reciproce sau structuri analogice. Cultura politică, 
îşi câştigă dreptul de existenţă în ştiinţele politice după al doilea Război Mondial, mai ales în 
Statele Unite. Acest lucru s-a datorat abordării comparative a sistemelor politice 
contemporane. Politologii, sociologii americani aveau convingerea că sistemele politice pot fi 
studiate cu ajutorul metodelor empirice. 

Începând cu primele concepţii formulate despre cultura politică de către Gabriel 
Almond în studiul "Comparative Political Systems" din Journal of Politics, vol XVIII (1956) 
şi până la abordările recente ale sociologilor şi politologilor din fostele țări ale Europei de Est, 
definițiile culturii politice pun accent pe dimensiunile cognitivă, afectivă şi evaluativă a 
modelelor de comportament, atitudinilor şi valorilor față de sistemul politic. Ele nu diferă prea 
mult, în esență, de definiţia articulată a lui G. Almond şi Bingham G. Powell din 1956: 
"Cultura politică este un model de atitudini individuale şi orientări față de politică, 
manifestate în rândul membrilor unui sistem politic. Ea este un domeniu subiectiv care stă la 
baza acțiunilor politice şi care le conferă importanţă. Astfel de orientări individuale cuprind 
câteva elemente: 

a. orientări cognitive, exacte sau mai puţin exacte pe tema subiectelor politice; 

b. orientări emoţionale, sentimetul angajării, ataşării, respingerii în raport cu 

subiectele politice; 

c. orientări estimative, aprecieri şi opinii pe tema unor subiecte politice ceea ce 

presupune aplicarea unor standarde apreciative privind subiectele şi elementele 


politice."!” 


'* Paul-Henri Chomart de Lauwe, Cultura ş i puterea, Bucureşti, Editura Politică , 1982, p. 14 
17 Gabriel Almond, Bingham G. Powell, Comparative Politics. A Development of Approach, Boston 1966, p.50 

În acelaşi sens, un alt politolog, coautor al mai multor lucrări cu Almond şi cu Lucian 
W. Pye, Sidney Verba defineşte cultura politică prin atribuirea unei conotații de conştiinţă 
politică: "Cultura politică a unei societăți constă într-un sistem de credințe empirice, simboluri 
expresive şi valori care definesc situaţia în care are loc acțiunea politică. Ea oferă orientarea 
poiticii". Mai departe, în aceeaşi lucrare, autorul precizează: "cultura politică a unei naţiuni 
derivă, printre altele, din experiențele pe care indivizii le au în ceea ce priveşte sistemul 
politic. O modalitate de descoperire a convingerilor politice este aceea de a observa 
modalităţile în care operează structurile politice. Aceste convingeri afectează şi sunt afectate 
de modul în care structurile politice oprează şi există un cerc restrâns de realţii între cultură şi 
structură." 

Politologul francez, Maurice Duverger în cartea sa "Sociologie de la politique", 
respinge termenul de cultură politică, considerând că există doar aspecte politice ale culturii. 
În opinia sa există doar subculturi (politică, economică etc.) ale căror valori nu sunt altceva 
decât valori de bază ale societății globale aplicate la un domeniu particular. 

Pentru a dobândi o imagine mai detaliată a conceptului de cultură politică, dar şi 
pentru a-i identifica valenţele relevante pentru această lucrare, voi prezenta în cele ce urmează 
si alte definiții. 

Mattei Dogan şi Dominique Pellasy'”, privitor la cultura politică, afirmau: "un concept 
care desemnează un set de credinţe politice, de sentimente şi valori care prevalează pentru o 
națiune la un moment dat. Deoarece filtrează percepțiile, determină atitudinile şi influenţează 
modalităţile de participare, cultura politică este un component major al jocului politic. Din 
această perspectivă, scria Sidney Verba, cultura politică poate reprezenta un sistem de control 
vis-a-vis de sistemul interacțiunilor politice." 

Dacă D. Kavanagh înţelege cultura politică ca o expresie ce denotă mediul emoţional 
şi atitudinal în care operează sistemul politic, observând dificultatea operaționalizării 
conceptului, J.R.Gibbins încearcă identificarea câtorva dintre accepţiile acestui concept în 
diferite ştiinţe socio-politice.” Astfel, el consideră ca se pot identifica: 

1. definiţii psihologice- care pun accent pe orientarea individuală spre obiective politice; 

2. definiții sociologice- care asociază orientările individuale şi comportamentele sociale pe 
care acestea le provoacă; 

3. definiţii "obiective"!- unde cultura politică apare în termenii normelor şi 


valorilor consensuale şi normele sociale; 


'5 Sidney Verba, Comparative Political Culture in: Political Culture and Political Development, Princeton, New 
Jersy Princenton University Press, 1969, p.512; 514-515 
19 Matei Dogan, Dominique Pellasy, Cum să comparăm naţiunile, Editura Alternative, Bucureşti, 1993, p.71 

4. definiţii euristice- care oferă un tip ideal cu rol de a permite explicarea unor 
fenomene parțiale (comportament, credințe); 
5. definiţia lingvistică- un discurs cu înţelesuri pentru un public determinat. 
6. definiţii care fac referinţe la cultura naţională, ideologii politice sau ideologia dominantă . 

În Revue francaise de la science politique, Perrineau făcea o observație pertinentă: 
"cunoaşterea sistemului politic şi expresia opiniilor asupra acestuia nu merg totdeauna 
împreună. Necunoaşterea politică nu-l împiedică pe cetăţenii "ignoranți" să aibe poziții asupra 
problemelor de politică generală. Amestecul de ignoranță şi de voință de exprimare poate 
caracteriza anumite culturi. Este vorba de o voinţă de exprimare concomitentă cu o sărăcie a 
informației”. 

Deşi numeroase şi diversificate ca perspective, definițiile mai sus expuse au ca 
trăsătură comună următorul lucru: ele pleacă de la presupunerea că acțiunea politică nu poate 
ignora mentalitățile, credințele, valorile care există la un moment dat în interiorul unei 
comunități. 

Având aceste date referitoare la cultura politică, consider necesară pentru această 
lucrare, diferenţierea dintre cultura politică şi ideologia politică.. 

Ideologia construieşte o imagine a puterii, ideologicul funcționând ca un sistem de 
control în interiorul grupului, dându-i acestuia coerență şi permițând o instituționalizare a 
puterilor. Ideologia politică reprezintă forma raționalizată a culturii politice, expresia publică 
a valorilor care configurează această cultură. Înglobată în sistemul cultural, ideologia este un 
subsistem alcătuit dintr-un ansamblu relativ structurat de propoziţii prescriptive şi normative 
despre un sistem politic. Ele articulează, raţionalizează interesele specifice de grup pe baza 
unui proiect de tranformare socială. Terence Ball şi Richard Dagger defineau ideologia astfel: 
" o ideologie este un set coerent şi comprehensiv de idei care explică şi evaluează condiţiile 
sociale, ajută oamenii să-şi înţeleagă locul în societate şi oferă un program pentru o acțiune 
socială şi politică. Cu alte cuvinte, o ideologie îndeplineşte patru funcții pentru oamenii care o 
urmează: explicativă, evaluativă, orientativă, programatică (prescriptivă)."22 

Deşi sunt mai puţin coerente decât ideologiile, culturile politice sunt lipsite de 
intenționalitatea acestora. Cultura politică este un termen care aplicat spaţiului politic poate 
ajuta la identificarea şi evaluarea gradului de democratizare a unei societăţi sau la eficacitatea 


unor acțiuni politice. Diferitele accepţiuni ale termenului sunt în raport cu intenţiile celor care 


% J.R.Gibbins, Contemporarz Political Culture, Politics in Post-Modern Age, Sage, London,1989, p.3 

2 (P, Perrineau “La dimension cognitive de la culture politique”. În: Revue francaise de la science politique, 
nr.1,1985). 

* Terence Ball, Richard Dagger, Ideologii politice şi idealul democtratic, Polirom, Bucureşti 2000, p.22-23 

le-au realizat. Lucian Pye” făcea următoarea observaţie: "există pericolul ca termenul de 
cultură politică să fie folosit ca o verigă de legătură ce lipseşte în orice loc ce nu poate fi 
explicat în analiza politică”. 

În această direcție se conturează cercetarea realizată de G.Almond şi S.Verba, 
cercetare de mari proporţii desfăşurată între 1958-1963 în cinci țări: Statele Unite al Americii, 
Marea Britanie, Italia, Germania şi Mexic. Scopul anchetei era identificarea fundamentelor 
culturale ale democraţiei, a acelor reguli care permit fuziunea dintre structurile primare ale 
unei societăți (familie, grup) şi structurile politice (regim, instituţii, norme, valori). 

Folosind noţiunea antropologică de cultură în sensul de "orientare psihologică spre 
obiecte sociale", cei doi autori construiesc conceptul de cultură politică pe ideea de orientare, 
care ar exprima "aspectele internalizate ale obiectelor şi relațiilor” politice. Ca "set de 
orientări", cultura politică oferă indivizilor scheme pentru a-ş i întemeia o atitudine sau un 
comportament în situații problematice concrete. "Când vorbim de cultura politică a unei 
societăţi ne referim la sistemul politic aşa cum a fost el interiorizat în cunoştinţe, sentimente 
şi evaluări ale populaţiei sale" 

Putem distinge mai multe dimensiuni ale culturii politice:dimensiunea cognitivă - 
fiecare individ, indiferent de statusul său, deține un ansamblu de cunoştinţe mai mult sau mai 
puţin structurate despre sistemele şi fenomenele politice. Presiunea mediului informaţional, 
evenimentele cotidiene îl pun în contact cu realitatea politică pe care o conştientizează într-o 
formă sau alta. Cea de a doua dimensiune, cea afectivă. Ea cuprinde latura emoţională, 
atitudinea de ataşament, respingere sau refuz față de fenomenele politice. Are astfel rol 
important în formarea şi articularea atitudinilor. Dimensiunea evaluativă cuprinde judecăţile 
de valoare. Viaţa politică este apreciată în funcție de o scală de valori ierarhizată. 

Adesea, aceste dimensiuni ale culturii politice apar într-o unitate indisolubilă. 
Evaluarea fenomenelor politice necesită cunoştinţe politice. Cunoştinţele politice la rândul lor 
sunt modelate şi orientate de sentimentele politice faţă de o ideologie, de un lider etc. 

Dimensiunea cognitivă oferă un ghid orientativ pentru atitudinile şi opiniile politice în 
acest joc dintre obiectiv şi subiectiv. Cunoştinţele politice pot fi considerate ca etape necesare 
în procesul de consolidare şi interiorizare a atitudinilor şi opiniilor politice în convingeri. În 
cadrul structurii convingerilor politice, elementul cognitiv prevalează față de cel afectiv şi 
evaluativ spre deosebire de atitudini sau opinii care au preponderență în formarea credințelor 


primare. 


% Lucian Pye, Political Culture In: „International Encyclopedia of the Social Sciences”, vol.3, New York, 
Toronto, London, 1968., p.238 
24 Gabriel A. Almond, Sidney Verba, Cultura civica , Bucureşti, Editura DU STYLE, 1996. p. 44. 

O problemă majoră în ceea ce priveşte operaționalizarea conceptului de cultură 
politică o reprezintă raportul invers proporțional dintre informaţia şi cunoaşterea politică, pe 
de o parte, şi intensitatea şi durata în timp a exprimării politice, pe de altă parte. În lipsă de 
cunoştinţe politice, credinţele se formează pe baza dimensiunilor afective si evaluative. 
Aceasta se poate observa în timpul campaniilor electorale şi al alegerilor propriu-zise când 
lipsa de cunoştinţe politice, de convingeri politice ferme, facilitează spațiile de manevră ale 
manipulării, când promisiunile demagogice ale politicienilor găsesc teren virgin în această 
abilitate psihică a opiniilor şi atitudinilor.” 

Revenind asupra studiului realizat de Almond şi Verba, ei indentifică trei modele de 
cultură politică: cultura politică parohială (locală sau provincială), cultura de supunere 
(de subordonare) şi cultura participativă... In vederea identificării şi a individualizării cât 
mai bine a acestor trei modele, autorii introduc relaționarea dintre cultura politică şi 
structură politică. 

Astfel o cultură politică parohială corespunde unei structuri politice tradiționale 
descentralizată la nivelul regiunii, statului. În cadrul acestei culturi nu există un interes 
deosebit pentru problemele de politică naţională sau sistem politic naţional, accentul căzând 
pe probleme de interes local. In acest tip de comunitate, preotul, învățătorul sunt liderii locali, 
iar biserica, şcoala şi primăria sunt instituţiile politice centrale. În cadrul culturii politice 
parohiale, indivizii posedă o foarte slabă cunoaştere despre sistemul politic, iar existenţa lor 
nu este afectată de acțiunile sistemului politic. Este un tip de cultură care poate fi întâlnit în 
societățile tradiționale, tribale sau în comunităţile locale închise. Cunoştinţele asupra 
sistemului politic central, afectele şi judecăţile de valoare față de el tind spre zero: indivizii 
manifestă indiferență, lipsţi de interes, apolitism, repliere asupra solidarităii locale sau etnice. 
Aspecte ale acestui tip de cultură pot fi întâlnite şi în statele industrializate moderne şi actuale, 
când orizontul de interes al unor cetățeni este limitat la afinități locale, sat, regiune etc. 

Cultura politică de supunere corespunde unei structuri politice autoritare şi 
centralizate la nivel naţional. Subiecţii acestor culturi politice sunt conştienţi de sistemul 
politic naţional dar se mulțumesc cu o atitudine de pasivitate în privinţa participării la 
conducerea politică , din cauză că matricea caracterială a acestei culturi, prin cele două valori 
politice de bază, autoritate şi loialitate, le-a inoculat o "conformitate de automat" şi I-a 
determinat să delege problemele libertăţii şi iniţiativei unui lider politic puternic, în schimbul 
protecţiei acestuia. Aşadar cultura politică dependentă (sau de supunere) este specifică 


regimurilr autoritare, despotice, când indivizii cunosc mecanismul sistemului politic, dar 

acceptă condiţia de supunere, iar participarea este foarte slabă . În acest tip de cultură, 
raportarea la putere se face preponderent în termeni ce vizează aspectele "descendente": 
puterea emite norme ce trebuie respectate, reglementări ce trebuie urmate, la care indivizii 
consideră că trebuie să se supună , fie pentru că se tem de autorităţi, fie că aşteaptă beneficii 
de la această atitudine de ascultare. Din anchetele autorilor, acest tip de cultură politică se 
regăseşte preponderent în cazurile Italiei şi Germaniei. 

Cultura politică participativă este prezentă în regimurile democratice, unde 
cetăţenii posedă un grad înalt de cunoaştere politică şi participă activ atât la elaborarea 
deciziilor politice, cât şi la controlul asupra structurilor politice. Puterea centrală este 
cunoscută şi recunoscută ca legitimă , iar măsurile sale sunt respectate, dar cetățenii dispun de 
mijloace pentru a participa la procesul de elaborare a deciziilor. Acest tip de cultură politică 
este caracteristic, prin frecvenţa ridicată a trăsăturilor sale, pentru Marea Britanie şi SUA. 

Ceea ce corespund acestor 3 tipuri de cultură politică sunt trei tipuri de personalitate, 
fiecare cu o psihologie politică proprie: parohialiştii (provincialii), supuşii şi participanții 
(adică cetăţeni activi din punct de vedere politic). 

Cele trei tipuri de culturi politice - parohial , dependent şi participativ - sunt construite 
printr-o reducție severă a diversității sociale şi istorice la dominantele unor situaţii obiective şi 
ale reacţiilor umane. Aceste tipuri ideale se combină în viața practică a tuturor societăților, în 
proporţii variabile, dând naştere unor "subculturi” amestecate, hibride, eterogene, în funcţie de 
tradiţiile naționale şi de dominaţia unor caracteristici ale culturilor naționale. Aceste tipuri 
culturale se întrepătrund în realitatea politică a societăților moderne, dar cultura dependentă 
este specifică regimurilor dictatoriale, pe când cultura participativă este specific regimurilor 
democratice. 

Astfel, aceste tipuri de cultură politică nu pot exista în stare pură, izolate. Există un 
dialog permanent între culturi, o circulaţie de motive, teme, elemente, de la o arie culturală la 
alta, o modelare reciprocă a lor în funcție de mai multe variabile: natura regimului poilitic, 
gradul de conştientizare a procesului politic, gradul de participare si de educaţie civică. 

Orientările politice ale unui individ conţin în grade diferite elemente ale culturii 
parohiale, de supunere şi participative. Proporția dintre aceste elemente este dată de 
variabilele enumerate mai sus, la care se arată impactul tot mai mare al mass-media asupra 
omogenizării culturale naţionale precum şi dezvoltarea instrucției şcolare. 

Datorită interdependenţei tot mai accentuate dintre zone, regiuni, state, unele clivaje 


dintre culturile politice se mențin, altele apar. Astfel, la clivajele politice clasice, de stânga şi 


2¢ Gabriel A. Almond, Sidney Verba, Cultura civică, Bucureşti, Editura DU STYLE, 1996. pp 47-56 

de dreapta, mediate sau radicalizate, sau clivajul dintre cultura politică a elitei intelectuale a 
țării şi cultura maselor ţărăneşti, apar altele noi cum ar fi clivajele politice ale grupurilor 
etnice, rasiale, ecologice, sexuale, etc. 

Din cele trei tipuri de culturi pot să apară forme hibride precum: parohială de 
supunere, participativă de supunere, parohială participativă. 

Aşa cum am mai menționat, cultura politică a unei țări este una mixtă, combinând in 
proporţii variabile cele trei tipuri de culturi. 

Ancheta realizată de Almond şi Verba arată legătura necesară dintre participarea 
socială, dintre cooperarea politică şi cea socială în cadrul sistemului social global, cu alte 
cuvinte funcționarea eficientă a unui regim democratic. Coordonatele folosite de către cei doi 
cercetători sunt: ansamblul de cunoştinţe, gradul de angajare partizană, componenţa politică 
subiectivă, modalităţile acțiunii politice, aprecierile sistemului politic. 

Comparând datele studiului, ei constată că numai cultura participativă democratică din 
SUA şi Marea Britanie întruneşte gradul necesar de fuziune între structurile primare ale 
societății (familie, grup, etc) şi structurile politice prin intermediul cooperării, interacțiunii şi 
împărtăşirii în comun a unor valori precum: încredere în celălalt, stimă, generozitatea. Italia şi 
Mexicul ar avea o cultură parohială şi Germania are o cultură de supunere. În toate acestea din 
urmă, Italia, Mexic şi Germania, s-ar constata o ruptură între atitudinile politice şi cele 
sociale, pe câtă vreme americanii şi britanicii ar avea o "orientare democratică echilibrată”. 
Italia s-ar caracteriza printr-o cultură politică de alienare, Germania printr-o cultură politică de 
supunere iar Mexicul printr-o cultură contestatară, compusă concomitent din nemulțumiri şi 
aspirații, deci alienată. Explicaţia pe care autorii o dau "deviațiunilor” de la modelul 
democratic al culturii politice constă în ruptura provocată în evoluția spre democraţie de către 
revoluţia din 1910 din Mexic iar pentru Italia şi Germania totalitarismul fascist şi nazist.” 

Raportul dintre cultura politică şi democraţie trebuie însă mediat şi de alte paradigme 
explicative precum: dezvoltarea economică, particularităţile naţionale, jocul forțelor istorico- 
culturale pot la rândul lor favoriza dezvoltarea democraţiei după cum o pot bloca. Dacă 
gândim politica împărţită în două nivele, adică nivelul micro şi macropolitic, între actori şi 
evenimente, logica interacțiunilor dintre acestea pot de asemenea contribui la blocarea sau 
dezvoltarea democraţiei, deoarece prin acest joc se creează identitățile colective şi sistemele 
de atitudini. În cultura de participare, cetăţenii gândesc că pot influenţa mersul sistemului 
politic, prin diferitele mijloace de care dispun. Acest tip de cultură este rezultatul nivelului 


înalt de organizare şi educaţie al cetăţenilor şi reflectă experienţele lor politico-istorice 

specifice. O cultură politică având un caracter mixt este o cultură civică.. Autorii au 
acordat termenului de "cultură civică " un sens special, văzând astfel în ea o “cultură mixtă 
“28 în care predomină elementele culturii participative, dar în aliaje specifice cu elemente ale 
culturii dependente şi ale culturii parohiale, care rămân funcționale pe anumite segmente ale 
vieții politice. Cultura civică ar fi o formă a culturii participative, dar care păstrează în 
structura sa mixtă şi elemente din cultura parohial-comunitară şi din cea dependentă . 
Conceptul ar defini simultan condiția cetățeanului de membru al unei comunităţi locale, de 
supus al autorităţilor politice centrale şi de agent al vieții politice, la nivel local şi național. 
Autorii subliniază că "în cultura civică , orientă rile politice participative se combină cu şi nu 
înlocuiesc orientările politice dependente şi parohiale". 

Cultura civică este o cultură politică definită prin raportare la valorile politice 
democratice. Ea este specifică regimurilor democratice favorizându-le funcționarea şi 
dezvoltarea. Autori precum Almond şi Verba consideră că o astfel de cultură civică este în 
concordanţă cu principiile şi modul de funcționare a modelului britanic sau cel nord-american. 

Există o corespondenţă între structurile economice şi cele politice ale unei societăţi şi 
fundamentele ei culturale. O analiză a culturii politice presupune luarea în considerare a 
tuturor acestor componente, o semnificație deosebită având-o valorile politice, ideologiile 
politice şi mentalităţile politice. Este important să descoperim corelaţiile dintre credinţe, idei, 
valori, atitudini şi comportamente, care reprezintă urzeala culturii politice. După cum se ştie, 
mentalităţile reprezintă elementul cel mai profund al psihologiei colective şi structurile cele 
mai rezistente la schimbare. De aceea, schimbarea mentalităților politice este o temă central 
de analiză pentru înţelegerea tranziţiei postcomuniste. 

Cultura politică defineşte societatea în ansamblu, ca întreg. Însă, societatea are părţile 
sale componente. Astfel, în funcție de cum se raportează diferitele subdiviziuni ale societăţii 
la sistemul politic, există mai multe criterii pentru definirea diferitelor sub-culturi politice. 
Spre exemplu, dacă luăm în considerare criteriul regional, putem identifica subculturi politice 
regionale aflate într-un anumit raport cu cultura națională; după criteriul clasei există 
subculturi politice ale diferitelor clase şi categorii sociale. 

Apreciind că sistemul politic funcționează la trei nivele (sistemic, procesual şi nivelul 
politicii) Almond arată că acestea funcționează simultan. Pornind de la aceste considerații, 
Almond tratează cultura politcă din trei perspective: cultura sistemului, cultura procesului 


şi cultura politicii (a orientării spre politică). El departajează sistemul în trei niveluri: 


*7 G.Almond, Sidnez Verba, Cultura civică. Atitudini politice şi democraţie în cinci naţiuni, Bucureşti, Editura 

comunitatea politică, regimul politic, autoritățile politice. Cultura politică va include în acest 
sens, informaţiile deţinute de cetăţeni în raport cu sistemul politic, sentimentele şi aprecierile 
referitoare la efectele sistemului asupra sa. Mai mult, presupune si acceptarea de către cetăţeni 
a modului în care guvernanţii au ajuns la putere, precum şi evaluările cetăţenilor asupra 
oamenilor politici, sentimentele lor față de cei care menţin sistemul în stare de funcționare. 

Există situații în care atitudinile față de comunitate, regim şi autoritate sunt diferite: 
cetăţenii pot avea un puternic simț naţional şi susțin comunitatea politică, ei pot sprijini 
sistemul politic chiar dacă dezaprobă autoritățile sau invers, pot sprijini autorităţile şi nu 
structurile regimului. Cultura procesului politic include două probleme principale: influenţa 
individului asupra procesului politic, manifestarea personalităţii sale în acest domeniu şi în 
relațiile cu alți factori. După gradul de conştientizare a procesului politic şi de potenţială 
influență asupra acestuia, cetățenii unei țări pot fi diferențiaţi în trei categorii: parohialişti 
(localişti), supuşi şi participanți. 

Cu toate că, în general, cultura politică este înțeleasă ca o componentă unitară a unei 
comunităţi statale, este mult mai relevant pentru analiza politică dacă se pot face diferențieri 
între diferitele tipuri de subculturi, spre exemplu: cea a elitei politice şi cea a maselor, sau ale 
grupurilor profesionale, religioase, etnice, etc. Disfuncţionalităţile unui sistem politic se 
datorează cel mai adesea diferențelor de cultură politică dintre grupuri şi inadecvării 
modelului propus de clasa politică cu credințele şi comportamentele politice ale societății 
globale. 

Zoltan Rostas atrage atenția asupra unui alt aspect important al culturii politice: gradul 
ridicat de imobilitate al acestuia, faptul că deprinderile de a reacționa la stimulii politici se 
dobândesc şi se schimbă foarte greu, nefiind influențate de crearea unor instituţii sau structuri 
sociale cât şi de internalizarea unor valori sau modele comportamentale. "Aceste deprinderi 
sunt determinate de experienţa istorică a comunității, însuşite în cursul socializării politice. 
Diferitele experienţe istorice dau naştere la culturi politice diferite. Atitudinile caracteristice 
diverselor grupuri, comunităţi, epoci, etc, pătrund în adâncul caracterelor sociale determinând 
astfel comportamentul politic. Acesta este, printre altele, motivul pentru care considerăm 
iluzorii tentaţiile de a determina schimbarea culturii politice prin şcoală şi mass-media. Prin 
şcoală se pot transmite cunoştinţe, dar nu pot fi schimbate comportamentele afective, valorile 
de mentalitate. În ciuda rigidității, cultura politică ca ansamblu supraindividual, poate suferi 
schimbări dar numai în cadrul practicii sociale. În această privinţă, poziţiile se împart între cei 


care insistă asupra caracterului activ al culturii politice asupra instituțiilor, alții, dimpotrivă, 

susțin că insituţiile pot influenţa cultura politică. Pe baza observațiilor noastre, înclinăm să 
credem că, pe scutră durată, instituţiile nu pot influența esenţial cultura politică a oamenilor, 
pe termen lung însă există o influenţă reciprocă". 

Setul de cunoştinţe, credinţe, semtimente, judecăţi de valoare, pe care oamenii le au 
despre ceilalți actori politici constituie o altă compomentă a culturii politice. În cadrul 
relațiilor din domeniul politic, problemele încrederii politice, a ostilităţilor politice sunt foarte 
importante. În acest sens, voința oamenilor de a coopera cu alţii în vederea realizării unor 
scopuri politice precum şi voinţa liderilor de a forma coaliții cu alte grupuri depinde în mare 
măsură de încrederea politică. În cadrul unei societăţi problema ostilităţilor constituie o 
componentă esenţială a relaţiilor dintre grupuri şi indivizi. 

Problema încrederii şi a ostilităţii este corelată cu cea a consensului politic, acesta 
fiind un acord mai mult sau mai puţin complex asupra fundamentelor puterii politice, asupra 
structurii instituționale şi ierarhice, asupra organizării politice a comunității. 

Vorbind despre problema consensului, G. Sartori idnentifică trei elemente care implică 
consensul, punându-și întrebarea: ce explică consensul referitor la democraţie? Sartori vede 
consensul ca fiind o "împărtăşire" care leagă oamenii. Această împărtăşire poate fi: a valorilor 
ultime (libertate, egalitate) care structurează sistemul de opinii; a regulilor jocului sau 
procedurilor; a guvernelor specifice şi politicile guvernamentale.” 

"Aceste obiecte de consens-disensiune pot fi transformate la rândul lor, urmându-l pe 
Easton, în trei niveluri ale consensului: a) consensul la nivelul comunității sau consensul de 
bază; b) consensul la nivelul regimului sau consensul procedural; c) consensul la nivelul 
politicilor sau consensul politicilor." 

Orientarea spre politică se referă atât la atitudinile grupurilor sociale şi politice, ale 
indivizilor față de deciziile politice cât şi la distribuirea la nivelul întregii societăți a valorilor 
politice cum sunt: securitate socială, libertate. Conform opiniei lui Sidney Verba, cultura 
politică include convingerile politice ce sunt reprezentări, idei, principii, judecăţi de valoare 
ce motivează şi călăuzesc relațiile unui individ sau ale unui grup social în cadrul domeniului 
politic. Cultura politică realizează o legătură între evenimentele politice şi comportamentul 


indivizilor ca reacție la aceste evenimente. 


30 Zoltna Rostas, Ce au făcut oamenii cu dictatura? Sfera Politicii nr.12/decembrie 1993 

31 Giovanni Sartori, Teoria democraţiei reinterpretată, laşi, Polirom 1999,p.102 

” idem. Referitor la consensul de bază, Sartori spune că acesta există atunci când o anumită societate 
împărtăşeşte în întregime aceleaşi credinţe şi scopuri valorice. "Când acesta este cazul, putem vorbi, urmându-l 
pe Almond, despre o cultură poltică omogenă". Consensul de bază devine "condiţia facilitantă"” a democrtaţiei, 
dar nu necesară. Consensul procedural şi consensul în privinţa regulilor şi reglementării conflictelor sunt condiţii 
necesare ale democraţiei. 

Sistemul convingerilor fundamentale constă în credințe existențiale, valori generale 
care ordonează scopurile comportamentului, norme care reglementează mijloacele 
întrebuințate pentru atragerea acestor scopuri precum şi ataşamente emoţionale. 

Atitudinea politică reprezintă o modalitate de raportare a individului sau grupului la 
problemele, fenomenele şi procesele politice pe care la apreciază într-un anumit mod. În 
componenţa atitudinii politice elementele cognitive şi evaluative sunt impregnate de o 
încărcătură emoțional-afectivă deosebită. Organizarea şi coerenţa sistemului atitudinilor 
politice se realizează prin intermediul a două dimensiuni fundamentale: preferința pentru 
principalele mize politice sau principalii actori politici şi angajarea în activitatea politică. 
Aceste două dimensiuni se află în interacțiune şi caracterizează orientarea politică a 
individului. Sistemul atitudinilor cuprinde dimensiunea cognitivă (percepții, reprezentări şi 
concepte), dimensiunea afectivă şi dimensiunea evaluativă (valori şi norme). 

Cultura politică este o orientare subiectivă către politic, orientare ce rezultă din 
internalizarea, interiorizarea modelelor stabile ale interacțiunii valorilor, codurilor, normelor 
politice. Valorile produse de cultura politică orientează individul, îi dau posibilitatea să se 
idnentifice cu un anumit grup, însuşindu-şi obiectivele acestuia. 

Pornind de la afirmaţia lui Tocqueville despre importanța asocierii în grupuri pentru a 
da viaţă unei democraţii, în finalul acestui capitol aş dori să vorbesc despre grupuri şi cultura 
politică. 

Pot fi identificate patru forme generale? de articulare a intereselor în cadrul acestor 
grupuri demonstrate de studiul lui Almond şi Powell. Astfel din perspectiva modalităţii prin 
care membrii unei comunităţi îşi comunică cererile, preferințele celor care deţin puterea, 
există următoarele forme: 

- articulare anomică: grupurile de interese anomice se formează fie atunci când 
interesele lor sunt relativ noi şi nu dispun de mijloace experimentate prin care să se manifeste, 
fie cei care deţin puterea le-au eludat în mod repetat exigenţele şi le-au neglijat preferințele. În 
acest caz, cei care au acele interese pot fi tentaţi sa-şi dramatizeze situaţia într-o manieră 
anomică, recurgând la demonstraţii, revolte etc. 

- articularea neasociativă: unele apartenenţe primare legate de religie, de factorul 
etnic, de legături de familie etc, pot scoate la iveală interese asemănătoare sau pot constitui 
bazele pe care astfel de asemănări reuşesc să se fondeze şo să se consolideze, mai ales într-o 


fază de mobilitate socială când vechile legături oferă garanţia unei anumite siguranţe într-un 


33 Gabriel Almond, Bingham Powell,Comparative Politics: A development Approach, Boston, Little, Brown & 
Co., 1966 

proces de transformare aceelerată şi distructivă. aStfel iau naştere grupurile de interese 
neasociative, bazate tocmai pe etnie, pe religie, pe grad de rudenie. 

- articularea asociativă: procesele de modernizare, de diversificare , de fragmentare 
socială au scos la iveală o pluralitate de interese. Acestea se organizează pentru a se 
autoproteja dând astfel naştere unor instituţii specializate. "Caracterisiticile lor particulare 
sunt reprezentarea explicită a intereselor uni grup specific, folosirea uni personal profesionist 
şi a unor proceduri ordonate pentru formularea intereselor şi cererilor. Acolo unde aceste 
grupuri sunt prezente şi lăsate să prospere, ele tind să influenţeze dezvoltarea altor tipuri de 
grupuri de interese." Asociaţiile profesionale de orice tip, asociaţiile culturale, sindicatele 
constituie astfel grupuri de interese asociative. 

-articularea instituțională- în toate societăţile se constituie organizaţii cu o oarecare 
stabilitate, ai căror membrii sunt uniţi printr-o comuniune de interese. Indiferent dacă e vorba 
de membrii unei confesiuni religioase sau de birocraţi sau de nobili de curte, aceste organizații 
au interesul să le conserve prerogativele, să le apere privilegiile în cadrul unor instituţii 
puterniceşi durabile. Aceste grupuri în concepția lui Almond si Powell sunt grupuri de 
interese instituționale. Importanţa lor creşte, atât în funcție de structura sferei politice în jurul 
modelelor de funcționare consolidate, cât şi ca urmare a proceselor inevitabile de 
birocratizare. 

Aceste grupuri folosesc ca metodă clasică de acţiune aşa zisa "presiune". Această 
modalitate de acțiune face trecerea de la simple grupuri unite printr-un interes comun la 
grupuri care urmăresc să influenţeze acțiunile politice şi decidenţii.. Ele se numesc grupuri de 
presiune sau lobby. Adecvarea la normele culturale generale ale unei societăţi le poate conferi 
avantaje sau dezavantaje. 

Cultura politică prin modul în care acționează asupra tipului de participare politica, 
prin amprenta pe care şi-o pune asupra atitudinilor, este o componentă fără de care nu pot fi 
explicate relațiile politice specifice unei societăți. Fiecare comunitate politică cunoaşte o 
formă de cultura politică, interpretează şi se raportează la faptul politic în funcţie de valorile 
dominante. Supunerea sau nesupunerea, toleranța sau intoleranțe sunt atitudini politice 
condiționate cultural. 

Cum un sistem politic vizează să se perpetueze şi să se adapteze la exigenţele mediului 
său este posibil ca repetând un număr de procese, ca tendință cel puţin, aceste obiective să fie 
atinse. Tensiunea ce există între tradiție şi modernitate şi care, în general, este sintetizată în 


ideea de schimbare pune în conversii şi adaptări. La presiunea pe care revendicările de diferite 


* ibidem, p.125 

feluri o exercită asupra sistemului politic adaptarea răspunde în două moduri: prin recrutarea 
unui personal politic capabil să adapteze aceste presiuni la caracteristicile sistemului şi 
socializarea, respectiv difuziunea unei culturi civice compatibile cu exigenţele de adaptare ale 
acestuia la mediu. 

Funcţionând ca o memorie colectivă care vine dintr-o sensibilitate la istorie cultura 
politică poate furniza explicaţii asupra diferenţelor ce există între partide ce se revendică de la 
aceleiaşi familie politică sau de ce Parlamentul nu funcționează la fel în Marea Britanie sau în 
România. Tendinţa de a folosi doar perspectivele universaliste, ignorând cultura, istoria şi 
viața politică specifică fiecărei comunități riscă să transforme orice întreprindere politică într- 
un eşec. 

Trecerea târzie de la medieval la modern, religia ortodoxă şi slaba dezvoltare 
economică sunt cauzele dar şi efectele unui proces de transformare a societății româneşti. 
Preponderenţa elementului rural la rândul său nu putea să nu influențeze procesele de 
modernizare pe care plin de entuziasm liberalii secolului al XIX-lea au încercat să le pună în 
practică. Eşecul dureros al democrației româneşti interbelice odată cu instaurarea monarhiei 
autoritare în 1938, simpatia de care se bucura mişcarea legionară, antisemitismul şi influența 
de care se bucurau unii ofițeri superiori arată caracterul ambiguu al proceselor de modernizare 


şi supraviețuirea modelelor culturale tradiționale. 


Exerciţii şi întrebări de verificare 


1. Care sunt elementele definitorii ale culturii prezentate de Norman Goodman? 

2. Care sunt elementele culturii nemateriale? 

3. Care sunt accepțiile lui J.R. Gibbins privind cultura politică? 

4. Descrieţi modelele culturii politice după Almond şi Verba. 

5. Descrieţi cele patru forme generale de articulare a intereselor conform studiului lui Almond 


şi Powell. 

CAPITOLUL III 


O PERSPECTIVĂ COMPARATIVĂ ASUPRA EMERGENȚŢEI 
REGIONALISMULUI 


Centralizare şi descentrealizare. Stat unitar şi stat federal. 
Partide autonomiste. Studii de caz: Spania, Irlanda, Belgia, Canada, Finlanda, Tirolul 


de Sud, Valle d'Aosta, Italia, Eoropa Centrala şi de Est. 


Exercițiul puterilor în stat variază în funcție de forma unitară sau federală a statului. 
Centralizarea, fenomen specific statului unitar, a apărut şi s-a dezvoltat în acord cu voința 
cetăţenilor de a depăşi dezordinea de tip feudal. Departe de a fi privită întotdeauna ca o 
constrângere în dezvoltarea liberă a societăţii, centralizarea a reprezentat din secolul XVIII 
până în secolul XX expresia progresului, unii din pionierii ştiinţelor sociale accentuând ideea 
paralelismului între progresele centralizării şi civilizație. Evoluţia istorică a diferitelor state 
europene dezvăluie cauzele istorice diferite ale existenței diferitelor tipuri de administrație. 
Prin natura sa, statul unitar este centralizat, concentrând ansamblul puterilor la nivel central, 
organele de conducere exercitând toate competențele legate de suveranitate. Statul unitar 
poate delega la nivel local o parte din puterile sale. Cum o centralizare perfectă este 
impracticabilă statul unitar apelează la deconcentrare, acordând pe baza principiului 
subordonării ierarhice unele puteri autorități locale aflate însă sub coordonarea puterii 
centrale. 

Descriind o mişcare contrară centralizării, descentralizarea este un proces ce poate 
funcţiona doar în cazul statului unitar. Statul federal nu cunoaşte fenomenul descentralizării 
propriu-zise din simplul motiv că nu este centralizat. Gradul de autonomie acordat la 
entităților componente federației variază în funcție competențele acordate nivelului 
administrativ inferior, dar lărgirea acestor competenţe nu are semnificația descentralizării. 
Formă de redescoperire a identităților locale, descentralizarea nu pune în pericol identitatea 
națională şi expresiile politico-instituționale ale statului unitar. Descentralizarea reprezintă o 
formă de reîmpărţire a puterilor în interiorul statului. Măsurând gradul de libertate de care 
dispun colectivitățile locale în cadrul statului unitar descentralizarea este rezultatul unui 
compromis între forțele centripete ce doresc întărirea unității statului şi forțele centrifuge ce 


privilegiază diversitatea locală.  Regionalizarea este unul din procesele pe care 

descentralizarea le presupune. Urmărind realizarea unei mai bune gestionării a afacerilor 
locale care să concilieze gradul de participare al cetăţenilor cu exigenţele managementului 
eficient regionalizarea presupune crearea unor noi unități administrative care să aibă 
capacitatea de a se autogestiona şi de a beneficia de organe reprezentative specifice. Problema 
regională este una relativ recentă în Europa şi nu trebuie legată de existența statelor federale. 
Ea este rezultatul unor procese de descentralizare începute în anii '70 în Belgia prin 
succesiunea de revizuiri constituționale, în Spania în perioada de reconfigurare postfranchistă 
şi în Franţa prin legile privind descentralizarea şi regionalizarea de al începutul anilor '80. Că 
descentralizarea nu este un fenomen de eroziune a statului unitar o demonstrează şi impunerea 
paralelă a unui mecanism de control al autonomiei locale, control care poate fi de oportunitate 
sau de legalitate în funcţie de gradul de descentralizare pus în practică. 

Nu doar construcția instituțională influențează tipul de administrație, ci şi cultura 
politică dominantă sau subculturile regionale. Cultura politică îşi pune amprenta asupra 
regimului politic de o manieră profundă neluarea ei în consideraţie poate duce la blocarea 
relației dintre politică şi societate. Cele două dau măsura gradului de acceptare a activităților 
guvernamentale, mai ales în direcţia, atât de controversată, a reformelor. 

Faţă de o Europă Occidentală care se integrează Europa Centrală şi Răsăriteană 
prezintă o tendință contrară. Dacă noțiunea de Europa Centrală are evidente conotaţii 
federaliste legată fiind de pangermanismul începutului de secol XX, dar şi de 
multiculturalismului Imperiului Habsburgic, construcţia unei noi Europe Centrale nu s-a făcut 
pe asemenea coordonate. Austria şi Germania, ca modele ale construcţiei instituționale nu au 
fost referinţe. Federalismul a suferit în această parte a Europei eşecuri importante; Iugoslavia, 
cu războiul de secesiune este exemplul tragic, Cehoslovacia, cu divorțul de catifea din 1993, 
cel paşnic. Statul unitar este prevăzut în constituţiile Poloniei (art. 3 al Constituţiei poloneze 
din aprilie 1997), Cehiei (art. 1 al Constituţiei din 1992). Dacă România îşi propune ca 
obiectiv intrarea în Uniunea Europeană, problema regionalizprii ca şi o reflecţie lucidă asupra 
modelului instituțional şi decizional al acestei uniuni de state devin referinţe obligatorii. Dacă 
din punct de vedere al definirii unitare a statului România nu face notă discordantă în peisajul 
central european, caracterul naţional reprezintă nota divergentă. Statul unitar este un model 
administrativ, pe câtă vreme caracterul național al statului trimite la alte dimensiuni decât cea 
administrativă (culturale, etnice, politice), iar instituţionalizarea acestui aspect pune probleme 


de adaptare exigenţele vest-europene. 

1. Analiza partidelor autonomiste 

Sunt partidele autonomiste un curent marginal? Aceasta este întrebarea cu care îşi 
începe Daniel Louis Seiler studiul Les parties autonomistes. Pornind de la teoria lui Rokkan 
asupra clivajelor, Seiler construieşte un aparat teoretic care vizează: în mod larg, clivajul 
centru-periferie; în mod concret, latura lui periferistă; şi în mod particular, partidele 
periferiste de tip autonomist. 

Partide de tip autonomist guvernează sau au guvernat în Quebec, Ţara Bascilor, 
Catalonia sau la Bruxelles, au participat la guvernare în Belgia şi Finlanda, sunt prezente în 
Parlamentul European (formând cea mai mare a grupului “Curcubeul”). Seiler îl citează pe 
sociologul Alain Touraine, care consideră că fenomenul autonomist este o “mişcare 
socială”. Baza analizei sale este, însă, teoria clivajelor a lui Stein Rokkan. 

Cercetarea lui Seiler urmăreşte două tipuri de abordări: una teoretică (trasează 
contururile unei familii de partide care nu a beneficiat de analiză, completând teoria partidelor 
politice) şi una practică (studiul cazurilor principale). În cele ce urmează va fi urmărit, 
deocamdată, doar aparatul teoretic construit de D. L. Seiler (dezvoltat în primul capitol, “Le 


36 si bene aie A f 
”2), Acesta are două părți distincte, referitoare la “natura”, respectiv 


phénomène autonomiste 
ce » z 4 
geneza” partidelor autonomiste. 

Trebuie să reținem un aspect important al abordării lui Seiler, asupra căruia el ne 
avertizează încă de la început: “formațiunile consacrate” sunt “cele care reuşesc să-şi trimită 


membrii în Parlament” (s.n.). 


1.1 Natura partidelor autonomiste 

Seiler prezintă caracteristicile principale ale acestor partide, urmărind mai ales 
diferenţele față partidele altor familii politice. 

După Stein Rokkan, partidele sunt purtătoarele proiectelor societăţii, exprimând 
fiecare un anume Weltanschauung. Intrarea lor în sistemul politic (prin alegeri) depinde de 
clivajele fundamentale din societate. Partidele autonomiste relevă clivajul centru-periferie, în 


3 ce 


care se confruntă “centrul — edificator al unei culturi naționale şi rezistența crescândă a 


populațiilor supuse şi distincte din punct de vedere etnic, lingvistic sau religios, din provincie 

sau de la periferie”. Fiindcă procesul de mobilizare populară în jurul statului-națiune 


prezintă eşecuri, asistăm la apariţia unor partide de apărare teritorială, autonomiste, federaliste 


35 Daniel Louis Seiler, op. cit., p. 3 

% Ibidem, pp. 5-26 

3 Ibidem, p. 3 

38 Lipset şi Rokkan, Party Systems and Voters Alignments (1967), citat de D.L. Seiler, op.cit., p. 6 

sau separatiste. Ele sunt traducerea politică a rezistenței periferiei la centralismul statului- 
națiune. Adversarii lor privilegiați sunt naționaliștii, dar numai cei centralişti. 

Într-o altă lucrare, Seiler explica astfel clivajul centru-periferie: „Având o origine culturală şi 
rezultând chiar din revoluția națională, clivajul centru/periferie îi pune în opoziţie pe 
centraliştii fie unitarişti, fie naționaliști, cu regionaliştii, autonomiştii sau federaliştii. În acest 
clivaj îşi găsesc originea specifică două familii politice. Pe latura centrală găsim partidele care 
susțin statul şi pe care le vom numi de centru, iar pe latura periferică vom găsi partidele pe 
care le vom numi etnonaţionaliste şi regionaliste ”."* 

“Câmpul lor de bătălie” este de natură teritorială: partidele periferiei înțeleg (la fel ca 
şi centraliştii şi creştin-democraţii) să mediatizeze voinţa politică a unei subsocietăți. Însă, în 
timp ce ultimii apără interesele unei comunități religioase, partidele centrului şi partidele de 
rezistență a periferiei mediatizează voința politică a unei societăți constituite pe un teritoriu 
(“centraliştii” sunt segmente sociale care se identifică cu societatea etatică, iar periferiştii — cu 
o societate locală; elementul comun este discursul naţionalist”, dar centraliştii sunt 
conservatori, iar ceilalți — novatori). Este deci foarte important să distingem partidele 
periferice de partidele centrului şi de partidele “de apărare religioasă” — cu care prezintă 
afinități. Seiler nuanţează diferențele față de alte partide. 

Pe de o parte, este vorba despre “interelasism”. Autonomiştii se adresează tuturor 
claselor, dar dintr-o comunitate locală, nu întregului electorat (spre deosebire de catch-all- 
parties), din această cauză, baza electorală a partidelor interclasiste reflectă compoziția 
socială a segmentului societății pe care o reprezintă şi aceeaşi reprezentativitate se regăseşte 
în ce priveşte militanții, aleşii şi cercul conducător al partidului; de aici, şi conflictele din 
interior. Perspectiva socio-economică prezintă analogii cu cea a creştin-democraţilor: 
reformism, intervenționism suplu şi economie concertată, neocorporatism, prejudecata 
favorabilă vis-ă-vis de muncitori, susținerea întreprinderilor mici şi mijlocii, rolul important al 
corpurilor intermediare etc. — astfel că acolo unde cele două tipuri de partide coexistă, 
concurența dintre ele este foarte puternică. 

Pe de altă parte, este vorba despre “incidența factorului religios”. Rokkan sublinia că 
rezistența periferiei se bazează pe diferenţe etnice, lingvistice, dar mai ales religioase (de 
exemplu, conştiinţa irlandeză se sprijină pe catolicism, pentru că limba seculară a dispărut de 
mult; factorul religios formează şi nucleul identităţii canadiene franceze; în unele cazuri, 


clerul a avut un rol important în păstrarea limbii — clerul belgian, basc, breton). Factorul 


? Daniel Louis Seiler, Partidele politice din Europa, ed. cit., p. 20 
“9 Termenul “naţiune” este polisemantic, dacă nu echivoc: naţiune etatică, naţiune etnică sau culturală şi națiune- 
comunitate. Canada şi Quebecul sunt, ambele, naţiuni, din perspective diferite. 

religios are o incidenţă directă asupra conştiinţei autonomiste; diferența esențială este aceea că 

partidele autonomiste reflectă clivajul centru-periferie şi urmăresc emanciparea culturală a 

unei societăți distincte, în timp ce partidele creştin-democrate reflectă clivajul stat-biserică şi 

apără interesele comunității catolice. 

Concluzionând acest demers privind diferenţierile, Seiler accentuează asupra faptului 
că partidele autonomiste ridică mai ales probleme culturale; de aceea, ele sunt, totuşi, greu 
reductibile la clivajul stânga-dreapta sau la categorii analitice bazate pe lupta de clasă. Pentru 
a le analiza, este necesară o abordare din perspectiva clivajelor culturale: plecând de la 
cauzele conflictului, refăcând drumul istoric care face ca o mişcare socială să se traducă în 
partide politice, acreditate de sancţiunea intrării în Parlament, devine aproape imposibil de a 
confunda proiectul autonomist cu cel al apărării religioase (creştin-democraţii) sau cu cel al 
construcției naționale pornind dinspre stat (centraliştii). 

Teoreticianul francez se opreşte în continuare asupra “proiectului autonomist”. Acesta 
urmăreşte să mediatizeze voința politică a unei societăţi locale incluse într-un stat-națiune de 
care ea se simte diferită.. El se poate răsfrânge mai mult sau mai puţin radical asupra scopului 
şi mijloacelor de realizare a lui. Proiectul poate viza autonomia sau independenţa. 

Proiectul autonomiei poate îngloba mai multe tipuri de obiective: 

- se poate acomoda statu quo-ului cel mai total, scopul partidului fiind acela de a juca rolul 
de câine de pază, veghind interesele comunității sale (cazul partidului suedez din Finlanda 
care vrea să participe la cât mai multe coaliţii guvernamentale) 

- respectarea statu quo-ului poate fi acompaniată de voinţa de a-şi administra provincia sau 
regiunea “sa” din perspectiva unei relative independenţe (cazul partidului germanofon din 
provincia Bolzano) 

- proiectul poate viza reorganizarea puterilor statului într-un sens federal sau confederal, cu 
accente mai mult sau mai puţin pronunțate privind redistribuirea teritorială a bogățiilor şi 
puterii economice (cazul autonomiştilor din Belgia, Marea Britanie, Catalonia, dar şi 
Quebec-ul, care a dezvoltat teza “suveranitate-asociere”, înrudită cu tipul juridic de 
confederație) 

Proiectul independenţei vizează independenţa, separarea — el este întruchipat de Herri 
Batasuna în Ţara Bascilor, A Cuncolta în Corsica sau Sin Féin în Irlanda. 

În general, partidele extrem de radicale sub aspectul scopurilor tind să fie la fel în ceea 
ce priveşte mijloacele (Sin Féin şi Herri Batasuna nu-şi ascund legăturile cu IRA, respectiv 
ETA). În schimb, Euskadiko Ezkerra înţelege să-şi realizeze obiectivul radical prin mijloace 


paşnice, prin fuziunea cu Partidul Socialist spaniol. 

Radicalitatea proiectului depinde şi de gradul său de realizare şi de inserția partidului 
în sistemul de putere. Proiectul iniţial al Fianna Fáil era instaurarea republicii şi reunificarea 
Irlandei — primul obiectiv este împlinit. Acest partid, iniţial constituit din gherila IRA, a 
devenit deţinătorul obişnuit al puterii de stat în Irlanda. Recursul la istorie este esențial, 


întrucât permite stabilirea legăturilor de paternitate cu forțe angajate în acțiuni militante. 


1.2 Geneza partidelor autonomiste 
Partidele autonomiste fac parte dintr-o familie politică a cărei existență nu pare 
evidentă. Cum se naşte această mişcare? Dintr-un proces de “conştientizare a periferiei”, 
răspunde Seiler. Conştiinţa autonomistă are forme diferite. 
Seiler cercetează mai întâi cauzele acestei conştientizări. El propune în acest sens 
ideea caracterului multilingv al unor state, dar găseşte  contra-exemple: Elveţia, Marea 
Britanie; apoi se referă la centralizarea inerentă statului unitar, dar şi aici există excepţii: 
Canada este stat federal. Concluzia sa este că trebuie cercetată, de fapt, relaţia dintre stat şi 
societate, care poate fi de două tipuri: 
= De subordonare a grupurilor sociale față de un stat construit prin cuceriri sau alianțe 
matrimoniale, granițele sale despărțind astfel grupuri anterior compacte 

=" De tipul stat contra națiune (centralizarea politică) — revoluțiile burgheze au rupt relaţiile 
locale dintre comunităţi şi potentatul local şi au transmis suveranitatea Parlamentului (în 
Anglia) sau unei entități mitice — națiunea (în Franţa); de aici, reacțiile periferiei, bazate 
pe: factori culturali (impunerea unei limbi oficiale, intoleranță religioasă) sau factori 
economici (dezvoltarea inegală a regiunilor) 

Concluzia este aceea că există trei variabile ce concură la conştientizarea periferiei: 
centralizarea politică, centralizarea culturală, dezvoltarea economică inegală. 

În ceea ce priveşte “morfologia conştiinţei autonomiste”, Seiler identifică trei etape în 
formarea acestei conştiinţe. 

Prima este “reacția legitimistă”: o reacţie politică a periferiei față de implicaţiile 
centralizării, legitimată prin apelul la trecutul diferit de până la momentul centralizării. 
Aceasta eşuează datorită represiunii centrului. Seiler plasează această etapă, pentru Europa 
occidentală şi centrală, în perioada revoluțiilor burgheze 

A doua este “naționalismul populist”: această a doua mobilizare a periferiei se 
dezvoltă în contextul ideologic impus de centralism: naționalismul; renunțând la legitimism, 
autonomiştii îşi erijează comunitatea locală în națiune; reacția de acest tip a fost mai eficace: 


au apărut partide politice, chiar noi state (Irlanda, Norvegia, Islanda), dar ea nu a fost capabilă 

să inventeze mijloace statale noi, nici să frâneze imperialismul cultural al centrului, nici să 
învingă dependenţa economică de metropolă. 

A treia etapă este “regionalismul naţionalitar”: fondat pe o problematică economică, s- 

a tradus în cuvinte de ordine precum “federalism şi reforma structurilor” la valoni (cadrul de 
analiză socio-economic este cel al stângii autogestionare, ba chiar al curentelor Lumii a 
Treia); constă în: critica radicală a statului-naţiune centralizator, cvare trebuie să dispară 
(incluzând universalismul şi susținerea integrării europene), negarea naţionalismului clasic şi 
asumarea moştenirii culturale, lingvistice etc.; din punct de vedere politic, proiectul 
naționalitar n-a reuşit să se realizeze încă, rămânând la stadiul de ideal. Doar Quebec-ul a 
reuşit să găsească o formă de traducere prin formula suveranitate-asociere. 
Astfel ajungem la partidele autonomiste: conştiinţa autonmistă a periferiei se materializează 
rapid în apariția de forțe politice — mai întâi sub formă de organizaţii care fac presiune asupra 
partidelor politice locale pentru a le câştiga în susținerea cauzei autonmiste; acestea sunt însă 
prea integrate în dinamica centralistă, astfel încât soluția cea mai bună este formarea unor 
partide proprii. 

În acest moment al analizei, Seiler constată că formele conştiinţei periferiei nu sunt 
suficiente pentru a stabili profilul fiecărui partid. Alte două variabile trebuie introduse în 
analiză: “neo-centralismul” (forţe anterior aliate centrului se raliază mişcărilor autonomiste) şi 
“mijloacele utilizate” (ca în orice familie politică, apărătorii periferiei cunosc tensiunea dintre 
radicali şi moderați; radicalitatea se exprimă prin mijloacele utilizate, mijloace cu impact 
imediat). 

Neo-centralismul se referă la faptul că diferite grupuri economice se alătură 
autonomiştilor pentru că au interese care se confundă cu cele ale apărătorilor periferiei, pe 
care centrul nu le reprezintă în mod satisfăcător. 

Radicalitatea mijloacelor este o dimensiune introdusă de Duverger, care distinge între 
partidele din interiorul sistemului şi partidele din afara lui. Tipologia este ajustată de Seiler, 
astfel încât putem distinge între: 

- partide “din afara sistemului” (excluse de la decizia politică şi care refuză regulile 
jocului — cele două Sinn Fein sau Herri Batasuna) şi 
- partide “din sistem” (acceptă regulile), care sunt de două tipuri: 

e guvernamentale — fie şi-au realizat obiectivele principale, fie au “diluat” o parte 

dintre acestea 


e tribuniciene (“tribunitiens”) — nu participă în coalițiile guvernamentale 

În acest moment, avem toate variabilele pentru a analiza “nomenclatura partidelor 
autonomiste?” — acest demers implică două dimensiuni: una ideologică (legitimistă, 
naționalist-populistă, regionalist-naționalitară sau neo-centralistă) şi una strategică (în afara 
sistemului, tribuniciană sau guvernamentală). 

Într-o altă lucrare a sa, Seiler sintetizează astfel acest aparat teoretic de analiză: 
„...partidele care apără periferia au diferite “coloraturi” în funcţie nu numai de caracteristicile 
naționale, dar şi de particularitățile locale. Tipul de periferie se dovedeşte a fi la fel de 
important: partidele vor fi mai mult sau mai puțin diferite dacă factorul de identificare ce 
mobilizează periferia este lingvistic, religios, național, regional sau combină mai multe din 
aceste elemente. În afară de acesta, caracterul, mai mult sau mai puţin recent ori mai mult sau 
mai puțin instituționalizat al clivajului, afectează ideologia şi baza sociologică a partidelor 
periferiste” +! 

Trăsăturile comune ale acestor partide (foarte diferite între ele, la fel ca şi periferiile) 
sunt “răspândirea geografică’ (identificabilă prin opoziție cu cea a metropolei), 
“orizontalitatea” (sunt partide de tip catch-all / attrape-tout, structurate ca partide de mase) şi 
“anticentralismul” (neîncredere în şi aversiune față de puterea centrală; obiectivele 
descentralizării, autonomiei federalizării sau separării, adesea contrapunctate economic de 
socialismul autogestionar şi foarte descentralizat)”?. Tipologia partidelor periferiste este acum 
simplificată la: tipul naționalist-populist, tipul naţionalitar şi tipul neo-centralist. 

În ciuda diversităţii lor culturale, “partidele care militează în favoarea periferiilor 
constituie o familie tot atât de omogenă ca şi cea a partidelor muncitoreşti”, concluzionează 


Seiler”. 


2. Declinul şi revigorarea regionalismului 

La finalul studiului din 1994, Seiler constata că mişcarea periferistă intră în unele zone 
în declin (cazul scoțienilor şi galezilor în Marea Britanie) şi renaşte în altele: centrul şi estul 
european. “Europa centrală şi orientală a fost, înainte de venirea puterii comuniste, locul 


privilegiat al autonomismului şi etno-naţionalismului. Fostele imperii au lăsat un teritoriu pe 


41 Daniel L. Seiler, Partidele politice din Europa, capitolul “Apărătorii periferiilor: partidele autonomiste”, p. 91 
“2 Ibidem, pp. 92-94 
# Ibidem, p. 102 

care amestecul de popoare îl făcea impropriu instaurării statului-naţiune”"”. După căderea 
comunismului, au reînviat partidele şi mişcările de odinioară, reprezentând aspiraţiile 
naționale ale unor comunităţi (croată, slovacă, macedoneană). Situaţia din fosta federație 
iugoslavă confirmă afirmaţiile lui Seiler. El aminteşte şi Uniunea Democratică a Maghiarilor 


din România, care este, totuşi, “mai moderată”“5 
> 3 


. Semnificativ pentru tema studiului nostru, 
Seiler consideră că “evenimentele care au acompaniat sfârşitul comunismului furnizează una 
dintre cheile revelatoare pentru viitorul fenomenului autonomist”. El îşi susține afirmația 
argumentând că destinul acestui fenomen a fost şi este influențat de contextul internațional 
(perioada statului-națiune, apoi a naționalismului, fascismului, decolonozării). Astfel, în 
prezent, prin “moartea” unor țări (Cehoslovacia, Iugoslavia), estul dă o nouă şansă tuturor 


autonomiştilor europeni: dacă slovenii, estonienii şi alții pot fi independenți, de ce nu pot să 


fie la fel flamanzii, catalanii, italienii din nord etc.? 


2.1 Spania 

Spania, ca şi Irlanda reprezintă, în viziunea lui Daniel L. Seiler, “cazurile care 
ilustrează cel mai bine înfiriparea conştiinţei autonomiste”. Partidul Naționalist Basc este cel 
mai vechi partid de apărare a periferiei încă “în viață”. Spania “bate recordul privind numărul 
de periferii, are trei naționalități şi cinci regiuni, precum şi o “gherilă” naționalistă. 
Fenomenul autonomist este, aici, “viguros şi polimorf’. Spania nu a cunoscut niciodată 
federalismul. Pe teritoriul său se vorbesc patru limbi — castiliană, catalană, bască şi 
gallaeciană. Dezvoltarea regiunilor prezintă contraste mari. “Faţă de această complexitate, 
puterea centrală castiliană nu a făcut decât să oscileze între descentralizarea moderată şi 
centralismul represiv”". Centralizarea statului spaniol începe în 1469 prin mariajul dintre 
Isabela de Castilia şi Ferdinand de Aragon. Pentru a-şi asigura obedienţa supuşilor, monarhia 
spaniolă a acceptat, inițial, să respecte dreptul, instituțiile şi cutumele entităților sale; situația 
s-a schimbat odată cu venirea dinastiei de Bourbon, care a relansat centralizarea. Limba 
aparatului de stat era castiliana. Ocupaţia napoleoniană va aduce în Peninsula Iberică 
ideologia naționalistă; spre deosebire de ceilalți iberici, naționalismul castilienilor se 
identifica cu întreaga Spanie. Prima Republică spaniolă, efemeră (1873), este semnificativ 
legată şi de un catalan, care fondează şi un partid federalist. Restaurată în formă parlamentară, 
monarhia s-a confruntat cu criza provocată de rezistența din ce în ce mai ce mai puternică a 


periferiei; soluţia găsită a fost dictatura lui Primo de Rivera, instalată în 1923. Republica a 


“ Daniel L. Seiler, Les partis autonomistes, p. 123 
4 Ibidem, p. 124 
4 Ibidem, p. 27 

doua a trebuit să facă unele concesii periferiştilor. “Paranteza franchistă” (1931-1945) 
deschide calea terorismului în Spania, al cărui prim produs este ETA. Restauraţia stabileşte un 
sistem de regiuni autonome, de tip italian, având competenţe diferite, după caz: este vorba 


despre o “regionalizare cu geometrie variabilă”. 


Mişcarea autonomistă bască se legitimează prin elemente culturale (o limbă 
originală, cutume şi etnie, proclamată de radicali şi ca rasă) şi elemente mitice (în lipsa unei 
istorii recunoscute), precum patria bască Euskadi, în care Seiler’? vede mai mult “un proiect 
de stat, dacă nu un mit de acțiune”. Fondatorul naționalismului basc este Sabino Arana, care 
creează în 1895 Partidul Naționalist Basc (PNV); el pune bazele doctrinei naţionaliste şi 
inventează principalele simboluri ale mişcării, folosite şi astăzi. După moartea sa, partidul se 
divizează între naţionalişti-populişti şi neo-centralişti (linia moderată). Opoziția față de Primo 
de Rivera îi va uni din nou. În ciuda unor reticențe, partidul va susține cauza republicană, în 
sensul creării Republicii Euskadi în cadrul unei republici federale spaniole. 

Partidul Naționalist Basc rămâne formațiunea cel mai exemplar organizată, ceea ce i-a 
asigurat şi succesul. El apare nu numai ca partid de mase, ci şi de integrare socială: partidul 
are o adevărată rețea de şcoli în care se învaţă limba şi istoria bască, dar şi principiile 
naționalismului; are un sindicat prin care este influențată mişcarea muncitorească 
(Solidaritatea muncitorilor basci — STV); are un corp “polițienesc” (Hertzaina), care asigură 
ordinea în timpul numeroaselor manifestații organizate (inclusiv culturale şi folclorice); are un 
ziar propriu (Deia). Programul socio-economic al partidului este un compromis între 
tendinţele de dreapta, centru şi stânga; referinţa la civilizația creştină este explicită: partidul 
combină democrația creştină cu federalismul european. Proiectul autonomist viza inițial 
separatismul, a devenit apoi federalist şi în prezent se mulţumeşte cu autonomia internă; 
totuşi, PNV este un partid “etapist şi posibilist”“. El este şi partidul cel mai puternic din punct 
de vedere electoral. 

În cadrul aripii naţionalist-populiste a PNV se va forma grupul Ekin, care condamna 
pasivitatea naționaliștilor şi care este exclus în 1959. El atrage de partea sa majoritatea 
tineretului naționalist şi fondează Euskadi Ta Askatasuna (ETA)! — formațiune care se 
defineşte ca “patriotică, democratică şi neconfesională”, dar care lansează, de fapt, teze 


socialiste, antietatice, autogestionare, specific naţionaliste. Din 1961, ETA trece la lupta 


* Ibidem, p. 28 
48 Ibidem, p. 32 
* Ibidem, p. 34 
5 Ibidem, p. 42 
5! Traducerea acestui nume este “Euskadi şi Libertate” 

armată.. Organizarea alegerilor libere în 1977 pune o dilemă partidului: să intre sau nu în 
jocul legalităţii? Datorită acestei probleme, ETA cunoaşte o existență tumultuoasă, cu lupte 
interne şi sciziuni. Aceste tendinţe se cristalizează în două partide principale: “ETA politico- 
militară”, numită Euskadiko Ezkerra (stânga bască) şi “ETA militară”, întruchipată în 
formațiunea Herri Batasuna (unitatea populară). Stânga bască are orientare marxistă (de 
altfel, este apropiată Partidului Comunist) şi a câştigat electorat cu mesajul independenţei 
socialiste pentru Euskadi; în 1993 ea creează un Partid Socialist basc. Herri Batasuna intră în 
categoria duvergeriană de “partide în afara sistemului”; susținut de o mişcare de gherilă, 
partidul se foloseşte cu mult tact şi de scrutin, dar aleşii săi refuză să-şi ocupe locurile în 
Parlamentul spaniol. Obiectivul său este republica bască independentă. Între cele două grupări 
ETA există semnificative diferenţe de strategie, ceea ce este fundamental, dar proiectul politic 
este identic: independenţă, socialism (maoism) şi distrugerea statului-naţiune, care trebuie 


înlocuit cu o Europă federală a popoarelor. 


Mişcarea autonomistă catalană este caracterizată, comparativ cu cea bască, de o 
rezistenţă la fel de eficace, dar tributul plătit este mai mic. Conştiinţa catalană reţine nostalgia 
reuşitei catalanilor de a fi constituit, în procesul de construcţie a statului spaniol, un stat 
propriu — un principat autonom cu centrul la Barcelona; acesta a dispărut odată cu promovarea 
centralismului. La mijlocului secolului XIX, tendințele politice catalane se traduc într-o 
mişcare ce poate fi considerată şi ca (semi-)partid: Tradiţia Catalană, care preconiza 
recâştigarea autonomiei. Conştiinţa naționalistă catalană este stimulată inițial de o 
efervescentă mişcare culturală, intelectuală, ca şi de nemulțumirea față de subdezvoltarea 
acestei periferii. În 1922 intelectualitatea fondează un “partid de idei”: Acţiunea Catalană, 
care are succes local. Astfel stimulat naționalismul catalan, în 1931 apare primul partid 
autonomist de tip neo-centralist, care supravieţuieşte şi azi: Stânga Republicană din 
Catalonia. Partid de mase, această formaţiune este susținută de agricultori şi de mişcarea 
muncitorească. În 1932, unul dintre liderii partidului proclamă Republica catalană. Regimul 
celei de-a doua Republici spaniole acceptă autonomia catalanilor, dar nu şi independenţa lor. 
În anii *90, partidul, susținut de nostalgici republicani, are rezultate electorale bune. 

“Una din trăsăturile cele mai originale ale culturii politice catalane este neo- 


tă” 


centralismul mediatizat de un partid politic: Liga Regionalis „„ Aceasta se datorează 


burgheziei financiare, industriale şi funciare catalane care, pierzându-și încrederea în statul 


® Daniel L. Seiler, op. cit., p. 49 

spaniol, se alătură mişcării autonomiste, orientându-șşi interesele economice către periferie. 
Liga este cel mai important partid catalan până la Republica a doua. 

Astăzi, mişcarea autonomistă este susținută de coaliția Convergencia i Unio care 
reuneşte două partide: democraţii creştini şi naționaliștii susținuți de neo-centralişti. Coaliția 


conduce provinciile catalane începând din anii ‘80. 


Mişcarea periferistă din alte zone 
Andaluzia.. Tipic spaniola Andaluzie nu are o naţionalitate istorică, o limbă şi o tradiţie 
autonomiste, de aceea mişcarea periferistă are aici cauze economice: subdezvoltarea. În anii 
“70 este fondat Partidul Socialist Andaluz, care devine Partidul Andaluz. Situat la stânga şi 
punând problema andaluză în termeni regionali, partidul se raliază culturalismului, în căutarea 
unei identități euro-arabe. Strategia centristă, de alianţe cu dreapta spaniolă, a provocat 
sciziuni şi eliminarea din Parlamentul național la alegerile din 1993. 
Aragon. Partidul Aragonez Regionalist este o formaţiune moderată, puternică pe plan local 
(în 1991 preia conducerea guvernului local aragonez). Retragerea fondatorului său, Las 
Roces, a determinat o reorientare, dorită de numeroşi militanţi, spre naționalism, după 
modelul Partidului Naționalist Basc. 

În Spania există şi alte partide autonomiste care corespund modelului general (în 
Valencia, Navaria, Gallicia), dar nu sunt atât de puternice pentru a ajunge în Parlamentul 
național. Aşa cum am văzut, pentru Seiler, partidele politice sunt acreditate de sancţiunea 


intrării în Parlament. 


2.2. Irlanda 

În opinia lui Daniel L. Seiler, cazul Irlandei — Republica şi cele şase comitate britanice 
din Ulster — este mai complex decât cel spaniol. “Conştientizarea periferiei la irlandezi atinge 
nivelul radical al proiectului autonomist”®. Ulsterul are nouă comitate, dintre care şase 
aparțin regatului britanic. Această situație complicată obligă la distincția dintre: conflictul 
centru-periferie clasic din Ulsterul britanic; conflictul dintre posibiliştii moderați şi 
naționaliștii pan-irlandezi în Republică; influența Sudului asupra catolicilor din Nord şi 
influenţa radicalilor naționaliști irlandezi din Nord asupra camarazilor lor din Sud. La acestea 


se adaugă conflictul religios şi dezvoltarea economică inegală. 


5 Ibidem, p. 56 

Încă din Evul Mediu, Irlanda a opus o rezistenţă vie colonizării engleze. Construcţia 
statului irlandez rezultă din succesiunea a două procese, care se completează. Edificarea 
statului național în Regatul Unit prin metoda centralismului englez duce la integrarea 
teritorială a Irlandei. Iniţiativa centralizării va fi preluată mai târziu de regiunea Dublin- 
Leinster, determinând formarea actualei Republici Irlandeze. Populaţia irlandeză este supusă 
mai întâi în timpul lui Cromwell şi al Revoluţiei engleze, când este suprimat cultul ei catolic. 


54 . 
”"* irlandez, 


Spre sfârşitul secolului XVIII se înfiripă “singurul curent naţionalist non-religios 
pe care Anglia îl suprimă în 1800, prin dizolvarea Parlamentului de la Dublin şi integrarea 
Irlandei în Regatul Unit. Agitația persistă în tot secolul XIX prin intermediul societăților 
secrete, dar şi prin reprezentanţii irlandezi în Parlamentul național (Butt, Parnell); aceştia din 
urmă militau pentru dreptul la autodeterminare, cu unele şanse de succes, datorită susținerii 
acordate guvernărilor liberale Gladstone. 

Aşa cum se putea observa la începutul veacului trecut, opt secole de prezenţă engleză 
au provocat divizarea Irlandei în trei. O parte a insulei (regiunea Belfastului), marcată de 
colonizarea cu scoțieni, are o comunitate originală — protestanții presbiterieni irlandezo- 
scoțieni — şi este inclusă economic în “Centru”. O a doua parte (regiunea Dublinului) 
corespunde centrului politic — neo-centralismul irlandez — şi are o burghezie locală opusă 
aristocraților englezi. A treia parte este reprezentată de estul insulei, lipsită de o metropolă 
regională şi bastion al tuturor rezistenţelor şi revoltelor. Soluţia găsită de monarhie a fost 
constituirea statului liber Irlanda, ca dominion integrat Commonwealth-ului, fără Belfast şi 
cele şase comitate, care rămân în Regat. 

Partidele şi organizațiile irlandeze de tip periferist definesc, în viziunea lui Seiler, o 
“țară reală” (cele clandestine sau care sfidează legea) şi o “ţară legală” (cele oficiale)”. 

În a doua jumătate a secolului XIX, mişcarea pentru independență irlandeză se reorganizează 
sub influența iacobinismului, a modei societăților secrete. Astfel, în 1858 este fondată Irish 
Republican Brotherhood (Frăția Republicană Irlandeză), al cărei centru sunt fenianii’ó; 
inițiativa aparține emigranților irlandezi reveniți din America cu scopul de a organiza o 
rezistență clandestină: societăți secrete, loji naționaliste de muncitori din Dublin şi bande de 
rebeli din regiunile estice. Această organizație va contribui la apariția, în 1905, a formațiunii 
Sinn Féin. Aceasta a reunit în timp grupuri foarte eterogene: naționaliștii inițiali”, 


independentişti, moderați, nostalgici rebeli; totodată, a beneficiat de sprijinul Armatei 


* Ibidem, p. 58 

5 Ibidem, p. 62 

* Numele lor provine de la eroul legendar Fianna de Fionn Mac Cumhail 

37 Aceştia au dat şi numele partidului, tradus ca “Seuls entre nous” — concepție care, aşa cum se vede, devine 
permeabilă 

Republicane Irlandeze (IRA). De aceea, în 1918, ea are cel mai mare succes electoral; 
deputaţii aleşi în Parlamentul de la Westminster refuză să-şi ocupe locurile şi constituie un 
“Parlament” irlandez. Londra a intervenit prompt, arestându-i, gest care este asociat cu 
debutul războiului de independență. Oferta Regatului privind crearea statului irlandez (fără 
nordul Irlandei, regiune autonomă — şi protestantă — în cadrul statului britanic) declanşează 
războiul civil între cei care acceptau şi cei care respingeau această idee. Astfel ia naştere 
sistemul bipartidist irlandez. Sinn Fein, reorganizat în mai multe rânduri, se divizează la 
jumătatea anilor *20 între “Free Staters”, care formează împreună cu unionișştii şi parnelliştii 
un partid irlandez, numit din 1933 Fine Gael şi moderați (republicani), care formează 
Fianna Fàil’. Grupul rămas în Sinn Féin se cantonează în refuzul său de a utiliza instituțiile 
unui stat pe care nu îl recunoștea. 

Tot în a doua jumătate a secolului XIX se pun bazele Irish Parliamentary Party 
(Partidul Parlamentar Irlandez), la conducerea căruia se remarcă personalitatea lui Charles 
Stewart Parnell. El a reuşit să genereze o remarcabilă mobilizare populară în jurul obiectivelor 
partidului, precum şi susținere din partea Centrului, printr-o abilă strategie parlamentară. 
Orientarea moderată a acestuia combina neo-centralismul burgheziei din Dublin cu 
populismul periferiei occidentale. Conceptul politic central era the Home Rule — autonomia 
internă şi apărarea intereselor irlandeze. Dispariţia lui Parnell a determinat sciziuni şi slăbirea 
partidului. 

În 1937 se produce ruptura de Coroana britanică, iar naționalismul irlandez este 
alimentat în continuare, de această dată de problema recuperării Irlandei de Nord. La sfârşitul 
celui de-al doilea război mondial, sub influenţele socialiste şi creştin-democrate europene, se 
formează în Irlanda Clann na Poblachta (Clanul Poporului), partid care îmbina 
republicanismul radical şi reformismul social. El va forma un guvern de coaliție cu Fine Gael, 
acest guvern va proclama oficial Republica şi va refuza să intre în NATO. Clanul va rezista 
doar până la începutul anilor “60, eşecul său convingându-i pe republicanii fervenţi de 
zădărnicia eforturilor de unificare paşnică a Irlandei; pe acest fond se întețesc atentatele 
organizate de IRA. În Irlanda de Nord, la Ulster, pe o bază acum socialistă, renaşte Sinn Féin 
(al cincilea, deja, după numeroasele reorganizări — Seiler îl consideră un “partid-phoenix”, 
datorită renaşterii lui permanente“); el se împarte în Sinn Fein Oficial (marxişti moderați în 


privinţa mijloacelor utilizate) şi Sinn Féin Provizoriu (socialişti-naţionalişti care continuă 


58 Tradus ca “Adunarea Irlandeză” 
® Tradus ca “Luptători ai destinului” — referire la mai vechii feniani 
% Daniel L. Seiler, op, cit., p. 63 

lupta armată, acceptând în acelaşi timp jocul electoral şi principiul negocierii — la fel ca 
mişcarea bască Herri Batasuna). 

Criteriului de selecție instituit de Seiler — sancţiunea intrării în Parlament — îi 
corespund două partide: Fianna Fàil, în sudul Irlandei (veteran al cauzei irlandeze); şi Social 
Democratic and Labour Party (Partidul Social-Democrat şi Muncitoresc), în Nord (mediator 
cvasi-exclusiv al irlandezilor catolici în cele şase comitate). 

Fianna Fàil, cu “subtitlul” englez Republican Party, îşi asumă moştenirea întregii 
rezistențe irlandeze; el speră să reînvie dialectul gaelic. Partidul va guverna ţara pe durata 
celui de-al doilea război mondial; tot el are meritul de a lansa procesul de modernizare 
economică a Irlandei, de a include tânărul stat în Comunitatea Economică Europeană şi în 
sistemul monetar european (suprimând dependența de Londra). Faţă de problema Nordului, 
partidul nu a îndrăznit o abordare frontală: măsurile luate au urmărit să limiteze sprijinirea 
logistică a IRA. El a trebuit, totuşi, în anii *90, să-şi conjuge eforturile cu guvernul britanic 
pentru a debloca situaţiile de criză din Irlanda de Nord. În ceea ce priveşte organizarea 
partidului, acesta a avut iniţial o solidă bază IRA, devenind apoi un partid de cadre; esențial 
este, însă, sprijinul voluntarilor; recompensa pentru cei fideli este participarea lor la 
câştigurile facile ale puterii. “Clientelismul şi favoritismul politic reprezintă alimentul 


PS! Partidul are privilegiul 


cotidian al vieții politice irlandeze şi, în particular, al Fianna Fâi 
de a fi majoritar în toate clasele sociale care compun electoratul; totuşi, este mai ales partidul 
vestului, periferie de tradiţie republicană a Irlandei, unde Fianna Fàil deţine fieful electoral. 


Programul său “traduce ambiguitatea socială”? 


: măsuri punctuale care să mulțumească 
diverse grupuri şi evocări ritualizate ale trecutului glorios. Seiler consideră că “Dintre toate 
partidele politice ale țărilor Comunității Europene, Fianna Fâil este cel mai original”*. 

În Irlanda de Nord rămasă sub Coroana britanică, catolicii din cele şase comitate sunt 
minoritari față de protestanții scoțiano-irlandezi; regăsim, astfel, dihotomia “țara reală”: Sinn 
Fein — “ţara legală”: Partidul Social-Democrat şi Muncitoresc. PSDM este, contrar numelui 
său şi participării la Internaționala Socialistă, doar un partid autonomist. El nu are o reală 
susținere muncitorească şi este, practic, o grupare de personalităţi care se definesc prin 
opoziţia față de lupta armată şi prin ambițiile electorale. Partidul apare în 1970 la iniţiativa 
unor deputați catolici şi ca proiect politic al moderaților din Asociaţia pentru Drepturi Civile 
din Irlanda de Nord. Astfel, în partid converg trei curente politice: naționalismul “verde”, 


mişcarea pentru drepturi civice şi mişcarea muncitorească catolică. Partidul se organizează ca 


6l Jbidem, p. 73 
© Ibidem 
& Daniel L. Seiler, Partidele plitice din Europa, p. 96 

partid de mase (singurul de acest fel din Irlanda de Nord). În ciuda eforturilor sale de a 
sensibiliza şi electoratul protestant, partidul mobilizează în mod esenţial votul catolic. Pentru 
irlandezi şi britanici, el apare ca purtătorul de cuvânt autorizat al comunității irlandeze 


catolice. 


2.3 Belgia 

Criza belgiană pare la fel de complicată ca şi cea irlandeză, deşi a implicat mai puţină 
vărsare de sânge. Partidele autonomiste sunt foarte proliferante aici: cel puţin unul pentru 
fiecare regiune sau comunitate; cinci dintre ele au un deputat în Camera Reprezentanţilor. 
Totuşi, ele sunt şi “victimele propriului succes: datorită lor, nu numai că Belgia a intrat într-un 
proces fără sfârşit de revizuire constituțională, dar toate partidele s-au scindat, pentru a deveni 
autonomiste!”**. 

Procesul de edificare al statului belgian arată că această criză depăşeşte simpla dispută 
lingvistică. Bazele integrării teritoriale ale regiunilor care alcătuiesc astăzi Belgia se pun odată 
cu momentul 1794, când Franţa anexează Licge-ul filofrancez, cu o industrie şi un comerţ 
înfloritoare şi alte principate (precum Flandra), filohabsburgice. Instituţiile şi privilegiile lor 
sunt suprimate şi înlocuite cu organizarea administrativă şi juridică derivată din Revoluția 
Franceză şi Imperiul napoleonian; acolo unde nu exista deja, limba franceză a fost impusă ca 
singura oficială; după căderea lui Napoleon, ele sunt reunite într-un regat sub numele de 
Țările de Jos, care în 1830 îşi proclamă independenţa. Moştenirea organizării franceze se 
păstrează, cu excepţia unei reforme administrative (departamentele devin provincii conduse 
de guvernatori; municipalităţile îşi reiau numele tradițional de comune) şi a unor concesii de 
vocabular (revenirea la vechile toponime). Procesul de centralizare belgian este francofon, 
mai degrabă decât valon: Liège-ul avea, tradiţional, o burghezie francofonă, iar țările de limbă 
flamandă — o burghezie deja larg francofonizată. Centralizarea politică se datorează unificării 
acestei burghezii într-o clasă superioară, cu drepturi politice, al cărui nucleu devine Bruxelles. 
Centralizarea economică, având drept nucleu portul Anvers, se datorează dezvoltării unei 
puternice infrastructuri de comunicaţii terestre. Valonia, bogată în zăcăminte de huilă, 
cunoscuse în timp o expansiune industrială intensă în jurul diverselor bazine, între care Liège; 
odinioară capitală, acest oraş se vede marginalizat față de Bruxelles — centru de decizie — şi 


față de Anvers — favoritul proiectelor de dezvoltare. 


& Daniel L. Seiler, Les parties autonomistes, p. 80 

“Criza unității belgiene” se articulează pe axa Flandra-Valonia. În timp, Flandra va 
ajunge să domine sistemul economic creat de centralizare, iar Valonia să “îmbătrânească” 


industrial. 


Partidele autonomiste flamande. Contrar norvegienilor sau irlandezilor, care au 
modificat un idiom pentru a-şi face din el limbă proprie, flamanzii au adoptat limba unui stat 
vecin. Naționalismul flamand a impus progresiv olandeza, a împrumutat apoi elemente 
germanice (accent pus pe entuziasm, exaltarea istoriei, simț ascuțit al comunităţii — Volk), iar 
la începutul anilor *30 a luat o turnură fascistă; franceza a fascinat mereu clasele mijlocii 
flamande, ca simbol al ascensiunii sociale. Mişcarea flamandă a avut două obiective: 
rezistenţa periferiei şi emanciparea maselor (reducerea diferenţelor sociale). În prima fază, 
această mişcare însemna grupuri de presiune ideologice, numite “fundații” — catolică, liberal- 
anticlericală, socialistă — care au articulat revendicări culturale, precum promovarea limbii 
olandeze. Bilingvismul a eşuat, însă (1898). Prin Frontpartij (Partidul Frontului), mişcarea are 
succes odată cu primele alegeri libere, după primul război mondial. În 1933, acesta formează 
împreună cu alte grupuri un partid naționalist de dreapta: Vlaamsche Nationale Verbond 
(Federaţia Naţională Flamandă). Colaborarea lui cu naziştii a discreditat după război mişcarea 
națională flamandă. Cauza națională este continuată de tineretul catolic şi acțiunea 
muncitorească creştină; strategia este divizată între nostalgia vechii ordini (fostul principat) şi 
dialogul cu mişcarea valonă. În 1953 este creată Christelijke Vlaamse Volksunie (Uniunea 
Flamandă Creştină), care renunță repede la referința religioasă pentru a nu fi luată drept 
disidență catolică. În 1977 partidul participă în coaliția de guvernământ. Se poate spune că 
astăzi se afirmă un centralism flamand: autonomia culturală a fost obţinută, iar Flandra 
domină unitatea belgiană prin populaţia majoritară şi prosperitatea ei. Uniunea Flamandă nu a 
putut face faţă concurenţilor mai radicali: naționalist-populiştii republicani organizaţi în 
Vlaamse Nationale Partij (Partidul Naţional Flamand), devenit ulterior Vlaams Blok (Blocul 
Flamand). Aliat al lui Jean-Marie le Pen în cadrul dreptei europene, partidul este orientat atât 
spre trecut (xenofob, anti-parlamentar, reînnoieşte tradiția fascistă şi pangermană), cât şi spre 
prezent (impută imigranților distrugerea cadrului vieții flamande, cere încetarea oricărei 
solidarități sociale sau economice cu Valonia sărăcită şi îmbătrânită demografic). Deşi 
debutul electoral al Blocului a fost moderat (slab în zona rurală, puternic în Anvers), după 
1989 a câştigat fiecare scrutin. 

Mişcarea autonomistă valonă. Apariția, destul de târzie, a unei conştiinţe 


autonomiste a valonilor este influențată de două elemente: declinul economic şi, derivată din 

el, acțiunea politică. Criza industriei de carbon şi siderurgiei face ca, la începutul anilor “60, 
Valonia să fie paralizată timp de mai multe săptămâni de o grevă generală a muncitorilor, de 
care se folosesc socialiştii pentru a ajunge la guvernare. Singurul câştig al grevei a fost 
sloganul “federalism şi reforme de structură”. În ceea ce priveşte acţiunea politică, aceasta 
începe să prindă contur la sfârşitul celui de-al doilea război mondial: Wallonie libre (Valonia 
liberă) — mişcare socialistă şi lberal-radicală şi Rénovation wallone (Reînnoirea valonă) — 
mişcare catolică. Ele organizează Congresele valone, care, după ce afirmă, la modul ideal, 
reunificarea Valoniei cu Franța, optează pentru o Belgie federală. După greva generală, apare 
o nouă formaţiune, socialistă şi comunistă: le Mouvement populaire wallon (MPV), oferind 
acțiunii autonomiste o culoare muncitorească şi de stânga. Două consecinţe ale revendicărilor 
concurente flamande au întărit şi mai mult mişcarea. Prima este legată de afacerea Fouron — 
fixarea definitivă a graniţei lingvistice fără consultarea populaţiei, care a implicat transferarea 
în Valonia a zonei industriale Mouscron-Commines şi trecerea la Flandra a câtorva sate (zona 
Fouron) ale provinciei Liège; această mişcare a revoltat populația locală şi a dat timp de 25 de 
ani motiv de protest valonilor. A doua consecinţă derivă din afacerea Louvain, care a afectat 
minoritatea catolică din Valonia; această minoritate tindea să fie conciliantă față de 
revendicările flamande. Prin legile din 1963 flamanzii şi-au suprimat învățământul în limba 
franceză, cu excepția secției franceze a universităţii din Louvain. Studenţii flamanzi au 
protestat, determinând căderea guvernului belgian în 1968 şi afectându-i pe creştinii 
francofoni. Este perioada în care iniţiativele politice autonomiste se multiplică în Valonia şi 
converg, într-un nou partid, federalist: le Rassemblement wallon (Adunarea Valonă), reunind 
două formaţiuni socialiste. Partidul va avea, un timp, un succes electoral din ce în mai mare, 
devenind conducătorul mişcării autonomiste valone. 

Partidele autonomiste din Bruxelles. Populaţia din regiunea Bruxelles (oraşul şi 
împrejurimile rurale) a avut un destin aparte după ce Bruxelles a devenit capitala unui stat 
centralizat şi francofon. Această populaţie reuneşte flamanzi şi valoni care, în timp, au adoptat 
atitudini diferite față de francofonizare: unii s-au adaptat, alții au vrut să-şi conserve originea. 
Bruxelles există, ca “regiune”, doar de puţin timp. Datorită lipsei instituţiilor necesare 
dezvoltării unei mari metropole, oraşul a fost, mult timp, vulnerabil. Statutul bilingv primit în 
1932 a surescitat naționalismul flamand. Flamanzii bruxellezi, minoritari, au încercat să evite 
o hegemonie a limbii şi culturii franceze asupra limbii adoptate de ei, olandeza, şi asupra 
culturii flamande; de aceea, ei au cerut paritate lingvistică în toate domeniile (comerț — 
publicitatea, cultură — cinematografia etc.), conform procentelor reale (20% flamanzi, 80% 


francofoni). Măsurile guvernamentale în acest sens au atins doar sfera publică, nu şi viața 

privată, astfel încât, flamanzii, majoritari în Belgia, nu îşi pot schimba statutul minoritar în 
capitală, chiar atunci când partidele lor formează guvernul şi majoritatea parlamentară. 


ă”*5 — stress-ul deselor 


Francofonii din Bruxelles trăiesc, însă, cu “ameninţarea flamand 
marşuri flamande, ipoteza “flamandizării” capitalei; conştiinţa lor pare să ezite între o 
solidaritate  Bruxelles-Valonia şi afirmarea unei naționalități bruxelleze distincte. 
Materializarea politică a acestui naționalism distinct este le Front démocratique des 
francophones (Frontul Democratic al Francofonilor); creat în anii *60, el devine rapid, 
conform rezultatelor alegerilor locale, “partidul cel mai important al aglomerației 


bruxelleze”S 


şi purtător de cuvânt al acestei regiuni. El este susținut de autonomiştii din 
Valonia (Adunarea Valonă), de o bună organizare teritorială şi de alianțe cu mişcările 
bruxelleze liberale, socialiste sau creştine. În anii *70 partidul cunoaşte apogeul electoral, 
pentru ca deceniul următor să-i aducă declinul. Viaţa bruxelleză este marcată permanent de 
schimbarea balanței de putere: grație partidelor periferiste din Belgia, aceasta înclină când în 


favoarea Valoniei, când în cea a Flandrei. 


2.4 Quebec 

Canada este un stat pe care Constituţia sa, un act al Parlamentului englez, îl defineşte 
drept confederație şi despre care juriştii afirmă că este federație. Procesul de edificare al 
statului canadian este legat de teama britanicilor de a pierde coloniile americane pe care 
reuşiseră să le ia Franței: Coroana ia inițiativa unirii într-un singur stat a acestor teritorii (Noul 
Brunswick, Noua Scoţie şi Canada). Locuitorii erau descendenţi atât ai coloniştilor francezi, 
cât şi ai celor englezi. Este vorba, mai simplu, de Canada superioară (majoritar anglofonă şi 
protestantă) şi Canada inferioară (franceză şi catolică). Unirea lor (1840) a făcut ca 
francofonii să devină minoritari în noul stat: ei controlau doar zona Quebec-ului, pierzând 
pozițiile din vest. Centralizarea a însemnat menţinerea unui stat britanic în America, tolerând 
o provincie franceză, ceea ce presupunea privilegii pentru minoritatea engleză din această 
provincie, dar nu şi pentru minoritarii francezi din restul teritoriului. Noul stat a fost semi- 
centralizat economic prin crearea unei infrastructuri feroviare legând Montreal de Pacific, 
insuficientă față de întreaga întindere est-vest. După o sută de ani, este evident că succesul 
centralizării este afectat de mişcarea pentru independenţă a Quebec-ului, dar şi de un alt fapt, 
acela că restul Canadei nu vorbeşte engleza britanică, ci engleza americană! Economic, statul 


canadian este dependent de Statele Unite. Faţă de această criză, englezii au reacționat prin 


6 Ibidem, p. 96 

crearea unui partid liberal care promova un naționalism economic; strategia lor viza mai 
degrabă să împiedice independența Quebec-ului, decât să o asigure pe cea a Canadei; 
mijloacele utilizate au fost respingerea simbolurilor britanice şi afirmarea unei identități 
distincte, bazată pe bilingvism şi multiculturalism. Ficţiunea bilingvismului de la un ocean la 
altul, întreținută de guvernul de la Ottawa, ignora statutul lingvistic al provinciilor. Bilanţul 
acestei politici arată că naționalismul nu fusese afectat, ci progresase în Quebec, astfel încât la 
referendumul din 1980 un francofon din doi opta pentru negocierea formulei suveranitate- 
asociere.. Quebechezii preferaseră “Revoluţia liniştită”. Spre deosebire de anglofoni, care “au 
asimilat the American Way of Life, identitatea franceză, non-canadiană, a protejat această 
minoritate francofonă de etnocid””.. 

Deşi locuitorii din Quebec îşi afirmau de mult identitatea franceză, abia în anii “60 ia 
naştere un partid ce revendică suveranitatea Quebec-ului: Parti québécois. Este perioada unor 
schimbări mai ample: Quebec-ul “agricol, catolic şi clerical”? devine “industrializat, hedonist 
şi secularizat”$; el cunoaşte o nouă centralizare: aparatul său de stat are preocupări sociale şi 
culturale. Mişcările politice proliferează şi ele: în 1960 este creată Rassemblement pour 
I' Independence nationale (Adunarea pentru Independenţă Naţională), care acţionează ca grup 
de presiune, apoi ca partid de mase; radicalii vor părăsi Adunarea pentru a forma 
Regroupement national (Regruparea naţională); în 1967, un grup desprins din Partidul liberal 
din Quebec fondează le Mouvement souverainete-association (Mişcarea pentru suveranitate- 
asociere). Atât R.I.N., cât şi M.S.A. vehiculau ideea unei pieţe comune cu Canada. Cele două 
formaţiuni se vor reuni în 1968 în Partidul Quebechez. Specifică pentru programul P.Q., 
voinţa de a afirma suveranitatea politică a Quebec-ului şi de a negocia o asociere cu restul 
Canadei este completată de opțiunea social-democrată şi de cea, neo-centralistă, a 
descentralizării. În privința mijloacelor ideale pentru atingerea acestor obiective nu există, 
însă, consens: moderaţii propun o abordare în etape, refuzată de independentişti. Liderii săi 
sunt mai degrabă federalişti. Partidul are un număr impresionant de membri (cel mai mare 
pare să fi ajuns la 150.000), întreține relații excelente cu grupurile de interese (precum 
Uniunea producătorilor agricoli, Federaţia Muncitorilor din Quebec etc.) şi dispune de o bază 
electorală stabilă. Referendumul din 1980 a fost, totuşi, un eşec pentru P.Q.: formula 
suveranitate-asociere era susținută doar de jumătate din quebechezi, ceea ce lovea esența 
organizării partidului. Schimbarea liderului a fost fatală: noul conducător a încercat să impună 


principiul federalizării, provocând colapsul electoral. Următorul lider s-a orientat către un 


& Ibidem, p. 98 

partid federal, Blocul quebechez, care a devenit în anii ‘90 opoziţia oficială în Parlamentul de 
la Ottawa. Ne amintim că, încă din 1966, pentru J. LaPalombara şi M. Weiner (Political 
Parties and Political Development), succesiunea în partid era un criteriu esenţial de definire a 
realităţii organizaționale semnificată prin conceptul de “partid politic”: un partid politic 


veritabil trebuie să supraviețuiască dispariţiei liderului. 


2.5 Cazuri speciale: Finlanda, Tirolul de Sud şi Valle d” Aosta 
În succesiunea studiilor sale de caz, Seiler tratează Finlanda, Tirolul de Sud şi Valle 


= ce 


d'Aosta într-un capitol aparte“, situându-le într-o categorie denumită “autonomisme «de 


reprezentare»”; în acelaşi capitol se opreşte şi asupra ligilor italiene. Există zone în Europa 
unde dezvoltarea în cadrul statului naţional s-a realizat “în direcția opusă”: regiunile suedeze 
din Finlanda; Tirolul de Sud şi Valle d'Aosta, în Italia. Minoritățile din aceste zone “privesc, 
de fapt, în van spre Viena, Paris sau Stockholm ca soluţie mitică la problemele lor”. Primele 
două au fost despărțite de teritoriul patriei-mame prin forța armelor şi a tratatelor. Valle 
d Aosta este ceea ce a rămas în Italia din domeniul francofon al Casei de Savoia. La aceste 
considerații istorice se adaugă faptul că, în ciuda adeziunii autonomiştilor la compromis şi a 
pierderii proiectului lor specific, ei continuă să beneficieze de susținerea masivă a 
comunităților lor”.. Este vorba despre un autonomism care s-a adaptat statului național şi a 
cărui funcție este cea de reprezentare a diferitelor minorități în planul guvernării naţionale. 

Finlandezii de origine suedeză formează o populație înrădăcinată atât în centru, cât şi 
în periferie: în Finlanda există două entităţi suedofone: una provine din fostele elite suedeze 
care au dorit o naţiune finlandeză, cealaltă este o populație mai ales rurală, reprezentând 
limita geografică orientală a Suediei (coasta sud-estică). Ele formează 13% din populația 
finlandeză. Până în 1906, când se formează Svenska Folkpartiet (Partidul Popular Suedez), 
nimic nu a unit cele două grupuri. Bine organizat, partidul a reuşit, datorită unui program vag 
(fără o problematică fixă), dar centrist, să câştige susţinerea celor două grupuri. Puterea l-a 
recunoscut ca atare, astfel încât el participă des la guvernare. În 1994, candidatul său la 
preşedinţia finlandeză a fost foarte aproape de victorie. 

Tirolul de Sud reprezenta, înaintea încorporării lui în Italia, după 1918, o periferie a 
Austriei. Politica italiană a urmărit asimilarea austriecilor prin colonizarea zonei cu populaţie 
italofonă; paroxismul a fost atins în timpul lui Mussolini, care, în acord cu Hitler, a încercat să 


realizeze strămutarea sud-tirolezilor în Germania. În timpul Republicii, s-a încercat 


© Ibidem, Capitolul VI, pg. 112-120 
52 


dezamorsarea problemei prin promisiunea creării regiunilor autonome; nerespectarea acesteia 
a determinat o reacție neaşteptată a autonomiştilor, care au utilizat inclusiv terorismul. 
Realizarea regionalizării şi negocierile diplomatice italo-austriece au adus pacea în zonă. 
Creat în 1945, Siidtiroler Volkspartei (Partidul Popular din Tirolul de Sud) îşi asumă aceeaşi 
funcţie de reprezentare ca şi autonomiştii suedezi din Finlanda, cu diferenţa că nu este partid 
de centru, ci periferist. El provine din unificarea partidelor austriece formate înaintea anexării 
cu autonomiştii tirolezi antinazişti şi cu filiala semi-autonomă a muncitorilor catolici italieni. 
Mişcarea a urmărit iniţial o linie moderată şi deschisă preocupărilor sociale, cu accent pe 
drepturile lingvistice şi egalitatea în administraţie, unde clientelismul italian provocase o 
suprareprezentare a italofonilor; partidul se apropie şi de organizațiile internaționale creştin- 
democrate. Schimbarea de generație în partid, în anii “60, aduce o radicalizare: revendicările 
devin naţionaliste (auto-determinare), având chiar tentă pangermanistă; sunt dezavuate 
legăturile cu creştin-democraţia şi mişcarea muncitorească catolică. Evoluţia economică a 
zonei va impune, treptat, moderație. Astăzi, partidul are rolul de reprezentant al 
germanofonilor în relaţia cu guvernul italian. 

În timp ce Savoia a fost ataşată Franţei, Valle d” Aosta a trebuit să rămână italiană în 
baza logicii false a “frontierelor naturale”. Fideli Casei de Savoia, valdotanii au trebuit, totuşi, 
să se supună centralizării. Fascismul — un hiper-centralism — a provocat “trezirea” conştiinţei 
valdotane. Iniţial iredentistă, /'Union vald6taine a trebuit să se adapteze abandonării de către 
Franţa şi situaţiei sale de “vale” condamnată să rămână în Italia ca regiune cu statut special. 
În anii *60, Uniunea Valdotană ajunge în guvernul local. Clasificată de Seiler ca “arhetip al 
partidului autonomist de tip regionalist-naționalitar, moderat şi pacifist”, Uniunea este ataşată 
federalismului. Ea a exercitat o influenţă intelectuală asupra unor regionalişti din Franţa şi 
Valonia, precum şi asupra lgilor autonomiste din Nordul Italiei, mai ales cea sardă. Aceste 
ligi şi-au reunit forțele într-o formaţiune unică, dar eterogenă: Lega Nord (Liga Nordului). 
Este interesant de semnalat prezenţa, începând din 1994, în Savoia franceză, a unei mişcări 
autonomiste ce concurează cu Uniunea Valdotană: /a Ligue Savoisienne. Aceasta denunţă ca 
ilegitimă “anexarea” regiunii de către Franța în 1860 şi îşi propune recuperarea suveranității 
ei; Liga are un proiect de constituţie pentru proiectata federaţie în care “vrea să-i unească pe 
toți savoisienii”"0. Sondajele prezentate de Ligă în paginile Internet ale site-ului său arată că, 
în 2000, doar 28% din populaţia regiunii Rhône-Alpes adera la ideea independenţei; nici 


rezultatele în alegeri nu-i conferă un suport local considerabil (10% în 1998). 


1 Cf. Programme de la Ligue Savoisienne — www.notre.savoie. free. fi 

Deja menționată, Liga Nordului acoperă teritoriile corespunzătoare nordului Italiei, 
regiune supranumită Padania. Aceasta include marile centre nordice: Torino, Milano, Veneţia, 
Genova, Triest, Bologna, precum şi Tirolul de Sud. 

Conform tipologiei lui Daniel L. Seiler, Liga Nordului se încadrează în categoria partidelor 
autonomiste de tip guvernamental-neocentralist”!. 

Liga este, de fapt, o “federaţie” de ligi nordice, dintre care cea mai cunoscută este cea 
lombardă, condusă de Umberto Bossi. “Greşit percepută ca xenofobă, populistă sau chiar 
fascistă”, Liga aderă, din punct de vedere ideologic, la federalism; “baza ei socială este 
interclasistă”. Neocentralismul ei provine din “opunerea unui centru economic (Nordul) 
centrului politic (Roma)””. Alianţa la guvernare, în 1994, cu “cei mai răi duşmani”, neo- 
fasciştii şi comuniştii, demonstrează, pe de o parte, predispoziția spre compromis, într-o 
alianță contra naturii între centralişti şi periferişti, dar şi “autonomia Ligii în raport cu clivajul 


373 


stânga-dreapta” ~.. De altfel, Liga afirmă că “trebuie să rămână în afara şi deasupra schemei 


fără valoare stânga-dreapta, luptând pentru scopul ei bine definit, împotriva tuturor celorlalte 
partide, dacă e necesar, dar în acelaşi timp încercând să catalizeze sprijinul lor transversal””*. 


Cazul italian va fi prezentat, în continuare, pe larg. 


2.6 Italia 

Pentru a completa tabloul italian, consideraţiilor lui Daniel L. Seiler le adăugăm pe 
cele desprinse din studiul “Regionalism in Italy”, semnat de Anna Bul”.. Vom vedea că 
termenul “autonomist” nu apare deloc în acest studiu, contrar clasificării seileriene, la care 
subscriem. Anna Bull este motivată, pe jumătate, de existența sistemului regional italian, 
căruia, de altfel, îi trasează contururile. Ea rămâne, însă, un exemplu de înțelegere incompletă 
a problemei regionale şi, mai larg, periferiste. Studiul este util pentru că oferă date specifice 
problemei şi o necesară perspectivă istorică asupra fenomenului. 

Mergând pe cele trei dimensiuni ale problemei regionale — regiuni administrative, 
politică publică regională, ideologie regionalistă — Anna Bull îşi configurează analiza pe 
dimensiunea istorică a acestei probleme, care, este, aşa cum am văzut şi la Seiler, esențială.. 

În privința regiunilor, dimensiunea istorică este importantă în sensul că dezbateri pe tema 


introducerii unui sistem administrativ centralizat sau descentralizat au existat încă de la 


unificarea Italiei, soluţiile propuse fiind: stat federal, autonomie a regiunilor sau devoluţie 


7! Daniel Louis Seiler, op. cit., p. 26 

7? Ibidem, p. 119 

? Ibidem, p. 120 

74 Cf. Introduction to the Lega Nord — www.leganord.org 
75 Anna Bull, op. cit. 

administrativă a puterii — de exemplu, dreptul de a impune propriile taxe proiectul de lege 
Farini-Minghetti, 1861. 

Ca politici regionale, s-a pus problema redistribuirii resurselor în favoarea regiunilor mai 
puţin dezvoltate (Sudul); Nordul a fost foarte criticat pentru sistemul de taxe incorect aplicat 
în Sud şi cheltuirea unei părți mai mari a fondurilor publice comparativ cu Sudul; în prezent, 
este chestionată ideea de dezvoltare regională finanțată de stat. 

Regionalismul ca mişcare politică rezidă în problema inițială a mişcării Risorgimento 
privind integrarea unor popoare şi culturi diferite; omogenitatea realizată până în prezent este 
afectată de dezvoltarea socio-economică inegală între sudul, centrul şi nordul Italiei. Vechiul 
federalism al regiunilor s-a transformat, astfel, într-un federalism al macro-regiunilor (susţinut 
de Liga Nordului). 

În perioada unificării, guvernul italian a fost confruntat cu dilema centralizării 
administrative sau descentralizării. Piemontezii şi lombarzii erau foarte diferiți ca popoare; la 
fel şi toscanii, sicilienii, napolitanii etc.; doar 2.5% din întraga populaţie unificată cunoştea 
italiana. Dar teama de a pierde unitatea abia înfăptuită l-a determinat pe Cavour, unul din cei 
doi mari lideri politici ai Risorgimento-ului italian, alături de Mazzini, să-şi modereze 


viziunea despre centralizare (“non-liberală, costisitoare, ineficientă”'*) 


şi să renunțe la ideea 
devoluției. 

Tema descentralizării a revenit la sfârşitul celui de-al diolea război mondial, când, în 
ciuda suspiciunilor Partidelor Socialist şi Comunist, Constituţia din 1948 conferă regiunilor 
puteri legislative limitate în anumite domenii: poliţie, sănătate, urbanism, turism, transport 
local, comunicaţii, lucrări publice, agricultură, silvicultură; ele nu aveau autoritate legislativă 
primară, ci concurentă şi subsidiară. 

Legislaţia anilor *70 pune bazele sistemului regional. Printr-un decret din 1977 
regiunile primesc control asupra a 25% din bugetul naţional. 

Prin Constituţie, organele guvernământului regional sunt Consiliul, Junta şi 
Preşedintele — corespondente ale Parlamentului, Guvernului şi Preşedinţiei Republicii. Junta 
este organul executiv ales şi controlat de Consiliu, care are atribuții legislative şi 
administrative. Preşedintele este reprezentantul regiunii şi preşedinte al Juntei. Regiunile 
funcționează pe baza unui Statut adoptat de Consiliu şi ratificat de Parlament. Guvernul 
național şi Consiliul regional au dreptul la apeleze la Curtea Constituţională pentru 


soluționarea temelor divergente în relația stat-regiuni. 


7 Mack Smith, Cavour (1985), citat de Anna Bull, op. cit. 

Trebuie reținut că există şi un nivel local de guvernare, pe lângă cel central şi cel 
regional, care ține de provincii şi comune: acestea au autonomie proprie. 

Care a fost impactul social (suportul popular) şi cât de mari sunt performanţele regiunilor 
în aceste condiţii de autonomie administrativă? Studiile vorbesc despre o performanță 
dezamăgitoare: regiunile sunt parte integrantă a sistemului politic italian, caracterizat de 
partitocrație — partidele sunt canalele prin care regiunile şi liderii de partid regionali fac 
presiuni asupra centrului”. De exemplu, în ciuda autonomiei financiare limitate, regiunile au 
ajuns la deficite mari în anii “80 ştiind că centrul va şterge aceste datorii — ceea ce s-a 
întâmplat cu regularitate. Astfel, regiunile adaugă un nou nivel clientelismului politic italian 
(recentul scandal Tangentopoli'5). Din perspectiva performanţei şi a încrederii populare, se 
poate distinge între două grupuri de regiuni: grupul sudic (nemulţumire față de toate nivelurile 
guvernământului, lipsa “civismului”) şi grupul central-nordic (încredere în guvernarea locală, 
nemulțumire faţă de guvernul central). Aceste diferenţe par să ţină de cultură, mai mult decât 
de sistemul regional în sine. 

Poticile regionale au urmărit să diminueze decalajul de dezvoltare dintre Nord şi Sud. 
Măsurile guvernamentale de dezvoltare agricolă şi industrială în sud, la începutul secolului 
XX, au eşuat datorită corupției, lipsei resurselor, spiritului sudic prea puţin întreprinzător. Noi 
încercări s-au făcut între anii *50 şi *70 prin: reforma agrară (exproprierea unor mari 
proprietăţi şi crearea fermelor familiale), dezvoltarea întreprinderilor mici şi mijlocii. Deşi s-a 
reuşit o reducere a şomajului, factorii externi (politica agricolă a Comunităţii Europene, 
crizele economice) şi interni (birocraţie şi centralizare excesivă, corupție) au determinat un 
nou eşec. Alternativa găsită în anii “80 a fost autonomia regională. Din păcate, Sudul s-a 
dovedit incapabil de autoguvernare. Regiunile sale depind de finanţarea centrală, ceea ce 
nemulţumeşte Nordul. În aceste condiţii, noul federalism promovat de Liga Nordului trebuie 
asociat cu frustrările crescânde ale Nordului dezvoltat, care trebuie să se susțină pe sine şi 


încă jumătate din țară. 


În perioada înfăptuirii unităţii italiene, Cavour şi Mazzini erau anti-federalişti, deşi 
acceptau un oarecare grad de devoluţie a puterii. Gînditorii federalişti, mai puţin influenți în 
momentul unificării, erau conştienţi de marea diversitate culturală a teritoriilor unificate. Ei 
propuneau diverse proiecte federaliste: Carlo Cattaneo vedea Lombardia într-un Imperiu 


Austriac federal; Vincenzo Gioberti pleda pentru o uniune federală sub egida Papalității. Este 


7 D, Hine, Governing Italy. The Politics of Burgained Pluralism (1993), citat de Anna Bull, op. cit. 
78 Scandal legat de instituirea unei “taxe” plătite de companiile publice şi private partidelor politice, în schimbul 
obţinerii contractelor publice şi al unui tratament favorizant 

de reținut că ei vedeau, totuşi, federalizarea ca o etapă de tranziţie spre unitatea italiană reală, 
de armonizare şi omogenizare. 

Noul federalism promovat de Liga Nordului nu are această trăsătură, deşi se revendică 
de la primii federalişti. Creată în 1989 şi condusă de Umberto Bossi, Liga are aspirații 
secesioniste şi convingerea că Nordul şi Sudul reprezintă două societăți total distincte şi 
neconvergente. Ea susține folosirea dialectului şi chiar stabilirea dialectului lombard ca limbă 
oficială. Paradoxal, mişcarea federalistă a reînviat în condițiile în care Italia a atins un grad 
mare de omogenitate culturală, exprimată mai ales prin unificarea limbii. Cauzele noului 
federalism rezidă, însă, în deteriorarea instituțiilor, amplificarea crimei organizate, corupția 
politicienilor. Programul electoral al Ligii în 1992 contura un stat confederal alcătuit din trei 
macro-regiuni sau republici (nordul, centrul şi sudul) şi responsabil cu politica externă, 
apărarea, Justiția, finanțele generale şi învățământul superior. Nordul este privit ca partea cea 
mai avansată social a Italiei. Realizarea proiectului federal nu venea în contradicție cu 
Constituția, Liga identificând un articol care promova fuziunea regiunilor existente, cu 
acordul Consiliilor. Liga consideră, totuşi, că este necesară modificarea Constituţiei. 

Modelul federal este larg susținut de unele regiuni din nord. Spre deosebire de extremismul 
Ligii, care vrea secesiune, ele cer federalizarea statului italian după modelul german al 
landurilor. 

În urma rezultatelor bune în alegerile locale şi generale (1990-1994) — mai ales pe 
fondul scandalurilor politice care au slăbit Partidul Socialist şi Partidul Creştin-Democrat — 
Liga a intrat în coaliţiile de guvernământ. În 1993 Italia era divizată politic între Nordul 
dominat de Ligă, Centrul fidel Partidului Democratic al Stângii (foştii comunişti) şi Sudul 
guvernat de coaliţii eterogene anti-Mafia. În 1994 situaţia s-a schimbat prin apariția a două 
noi forţe politice favorabile unității naţionale: Forza Italia condusă de Sivio Berlusconi şi 
Alianța Naţională (neo-fasciştii), cu care Liga Nordului a format coaliția guvernamentală. 
Atitudinea față de Sud a fiecăruia dintre aceste partide nu putea aduce consensul în problema 
subvenționării Sudului: Forza Italia nu avea o politică clară pentru această parte a ţării, 
Alianţa Naţională avusese succes electoral în Sud, deci nu se punea problema renunțării la 
subvențiile de stat, iar Liga avea o viziune neo-liberală care nu includea subvenţii, ci, cel 
mult, transfer inter-regional de fonduri, prin investiții. 

Neîmplinirile guvernării sunt recunoscute şi de Ligă: “După ce s-a folosit de alianţa cu 
Liga pentru a deveni prim-ministru, Silvio Berlusconi a şi uitat de ideile federaliste; el a 


promovat o politică conservatoare şi şi-a întărit alianţa cu liderul naționalist (ex-fascist) 

Gianfranco Fini, al cărui partid era puternic în Sud””?. La sfârşitul anului 1994 Liga a decis 
să-şi retragă sprijinul şi a ieşit de la guvernare, determinând formarea unui nou guvern, 
condus de Lamberto Dini şi susținut de partidele de centru-stânga şi de Ligă. 

Italia este membru-fondator al Comunităţii Europene. Liga Nordului este mult mai 
pro-europeană decât partidele italiene tradiționale datorită ideii comunitare privind o “Europă 
a regiunilor”. Nevoia de desființare a barierelor politice şi comerciale între regiuni este 
resimțită şi de alți actori politici, nu doar de regiuni. Internaţionalizarea pieţelor economice, în 
particular, crearea Pieței Unice în Uniunea Europeană, au avut ca efect dezvoltarea colaborării 
inter-regionale. Ideea unei Europe federale devine, mai ales după Tratatul de la Maastricht 
(1993), o alternativă ce are nevoie doar de un substanţial suport public. În ceea ce-i priveşte 
pe italieni, ei sunt atât de pro-europeni şi “regionalişti” nu pentru că percep avantajele 
statului-națiune depinde de o reformă radicală a sistemului politic italian şi de restabilirea 


autorităţii puterii executive. 


2.7 Europa Centrală şi Răsăriteană. Cazul moravian 
Sistemul de partide din Europa Răsăriteană traduce atât moştenirea ante-comunistă, 
cât şi pe cea post-comunistă. 


= ee 


Polonia oferă “o traducere completă” a clivajului centru-periferies”, pe de o parte prin 
Confederaţia pentru o Polonie Independentă, partid cu tradiţie anti-comunistă şi anti- 
sovietică, care se foloseşte de clivaj pe latura lui centralistă, iar pe de alta, prin Partidul 
Creştin-Naţional, etnonaționalist, bazat pe catolicismul identitar. 

În Cehoslovacia partidele autonomiste de referință au fost, pe de o parte, cele 
moraviene, pe de altă parte Mișcarea de Opoziţie pentru Suveranitatea Slovaciei şi Partidul 
Naţional Slovac care revendica ™*®" Partidului Popular slovac, pro-nazist. 

Căderea comunismului a reînviat în Iugoslavia partidul croat Oustacha şi un partid 
autonomist mecedonean, care au contribuit la “explodarea” federaţiei iugoslave. 

Acestora le putem asimila Uniunea Democrată a Maghiarilor din România, cu 


rezerva că acest partid are un proiect mai moderat. 


? Cf. Introduction to the Lega Nord — www .leganord.org 
5 Daniel L. Seiler, Partidele politice din Europa, ed. cit.., p.125 

Cazul moravian. Ne vom opri pe larg, în continuare, asupra Cehiei. Într-un studiu 
intitulat Rise and Fall of Moravian Regionalist Parties, Maxmilián Strmiska“! prezintă 
geneza şi evoluţia partidelor “regionaliste” moraviene, verificând câteva ipoteze legate de 
eşecul lor. Problema terminologică semnalată la Anna Bull reapare: aceste partide au fost 
experimente, mai radicale sau mai moderate, de tip autonomist. Autorul are, însă, nişte 
ipoteze interesante şi un demers viabil. 

In cadrul post-totalitar al Moraviei, câteva formaţiuni de orientare pro-moraviană 
încercau să-şi câştige recunoaştere politică — de fapt, să politizeze “problema moraviană” prin 
cererile lor privind revizuirea împărțirii administrative şi teritoriale a statului. Doar câteva au 
reuşit să se transforme în partide politice şi să participe la competiţia electorală: Mişcarea 
Civică Moraviană şi alianța Mişcarea pentru Democraţie bazată pe Autoguvernare - Asociaţia 
pentru Moravia şi Silezia (HSD-SMS). 

Mişcarea Civică Moraviană avea tradiţie anti-comunistă şi orientare creştină; la 
începutul anilor *90 a încheiat a alianță pre-electorală cu Uniunea Democratică Creştină, 
câştigând un mandat în Consiliul Naţional Ceh; după acest moment, Micarea şi-a pierdut 
potenţialul politic. 

Alianţa HSD-SMS, fondată în 1990, s-a definit ca supra-partid — mişcare politică a 
tuturor moravienilor şi silezienilor democrați, indiferent de convingerile lor politice şi 
religioase; platforma ei prevedea introducerea unei forme de autoguvernare a statului 
cehoslovac, bazată pe “auto-finanțare şi unități geomorfologice naturale” (ceea ce însemna o 
republică federală formată din Cehia, Moravia, Silezia şi Slovacia); ideea de separatism era 
respinsă. În cazul în care Slovacia nu era de acord cu schimbarea formulei binare a federaţiei, 
alianța era gata să soluţioneze “problema moraviană” în cadrul Republicii Cehe cu condiţia ca 
statutul de teritorii constitutive să fie acordat pentru Boemia, Moravia, Praga şi Silezia. 
Aceste opțiuni diversificate i-au adus, inițial, succes electoral parlamentar. Faţă de forțele 
guvernamentale, alianța s-a situat între “semi-coaliţie” şi “semi-opoziție”, obținând un post 
ministerial în guvernul ceh. Alianţa nu s-a dovedit, însă, capabilă să formuleze o strategie 
eficientă în politica federală şi a fost afectată de dispute interne şi de moartea subită a 
liderului ei, Boleslav Bárta. Succesorul său intenţiona să transforme alianța în partid de 
centru, cu orientare liberal-socială. Ea a participat la alegerile din 1992 ca partid federalist, 
activ în toate regiunile şi deschis alianțelor, obținând puţin peste pragul electoral (5,8%). 
Curând, statul federal cehoslovac a intrat în colaps. Partidul şi-a schimbat numele în Mişcarea 


pentru Democraţie bazată pe Autoguvernare a Moraviei şi Sileziei. Aripa liberal-centristă a 


5! Maxmilián Strmiska, Rise and Fall of Moravian Regionalist Parties (sursa: www. .iips.cz) 

învins-o pe cea regională, pro-moraviană şi, din nou, partidul şi-a schimbat numele, devenind 
Partidul de Centru Boemian-Moravian, adică un partid centrist cu o bază solidă în Moravia. 
Aripa care dorea identitate moraviană pură a părăsit partidul. Partidul a eşuat în alegerile din 
1994. 

Un experiment radical îl reprezintă Partidul Naţional Moravian, fondat în 1990. Partid 
naționalist, această formaţiune nega conceptul de identitate cehă moraviană, adoptând 
principiul identității etnico-teritoriale moraviene ca identitate națională; de aici, cereri privind 
independenţa şi auto-determinarea Moraviei şi Sileziei şi renaşterea statului Moravia; liderii 
săi făceau declaraţii provocatoare privind separarea de Republica Cehă şi internaționalizarea 
“problemei moraviene”. Este interesant că strânsa cooperare a acestui partid cu moderata 
alianță HSD-SMS i-a adus pe radicali în parlament în 1992, iar fragmentarea alianței a 
fărâmiţat întreaga mişcare moraviană. Partidul Naţional Moravian a fost afectat de plecarea 
unor aripi. La alegerile din 1996 s-a reuşit o unificare a câtorva mişcări moraviene, între care 
şi radicalii, în Coaliția Moraviano-Sileziană; ea nu a reuşit, însă, să ajungă în turul al doilea. 
În 1998, alegerile au confirmat declinul întregii mişcări moraviene care, aşa cum confirmă 


rezultatele alegerilor municipale, nu mai avea ecou nici pe plan local. 


Exerciţii şi întrebări de verificare 


1. Care este natura partidelor autonomiste ? 

2. Descrieţi „incidenţa factorului religios” după Rokkan şi Seiler. 
3. Care sunt, după Seiler, obiectivele proiectului autonomist? 

4. Care sunt variabilele ce concură la conştientizarea periferiei? 
5. Care sunt etapele în formarea conştiinţei autonomiste? 


6. Radactaţi o analiză comparativă a două partide autonomiste. 

CAPITOLUL IV 


SISTEME ELECTORALE COMPARATE 


Raporturile dintre sistemele electorale şi instituţiile reprezentative. 
Studii de caz: România, Italia, Franța, Belgia. 
Sisteme monopartidiste şi sisteme multipartidiste. 


Tipuri de scrutin electoral. 


Funcționarea unui regim democratic nu depinde doar de instituțiile prin care se 
realizează diviziunea muncii între executiv şi legislativ, ci şi de un număr de reguli formale, 
dar şi de proceduri informale prin care actorii politici influențează funcționarea regimului. 
Reprezentarea politică depinde de aspecte tehnice precum sistemul electoral, sistemul de 
partide şi de modul de formare a guvernului. Crucial pentru transformarea votului popular în 
reprezentare la nivelul parlamentelor, sistemul electoral este factor important în constituirea 
sistemului de partide, acesta la rândul său determinând caracteristicile şi stabilitatea acesteia 
guvernelor. 

Cum pe parcursul acestui capitol se vor regăsi termeni precum scrutin sau vot vom 
realiza mai întâi o prezentare a diferitelor accepțiuni pe care aceste concelter le au. Prin modul 
de scrutin se defineşte regula legislativă ce determină cine sunt aleşii, plecând de la voturile 
exprimate de electorat. Srutinul poate fi : scrutin uninominal: pentru fiecare circumscripție 
există un singur mandat (loc) pus în joc şi fiecare alegător dispune de un singur vot ; “ sau 
scrutin plurinominal: pentru fiecare circumscripție există mai multe mandate puse în joc şi 
fiecare alegător are atâtea voturi câte mandate sunt puse în joc, dar nu poate acorda mai multe 
voturi aceluiaşi candidat (efectele scrutinului plurinominal cu un tur în transformarea 
rezultatelor voturilor în locuri sunt şi mai violente în amplificarea produsă, decât ale celor 
uninominale). Sistemul majoritar plurinominal impune candidaţilor să se prezinte fără 
apartenență partizană, ca şi cum ar fi independenţi (chiar şi atunci când nu sunt). ... Sunt aleşi 
candidaţii care obţin cel mai mare număr de voturi.“ Se poate observa că scrutinul 
uninominal nu este decât un caz particular al scrutinului plurinominal în care toate 


circumscripțiile au câte un singur mandat. 


5 Pierre Martin, Sisteme electorale şi modurile de scrutin, Bucureşti, Monitorul Oficial, p. 38 
3 George Voicu, Pluripartidismul. O teorie a democratiei, Bucuresti, All, 1998, p. 148 

O altă tipologie împarte scrutinele în funcţie de numărul acestor. Scrutinul cu un tur 
(înainte numit scrutin pluralitar): candidatul (sau candidaţii) sosit (sosiți) în frunte este ales 
(sunt aleşi) în funcție de numărul de locuri care trebuie ocupate. Scrutinul cu două tururi 
(înainte denumit scrutin majoritar): pentru a fi ales în primul tur, este necesară obținerea 
majorităţii absolute a voturilor exprimate; în caz contrar, la turul secund majoritatea simplă 
este suficientă 

Votul uninominal se clasifică astfel : vot uninominal multiplu (fiecare alegător are 
dreptul la mai multe voturi, câte mandate sunt puse în joc. Se consideră aleşi candidații care 
au obținut cele mai multe voturi) ; votul uninominal multiplu alternativ (fiecare alegător are 
dreptul la mai multe voturi, câte mandate sunt puse în joc, dar un candidat este ales doar dacă 
obține cel puţin jumătate din voturile exprimate) ; votul uninominal limitat (alegătorii pot vota 
un număr mai mic decât numărul de reprezentanți ce trebuie aleşi); votul uninominal cu un 
singur vot transferabil [alegătorii pot exprima mai multe opțiuni pe aceeaşi listă de candidaţi 
sau pe mai multe liste (ale diferitelor partide), marcând candidaţii în orduinea preferințelor. 
Fiecare candidat trebuie să obțină o anumită «cotă» pentru a fi ales, deci un anumit număr de 
voturi. În cazul în care un candidat obţine mai multe voturi decât cele necesare pentru 
atingerea cotei, rezultă un surplus de voturi care se redistribuie celorlalți candidați, în funcție 
de preferinţele alegătorilor. Se redistribuie şi voturile obţinute de candidaţii care n-au întrunit 
numărul de voturi pentru a se «califica» la redistribuire. ] 

Tipologic sisemele electorale sunt proporționale, majoritare şi mixte. Sistemul 
proporțional presupune că alegătorii votează liste de candidaţi. În acest fel numărul 
candidaților aleşi de pe fiecare listă este proporțional cu numărul de voturi obținut de partid în 
circumscripția respectivă. 

Sistemul majoritar uninominal este cel în care în fiecare circumscripție este ales un 
singur reprezentant, respectiv candidatul care întruneşte cele mai multe sufragii. Sistemul 
majoritar relativ (folosit în Marea Britanie, SUA) este cel în care alegerile dintr-o 
circumscripție sunt câştigate de candidatul care obține cele mai multe voturi; nu este necesar 
ca aceste voturi să reprezinte cel puţin «jumătate plus 1» din numărul total de voturi valabil 
exprimate. Sistemul majoritar absolut este sistemul în care, pentru a fi ales, un candidat are 
nevoie de cel puţin «jumătate plus 1» din voturi. 

Sistemul mixt este o combinaţie între sistemele majoritar uninominal şi proporțional, 
cu scopul de a elimina dezavantajele sistemului uninominal majoritar. Cetăţenii aleg un 
candidat prin vot uninominal şi o listă (pentru reprezentanţii regiunilor mai mari) prin sistem 


proporțional. În acest fel se asigură o proporţionalitate mai bună decât în cazul sistemului 

majoritar şi intrarea în Parlament a unui număr mai mare de reprezentanți care au, cel puțin 


teoretic, o responsabilitate sporită față de alegători. 


1. Prezentarea instituţiilor reprezentative şi a sistemelor electorale din România, Belgia, 
Franţa, Italia 

1.1România 

Corpul electoral este alcătuit din toți cetățenii români care au drept de vot, adică cei care au 
împlinit 18 ani şi nu sunt decăzuţi din drepturile lor. El se organizează pe circumscripții 
electorale judeţene şi la nivelul municipiului Bucureşti. Votul este universal, egal, direct, 
secret şi facultativ („liber exprimat”). Caracterul facultativ al votului este de natură să 
favorizeze absenteismul. Egalitatea votului este - şi ea - o formă de exprimare a egalităţii între 
cetăţeni, în sensul că aceeaşi forță (putere de exprimare) este ataşată fiecărui buletin de vot. 
Cu alte cuvinte, voturile se numără, nu se cântăresc, ele fiind egale din punct de vedere al 
puterii de sufragiu. Caracterul direct al votului derivă din atributul său personal exprimând 
astfel concepția individualistă a democraţiei pluraliste. Alegătorul trebuie să-şi exprime 
nemijlocit voinţa, nu prin intermediar. Votul este secret, garantând astfel alegătorului 
posibilitatea de a decide în deplină libertatea şi intimitate. 

În România se utilizează scrutinul proporțional cu liste prestabilite, care este sistemul 
în care ordinea candidaţilor pe listă este stabilită de partid. 

Alegerea Preşedintelui României. 

La alegerile pentru preşedintele României alegătorul are dreptul la un singur vot, în 
fiecare tur de scrutin organizat. În unitatile administrativ-teritoriale, operatiunile electorale 
pentru alegerea Preşedintelui României se fac în circumscripțiile electorale şi sectiile de 
votare, sub conducerea birourilor electorale prevazute de lege pentru alegerea Camerei 
Deputaţilor şi a Senatului, pe baza aceloraşi liste de alegatori. La alegerile pentru Preşedintele 
României se pot prezenta candidati propusi de partide şi formaţiuni politice sau candidati 
independenti. Partidele şi formațiunile politice pot propune, fie separat, fie impreuna, numai 
câte un singur candidat. Atât candidaturile propuse de partide sau formaţiuni politice, cât şi 
candidaturile independente pot fi depuse numai daca sunt susținute de cel puţin 300.000 


alegatori. 

1.2Italia 

Italia are un sistem electoral mixt, 75% din deputați sunt aleşi în circumscripții 
uninominale prin sistem majoritar şi 25% sunt aleşi prin sistem proporțional. Senatorii sunt 
aleşi pe o bază regională (proporțional cu populația regiunilor), pe baza câturilor şi a celor 
mai mari resturi. 

Constituția Italiei, adoptată în 22 decembrie 1947 (în vigoare de la 1 ianuarie 1948) 
stabileşte următoarele: 

Parlamentul constă din Camera Deputaților şi Senatul Republicii. Camera 
Deputaţilor se alege prin sufragiu universal şi direct. Numărul deputaților este de 630, dintre 
care 12 sunt aleşi de către italieni din străinătate. Toţi alegătorii care au împlinit 25 de ani 
până în ziua alegerilor inclusiv, vor putea fi aleşi ca deputaţi. 

Având în vedere locurile atribuite/transferate circumscripției electorale a italienilor din 
străinătate, repartizarea locurilor între circumscripțiile electorale va fi obținută prin împărțirea 
numărului de locuitori rezultat din cel mai recent recensământ la 618, şi distribuind aceste 
locuri proporțional cu populația fiecărui corp electoral, pe baza coeficienților/câturilor şi a 
celor mai mari resturi. 

Senatul este ales pe o bază regională, cu excepţia locurilor atribuite/transferate 
circumscripției electorale a italienilor din străinătate. Senatorii aleşi sunt 315, dintre care 6 
aleşi de către circumscripţia electorală a italienilor din străinătate. Având în vedere locurile 
atribuite/transferate circumscripției electorale a italienilor din străinătate, repartizarea 
locurilor între regiuni se va realiza proporțional cu populaţia acestora, rezultată din cel mai 
recent recensământ, pe baza câturilor şi a celor mai mari resturi. 

Senatorii sunt aleşi prin vot universal şi direct de către alegătorii în vârstă de peste 25 
de ani. Toţi alegătorii în vârstă de peste 40 de ani pot fi aleşi pentru Senat.Orice persoană care 
a fost Preşedinte al Republicii devine senator pe viață de drept, dacă nu renunță la acest 
privilegiu. Preşedintele Republicii poate numi ca senatori pe viaţă 5 cetăţeni care care s-au 
remarcat prin realizări deosebite în domeniile social, ştiinţific, artistic, literar. 

Camera Deputaţilor şi Senatul se aleg pentru un termen de 5 ani. Acest termen nu 
poate fi extins decât în cazurile prevăzute de lege şi doar în caz de război. Alegerile pentru 
noile Camere trebuie să aibă loc în 70 de zile de la dizolvarea Camerelor anterioare. Prima 
sesiune trebuie să fie ţinută în cel mult 20 de zile de la alegeri. 

Puterile Camerelor anterioare vor fi extinse până la întrunirea noilor Camere alese. 
Puterea legislativă va fi exercitată în comun de cele 2 Camere. Preşedintele Republicii va fi 


ales de către Parlament în şedinţă comună a Camerelor sale. Trei delegaţi din fiecare regiune 

vor lua parte la alegere (aceştia vor fi aleşi de către fiecare consiliu regional astfel încât să se 
asigure reprezentarea minorităților ; Valle d'Aosta va fi reprezentată doar printr-un delegat.) 

Alegerea se va face prin vot secret cu o majoritate de două treimi a Parlamentului. 
După al treilea vot, majoritatea membrilor Parlamentului va fi suficientă. Preşedintele este 
ales pentru o perioadă de 7 ani. Cu 30 zile înainte de expirarea termenului de 7 ani, 
Parlamentul şi delegaţii regionali vor alege noul preşedinte. Dacă Parlamenul a fost dizolvat 
sau va fi dizolvat în termen de 3 luni, alegerile se vor ţine în 15 zile de la întrunirea noului 
Parlament. Între timp, puterile preşedintelui în funcţie vor fi menținute. 

Preşedintele poate dizolva una sau ambele Camere ale Parlamentului după consultarea 
purtătorilor de cuvânt ale acestora. 

Noulmod de scrutin legislativ şi senatorial italian utilizat în alegerile din 1994, care 
înlocuieşte un sistem de listă foarte proporţional, are un aspect de compensare. Trei pătrimi 
din deputaţi (475 din 630) şi din senatori (238 din 315) sunt aleşi prin scrutin uninominal cu 
un tur şi sfertul rămas din locuri, 155 în Cameră şi 77 în Senat, este atribuit în cadrul unei 
părți proporţionale.v Locurile din partea proporțională nu sunt atribuite independent de cele 
din scrutinul majoritar (uninominal). În versiunea sa senatorială, cea mai simplă, alegătorul nu 
are decât un singur vot. Fiecare candidat din scrutinul uninominal este afiliat listei partidului 
său din partea proporţională. Dacă este ales, voturile sale sunt scăzute din totalul obţinut de 
listă înaintea atribuirii locurilor prin proporționalitate. Este vorba deci de un scrutin de 
compensare proporțional, pentru căun partid care are mulți aleşi prin scrutinul direct 
(uninominal) nu beneficiază de multe locuri prin proporţionalitate. În versiunea sa legislativă, 
puţin mai complexă, unde alegătorul are două voturi, aspectul de compensare este mai mic, 
dar efectele sunt apropiate. Partidul Popular (fost Democrat-creştin) obţinând 11,1% din 
voturi pentru cameră şi nici un loc majoritar, a beneficiat de 33 din cele 155 de locuri puse în 
joc prin propoționalitate, ceea ce repreznită 5,2% din locurile legislative, adică aproape 
jumătate din cele la care ar fi avut dreptul prin proporţionalitate totală. În modurile de scrutin 
prin compensare proporțională, efectul de proporționalitate este dublul proporției de locuri 
afectate părţii proporționale a scrutinului. În scrutinul italian, partea proporţională fiind 
pentru un sfert din locuri, efectul de proprționalitate este de jumătate, ceea ce nepermite să-l 


clasăm ca pe un scrutin mixt semi-majoritar, semi-proporțional. ci 


5 Pierre Martin op. cit., pp 105-106 

1.3Franţa 

În Franţa alegerile legislative se desfăşoară după sistem majoritar uninominal cu 
două tururi de scrutin (inclusiv la alegerile prezidenţiale). 

Parlamentul cuprinde Adunarea Naţională şi Senatul (Camera Superioară). Cele 2 
Camere sunt alese după proceduri diferite astfel încât să se asigure cea mai bună reprezentare 
a populaţiei Franţei. 

Senatul este o Camera secundară, cu misiuni specifice: reprezentarea zonelor 
teritoriale ale Franţei şi reprezentarea populaţiei franceze din străinătate. Este compus din 
321 senatori aleşi prin vot indirect după cum urmează: 309 reprezentând autorităţile locale, 
304 locuri pentru departamentele metropolitane şi de peste mări, 296 pentru departamentele 
metropolitane şi 8 pentru departamentele de peste mări, 2 pentru teritoriile de peste mări 
Mayotte şi Saint-Pierre-et-Miquelon, 3 pentru teritoriile de peste mări ale Polineziei franceze 
şi Wallis-et-Futuna, şi Noua Caledonie şi 12 senatori reprezentând populația franceză de peste 
mări. 

Senatul este ales prin vot universal indirect. Senatorii constituie “elita electorală”, 
fiind aleşi de reprezentanţi aleşi reuniți într-un colegiul electoral al fiecărui departament, 
cuprinzând deputaţi, consilieri generali şi consilieri regionali şi delegați ai consiliilor 
municipale care reprezintă 95 % din colegiu. 

Numărul delegaților variază în funcţie de populaţia comunităților: 

- 1 la 15 delegați pentru comunitățile cu mai puţin de 9000 locuitori, întregul consiliu 
municipal (29 până la 69 delegaţi) pentru comunităţile cu 9000 până la 30000 locuitori. 

- pentru comunitățile cu peste 30000 locuitori câte un extra-delegat pentru fiecare 
1000 locuitori. 

Metoda de votare a senatorilor este mixtă: 

1. vot majoritar în două tururi în cele 50 de departamente în care se aleg 1-2 senatori 
(97 locuri, o treime din total); 

2. reprezentare proporțională conform celei mai mari medii în cele 50 de departamente 
în care se aleg 3 sau mai mulți senatori. 

Senatorii reprezentând populaţia franceză din străinătate sunt aleşi prin reprezentate 
proporțională. 224 de senatori sunt în total aleşi prin reprezentare proporțională. Cei 12 
senatori reprezentând francezii expatriați sunt aleşi prin reprezentare proporțională de cei 150 
membrii ai Înaltului Consiliu al Francezilor Expatriaţi. 


Mandatul senatorilor este de 9 ani, reînnoibil (o treime dintre locuri) la fiecare 3 ani. 

Cea mai recentă alegere a avut pe 23 septembrie 2001. Preşedintele Senatului este ales 


după fiecare alegere parțială. 


Adunarea Naţională 
Deputaţii din Adunarea Naţională sunt aleşi prin vot direct. Numărul de deputați aleşi în 
departamente este de 577. Adunarea Naţională se reînnoieşte integral. 

Deputaţii sunt aleşi prin scrutin uninominal majoritar cu două tururi, pe 
departamente. Votarea are loc pe circumscripţii. Departamentele sunt împărțite pe 
circumscripţii, iar circumscripțiile cuprind mai multe cantoane fiecare. 

Nimeni nu este ales în primul tur dacă nu a reunit majoritatea absolută a sufragiilor 
exprimate sau un număr de voturi egal cu un sfert din numărul electorilor înscrişi. În al doilea 
tur majoritatea relativă este suficientă. În caz de egalitate a voturilor, cel mai în vârstă dintre 
candidați este ales; 

Nici un candidat nu poate ajunge în turul al doilea dacă nu a obținut în turul întâi cel 
puţin 12,5% din numărul electorilor înscrişi. În cazul în care un singur candidat reuşeşte să 
obțină 12,5% în primul tur, atunci următorul candidat ca număr de voturi primite în primul tur 
poate candida şi el în turul doi. Dacă nici un candidat nu obține 12,5% în primul tur, atunci 
ajung în turul doi primii doi candidaţi ca număr de voturi obţinute în primul tur. 

Alegerea se face în fiecare localitate. Atunci când deputaţii sunt aleşi prin scrutin de 
listă, fiecare listă cuprinde un număr de candidaţi care egal cu numărul locurilor prevăzute 
plus doi. Candidaţii care vin pe listă imediat după primul candidat ales sunt chemaţi să 
înlocuiască, până la reînnoirea Adunării Naţionale, deputaţii aleşi pe această listă ale căror 
locuri ar fi devenit vacante pentru orice motiv. 

Preşedintele Republicii este ales pentru o perioadă de 5 ani prin vot direct şi universal. 
Preşedintele va fi ales cu majoritate absolută a voturilor valabil exprimate. Dacă majoritatea 
absolută nu s-a obținut în primul tur, va avea loc un al doilea tur în a doua duminică 
următoare. Doar cei doi candidați care au primit cel mai mare număr de voturi în primul tur, 
luând în considerare orice retragere a candidaților cu mai multe voturi, vor concura în al 
doilea tur. 

“Consecințele acestui mod de scrutin asupra transformării voturilor în locuri sunt de 
aceeaşi natură cu cele ale scrutinului uninominal cu un tur, dar cu o diferență importantă, care 
ţine de posibilitatea de a realiza alianţe între cele două tururi. Alianţele electorale pot practica 
unitatea candidaturilor în primul tur (în toate circumscripțiile sau doar în unele), iar în turul 


doi pot renunța la această unitate (în toate circumscripțiile sau doar în unele). 

Se poate considera că reprezentarea unui partid membru al unei coaliții, cu acord de 
renunțare la unitatea candidaturilor între cele două tururi, respectă următoarele 4 reguli: 

1. Amplificarea victoriei în locuri a coaliției câştigătoare în voturi, exact ca între 
primele două partide la scrutinul cu un tur; 
2. Amplificarea numărului de locuri câştigate față de numărul de voturi obţinute de către 
partidul dominant din coaliţie în comparaţie cu celălalt (sau ceilalți); 

3. Avantajul în sânul coaliției pentru cel care are cea mai bună capacitate de a polariza 
forţele în turul al doilea; 

4. Avantaj în locuri obţinute de partidul care are voturile cel mai eficace repartizate 
geografic în sânul potenţial al coaliției, deci partidul care este cel mai puternic acolo unde 


coaliția este majoritară.” 5 


1.4 Belgia 

Sistemul electoral utilizat este cel proporțional cu liste fără ordine prestabilită. 
Multipartidismul din Belgia ia forma a doar trei partide parlamentare. În sistemul său de 
partide cele mai puternice partide deţin, de obicei, 25-30% din voturile valabil exprimate, deci 
sistemul este echilibrat. Pragul electoral efectiv este de 4,8%. 

Belgia a fost prima ţară europeană care a adoptat un sistem de reprezentare 
proporțională (RP) pentru alegerea deputaţilor (1898), ca reacţie la puternica inegalitate de 
reprezentare din sistemul plurinominal cu două tururi. Sistemul adoptat a fost cel al 
scrutinului de listă cu media cea mai puternică, sistem apărat de belgianul d'Hondt (1882).% 

Conform Constituţiei adoptate în 1970 şi amendate ultima dată în 1994 Belgia este stat 
federal compus din comunități şi regiuni. Cele 3 comunităţi sunt: comunitatea franceză, 
comunitatea flamandă, şi comunitatea vorbitoare de limba germană., iar cele 3 regiuni: 
regiunea walonă, regiunea flamandă şi regiunea Bruxelles. De asemenea Belgia este 
împărțită în 4 regiuni lingvistice: regiunea francofonă, regiunea flandreză, regiunea bilingvă 
a capitalei Bruxelles şi regiunea germanofonă. 

Puterea legislativă federală este exercitată în comun de către rege, Camera 
Reprezentanţilor şi Senat. Puterea executivă aparţine regelui. 

Camera Reprezentanţilor 
Membrii Camerei Reprezentanților sunt aleşi direct de către cetăţeni. Fiecare alegător are 
dreptul la un singur vot. Stabilirea circumscripţiilor sau colegiilor electorale este guvernată de 


lege. Alegerile se desfăşoară după sistemul de reprezentare proporțională determinat prin lege. 


55 Pierre Martin op. cit., pp 50-52 

Votul este obligatoriu şi secret şi are loc la nivelul comunităţii. Camera 
Reprezentanţilor este alcătuită din 150 membrii. Fiecare circumscripție electorală are un 
număr de locuri egal cu multiplul divizorului federal, obţinut prin împărțirea numărului 
populaţiei Regatului la 150. 

Locurile rămase neocupate sunt atribuite circumscripțiilor electorale care au cel mai 
mare surplus de populaţie încă nereprezentată. Împărţirea locurilor în Camera 
Reprezentanţilor între circumscripțiile electorale este alocată populaţiei de către Rege. 

Mărimea populaţiei din fiecare circumscripție electorală este determinată la fiecare 10 
ani prin recensământ şi celelalte mijloace legale. Rrezultatele sunt publicate într-o perioadă de 
6 luni. În 3 luni de la această publicare este stabilit numărul locurilor atribuite fiecărei 
circumscripţii electorale. 

Noua distribuire este aplicată la alegerile următoare. Legea determină circumscripțiile 
electoraleş condițiile care trebuie să fie îndeplinite pentru a fi alegător, şi pentru desfăşurarea 
operaţiunilor electorale. Membrii Camerei Reprezentanților se aleg pentru 4 ani. 

Senatul 
Senatul este alcătuit din 71 senatori, din care: 

1) 21 senatori sunt aleşi de colegiul electoral olandez; 

2) 15 senatori sunt aleşi de colegiul electoral francez; 

3) 10 senatori numiţi de către şi în cadrul Consiliului comunităţii flamande (numit 
Consiliul Flamand); 

4) 10 senatori numiţi de către şi în cadrul Consiliului comunităţii franceze; 

5) un senator numit de către şi în cadrul Consiliului comunităţii vorbitoare de limba 
germană; 

6) 6 senatori numiţi de către senatorii la care se face referire la 1) şi 3) 

7) 4 senatori numiţi de către senatorii la care se face referire la 2) şi 4). 

Cel puțin unul dintre senatorii la care se face referire la 1), 3), 6) trebuie să fie rezident 
legal, în ziua alegerii sale, în Regiunea bilingvă a capitalei Bruxelles. Cel puţin 6 dintre 
senatorii la care se face referire la 2), 4), 4) trebuie să fie rezident legal, în ziua alegerii sale, 
în Regiunea bilingvă a capitalei Bruxelles. Dacă 4 sau mai puţini dintre senatorii la care se 
face referire mai sus nu sunt rezidenţi legali, în ziua alegerii lor, în Regiunea bilingvă a 
capitalei Bruxelles, atunci cel puţin 2 dintre senatorii la care se face referire la 1), 4) trebuie să 


fie rezidenți legal în ziua alegerii lor, în Regiunea bilingvă a capitalei Bruxelles. 


5 Pierre Martin, ibidem, pp 64-65 

Numărul total de senatori la care se face referire lal), 2), 3), 4), 6), 7) este împărțit în 
cadrul fiecărui grup lingvistic, pe baza unui grafic electoral al listelor obținute, pentru 
momentul alegerii senatorilor la care se face referire la 1) şi 2), conform sistemului 
reprezentării proporționale stabilit prin lege. 

Pentru desemnarea senatorilor la care se face referire la 3) şi 4), pot fi luate în 
considerare doar listele pe care cel puţin un senator la care se face referire la 1) şi 2) este ales, 
şi din momentul în care un număr suficient de membrii aleşi pe această listă sunt reprezentaţi, 
de la caz la caz, în Consiliul comunității flamande sau în Consiliul comunităţii franceze. 
Pentru desemnarea senatorilor la care se face referire la 6) şi 7), pot fi luate în considerare 
doar listele pe care cel puţin un senator la care se face referire la 1) şi 2) este ales. Pentru 
desemnarea senatorilor la care se face referire la 1) şi 2) votul este obligatoriu şi secret. Votul 
are loc la nivelul comunității (it takes place at the commune), cu excepția cazurilor stabilite 
prin lege. Pentru desemnarea senatorilor la care se face referire la 1) şi 2) legea determină 
circumscripțiile electorale şi compoziția colegiilor electoraleş determină de asemenea 
condiţiile care trebuie să fie îndeplinite pentru a fi alegător, ca şi cele pentru desfăşurarea 
operaţiunilor electorale. 

Legea determină condiţiile pentru desemnarea senatorilor la care se face referire la 3) 
şi 5), cu excepția termenilor stipulați prin legea adoptată cu majoritatea prevăzută la Art. 4 
(majoritatea membrilor fiecărui grup lingvistic din fiecare Cameră este adunată şi din 
momentul în care totalul voturilor afirmative date de cele 2 grupuri lingvistice este egal cu cel 
puţin două treimi din voturile exprimate), care sunt determinaţi prin decret al Consiliilor 
Comunităţii, fiecare pentru problemele care o privesc. Acest decret trebuie adoptat cu o 
majoritate de două treimi a voturilor exprimate, cu condiția ca majoritatea membrilor 
Consiliului care este în cauză sa fie prezentă. 

Senatorul la care se face referire la 5) este numit de Consiliul comunităţii vorbitoare 
de limba germană cu majoritate absolută a voturilor exprimate. Legea determină numirea 
senatorilor la care se face referire la 6) şi 7). Senatorii la care se face referire la 1) şi 2) sunt 
aleşi pentru 4 ani. Senatorii la care se face referire la 6) şi 7) sunt numiţi pentru 4 ani. Senatul 
este reînnoit în totalitate la fiecare 4 ani. Alegerea senatorilor la care se face referire la 1) şi 2) 
coincide cu alegerea Camerei Reprezentanților. Copiii regelui sau, în absența copiilor, 
descendenții din ramura familiei regale chemaţi să domnească, sunt senatori de drept de la 18 
ani. Ei sunt împuterniciți la un loc şi la un vot de la 21 de ani. 

Senatul este compus din: 


1) 106 membrii aleşi, pe baza populației din fiecare provincieş 


70 


2) membrii aleşi de către Consiliile provinciilor, pe baza unui senator la 200.000 
locuitori. Pentru fiecare 125.000 locuitori în plus, este permis încă un senator. Totuşi, fiecare 
Consiliu al unei provincii numeşte cel puțin 3 senatori. Aceşti membrii pot să nu aparţină 
adunării care îi alege, nici să nu fi făcut parte dintr-o adunare electoare pentru o perioadă de 2 
ani înainte dedata alegerilor. 

3) membrii aleşi de Senat până la jumătate din numărul senatorilor aleşi de Consiliile 
provinciilor. Acest număr trebuie să fie impar şi o unitate este adăugată. Aceşti membri sunt 
desemnaţi de senatorii aleşi în virtutea 1) şi 2). 

Alegerea senatorilor aleşi în virtutea 2) şi 3) se face utilizând sistemul de reprezentare 
proporțională stabilit prin lege. Există două colegii electorale: un colegiu francofon şi un 
colegiu neerlandofon. La Bruxelles-Hal-Vilvorde fiecare cetăţean decide, prin proprie alegere, 
un partid francofon sau neerlandofon, din colegiul electoral căruia îi aparține. Colegiul 
electoral francofon alege 15 senatori, colegiul electoral neerlandofon alege 25. 

Repartiția locurilor 

Conform sistemului d'Hondt, coeficienţii electorali se obțin împărțind, pentru fiecare 
circumscripție electorală, numărul total de buletine acordând câte un vot aceluiaşi partid prin 
1, 2, 3, 4, 5, etc. succesiv. 

Coeficienţii obținuți sunt clasaţi, în ordine descrescătoare, până se obţin pentru toate 
listele reunite atâţia coeficienți câte locuri sunt de atribuit. Coeficientul cel mai mic este 
divizorul electoral. Fiecare listă obține un număr de locuri egal cu numărul de dăți de câte ori 
cifra sa electorală conţine divizorul său electoral. 

Atâta timp cât fiecare partid ştie câte locuri a obținut într-o circumscripție electorală, 
aceste locuri trebuie atribuite candidaţilor individuali. Sub acest aspect, voturile preferențiale 
Joacă un rol esenţial. 

Sunt aleşi candidaţii ce au atins coefocoentul de eligibilitate. Cifra este egală cu 
numărul de buletine conținând voturile pentru partid, împărțit prin numărul locurilor +1 
obținute de acest partid. Candidaţii cel mai bine plasați care nu au atins cifra de eligibilitate 
pot apoi să scoată succesiv din voturile reziduale, în funcție de ordinea lor de pe liste. 
Candidatul din coada listei are deci puţine şanse de a fi ales, în afară de cazul în care voturile 


sale preferențiale sunt suficiente pentru a atinge cifra de eligibilitate. 

2. Analiza raportului dintre sistemul electoral şi sistemul de partide politice, şi 
particularizarea pentru cazurile României, Italiei, Franței, Belgiei 

Relaţia dintre sistemul electoral şi sistemul de partide este evidentă dacă ne gândim că 
partidele politice, ca şi sistemele de partide, “se validează şi se definesc prin alegeri ... iar 
dacă existenţa partidelor are un sens, atunci acesta este legat în chip cosubstanţial de alegeri. 
Relația vitală dintre instituţia electorală şi instituția partidelor trebuie deci sondată în 
adâncime, pentru că aici se află una din cheile înțelegerii problemei fenomenului partizan ca 
sistem. Reglementările de ordin electoral, vizând regulile jocului politic al partidelor aflate în 
competiţie pentru putere şi normele de adjudecare sau partajare ale acesteia, au deci o 
importanță reală pentru cunoaşterea însăşi a fenomenului pluripartidist. Fireşte nu normele de 
drept electoral sunt decisive pentru calitatea vieţii politice a unei ţări, ci realitățile politice ale 
acelei ţări, care, în definitiv, impun respectivele norme. Or din aceasta perspectivă modurile 
de scrutin pot fi apreciate ca un indicator al realităţilor politice naţionale.”*” Sistemele 
electorale reprezintă un indicator al diferitelor sisteme de partide, al tendinţelor care se 
dezvoltă într-o societate. 

Modurile de scrutin au efecte care depăşesc simpla transformare a voturilor în locuri, 
influența lor trece dincolo de acest efect, exercitându-se asupra strategiei forțelor politice şi 
poate şi asupra votului alegătorilor. Scrutinele proporționale sunt incontestabil mai juste sub 
criteriul transformării voturilor în locuri şi chiar pentru acest lucru au fost create. În fața 
acestui argument de bun simţ, partizanii scrutinelor majoritare sunt într-o poziţie inferioară: ei 


8 Ansamblul analizelor a fost sintetizat, în 1951, de către 


«trebuie să justifice o injustiţie. Š 
Maurice Duverger în lucrarea sa «Partidele politice» sub formă de «legi» : 

1) Reprezentarea proporțională tinde către un sistem de partide multiple, rigide, 
independente şi stabile (cu excepţia cazurilor mişcărilor pasionale); 

2) Scrutinul majoritar (uninominal) cu două tururi tinde către un sistem de partide 
multiple, suple, dependente şi relativ stabil; 

3) Scrutinul majoritar (uninominal) cu un tur tinde către un sistem dualist, cu 
alternanţa de mari partide independente 

Criteriul fundamental pentru stabilirea tipologiei sistemelor de partide este numărul de 
partide — unul, două sau mai multe. 

Sistemele bipartidiste sunt alcătuite din mai mult de două partide, dar numai două 
partide sunt mari — prin influența electorală şi prin numarul de parlamentari - şi participă prin 


rotaţie la exercitarea puterii de stat. Sistemul bipartidist este caracterizat prin alternarea la 


87 George Voicu, op. cit,. p. 141 

guvernare a două partide politice. Bipartidismul (“sistemele bipartidiste de fapt”, “sistemele 
paradualiste”) nu indică numărul total de partide dintr-o ţară, ci reprezintă o noțiune care s-a 
încetățenit prin tradiţie şi redă sintetic trăsăturile principale ale sistemului pluralist cu două 
partide puternice. Cele mai bune exemple sunt Marea Britanie, Statele Unite ale Americii, 
Noua Zeelandă, Canada şi Australia, unde fiecare din cele două partide mari tinde sa devină 
majoritar în Parlament şi să preia singur exercitarea puterii guvernamentale. 

Majoritatea analiştilor tradiționalisti ai sistemelor de partide consideră sistemul 
bipartidist mai avantajos decât sistemul multipartidist. După aceştia primul beneficiu este că 
acestea oferă alegătorilor posibilitatea de a alege între doua seturi alternative de politici 
publice. Al doilea avantaj ar fi că au o influență moderată pentru că cele doua partide 
principale trebuie să concureze pentru atragerea alegătorilor de la centrul spectrului politic ăi 
de aceea trebuie sa propuna politici moderate, centriste. Acest mecanism este puternic mai 
ales atunci când la centru se situează un mare număr de alegători, dar aceeaăi logică continuă 
sa opereze chiar şi când opiniile sunt mai polarizate: partidele vor pierde susținători la cele 
doua extreme, dar un vot castigat la centru poate fi considerat un vot dublu, pentru ca este 
castigat în defavoarea partidului concurent. 

Sistemele bipartidiste mai au şi avantajul că sunt necesare pentru formarea cabinetelor 
monocolore, mai puternice şi cu viaţă mai lungă decât cabinetele de coaliţie“? 

Cele mai cunoscute variante de sisteme bipartidiste sunt sistemul bipartidist integral şi 
sistemul cu «două partide şi jumătate». 

Sistemele bipartidiste «pure» sau «integrale» sunt acele sisteme în care doar doua 
partide mari acced alternativ, la anumite intervale, la putere (Marea Britanie, Statele Unite ale 
Americii, Noua Zeelanda, Canada). 

Sistemele multipartidiste reprezintă acea categorie de sisteme de partide competitive 
ce se caracterizează prin numărul mare de partide ce luptă pentru putere şi participă la 
exercitarea puterii, prin forța electorală şi parlamentară mai redusă a primelor două partide 
(faţă de sistemele bipartidiste), care împreună depăşesc sau nu 50% din optiunile 
electoratului. În acest caz nu pot fi identificate două partide cu influență majoră asupra 
sistemului politic, şi nici nu pot fi identificate două coaliții care să realizeze acest lucru. 

Cel mai frecvent partidele mari controleaza între 20% şi 40% din voturile 
electoratului. Daca în cazul sistemelor bipartidiste, unul din partidele politice deţine 


majoritatea electorală, în sistemele multipartidiste se pot întâlni cu greu situații în care unul 


5 Pierre Martin op. cit., pp 115-116 
5 Arend Lijphart, Modele ale democraţiei. Forme de guvernare şi funcţionare în treizeci şi şase de ţări, laşi, Polirom, 2000, 
p 74 

din partide atinge majoritatea. De aceea, pentru realizarea unei majorităţi legislative şi pentru 
formarea guvernului este necesară coalizarea a două sau mai multe partide 

Din aceasta cauză, în exercitarea principalelor funcții ale sistemului politic, în lupta 
pentru asumarea puterii şi a responsabilităților în stat conteaza mai multe partide care, de 
obicei, cad cu greu de acord asupra directivelor de guvernare, partidele ce se coalizează 
pentru a guverna având adesea neînțelegeri ideologice, ceea ce poate conduce la crize de 
guvernare, atunci când este retras sprijinul unuia sau mai multor partide. 

Sistemele multipartidiste contemporane se deosebesc unele de altele atât prin criteriile 
care se referă la varietatea pluralismului de partide, cat şi prin diferenţele de funcționare pe 
care le imprimă sistemelor politice în care actioneaza partidul sau partidele cu rol 
precumpanitor în exercitarea puterii politice. Din aceasta perspectiva sistemele multipartidiste 
au fost clasificate în sisteme cu partid dominant şi sisteme multipartidiste echilibrate. 

În cazul sistemelor multipartidiste cu partid dominant, un partid reuşeşte, prin 
influență, prin pozițiile şi rolul central ocupate în politica şi în stat, să impuna sistemelor 
politice principalele caracteristici şi să le condiţioneze hotărâtor dinamica. Partidul dominant 
surclaseaza celelalte partide pentru o lungă perioadă şi îşi pune amprenta asupra întregii 
națiuni, deoarece beneficiază de rezultate constante, de 30-40% din voturi, rezultate ce se 
asociază cu o bogată şi persistentă inegalitate în raport cu urmăritorii cei mai influenți. 

Sistemele de partide echilibrate sau fără partid dominant se definesc prin absenţa unui 
partid mare şi prin rolurile active, ce conferă întregului sistem atributele esenţiale, ale câtorva 
partide de nivel mediu, precum şi cele ale unui număr de partide mici. Raportul de forțe dintre 
principalii protagonişti se caracterizează printr-un relativ echilibru şi printr-o relativă 
stabilitate a influențelor lor politico-sociale şi electorale. Aceasta constantă în timp este 
determinată atât de o anumită stabilitate a rezultatelor electorale, cât şi de menținerea la 
aproximativ aceiaşi parametri a diferenţelor dintre partide în acest plan. 

În sistemele de partide din această categorie cele mai puternice partide politice deţin, 
de obicei, 25-30% din voturile valabil exprimate. Desigur, este vorba doar de un echilibru 
strâns, pentru că un echilibru total ar duce la blocaj, la imposibilitatea guvernării! 

Lijphart afirmă că „«numărul efectiv de partide parlamentare» este unitatea de măsură 
optimă a numărului de partide dintr-un sistem de partide”, prezentând formula de calcul a 
acestuia, propusă de Markku Laakso şi Rein Taagepera în 1979: 

N = 15), 


s; fiind proporția locurilor în Parlament ale partidului i. 


Arend Lijphart, Ibidem.. p76 

„Giovani Sartori afirmă că numai acele partide ar trebui luate în considerare care sunt 
„relevante” în termenii potențialului de coaliție sau «potenţialului de şantaj»”, după cum 
spune Arend Lijphart”!. Jean Blondel, a propus o clasificare a sistemelor de partide care ia în 
considerare numărul partidelor şi mărimea lor relativă.. Astfel, putem avea: sistemul 
bipartidist, sistemul „două partide şi jumătate”, sistemul multipartidist cu un partid dominant, 
sistemul multipartidist fără partid dominanr?. 

Cristian Preda a calculat numărul efectiv de partide după formula propusă de Markku 
Laakso şi Rein Taagepera (N = 1/E(s:)), şi a făcut următoarele observaţii: „Rezultatele 
alegerilor din 2000 au consemnat intrarea în Camera Deputaţilor, ca şi în Senat, a 5 forţe 
politice, la Cameră acestora adăugându-li-se, cu câte un reprezentant, 18 organizații ale 
minorităţilor, altele decât cea maghiară. Una dintre cele 5 forțe politice este însă o coaliție, 
formată din trei actori politici distincți (PDSR, PSDR şi PUR), astfel încât numărul de partide 
parlamentare este de fapt de 7 (între timp s-a redus la 6, o dată cu fuziunea PDSR-PSDR şi 
formarea PSD în 16 iunie 2001) ... numărul efectiv de partide a evoluat astfel: de la 1,6297 în 
1990, la 5,1809 în 1992, la 4,8293 în 1996, pentru a ajunge la alegerile din 2000 la nivelul 
3,4532. Pe baza acestor cifre, el face următoarele observaţii pentru cazul României: 

a) sistemul de partide postdecembrist a fost foarte instabil, trecând prin mai multe 
forme de la o alegere la alta; 

b) sistemul de partide din România a trecut de la tipul „un partid şi jumătate” (după 
alegerile din 1990) la o aşezare diferită în legislaturile 1992-1996 şi 1996-2000, când a luat 
chipul unui sistem multipartidist fără partid dominant, pentru a ajunge la alegerile din 2000 la 
forma aproape standard a unui sistem multipartidist cu partid dominant. ... putem afirma că 
sistemul de partide din România este dominat de dezechilibru, cauzele acestuia urmând a fi 
găsite, aşa cum vom vedea mai jos, în relaţia dintre sistemul electoral şi comportamentul 
partidelor” %. 

Se observă o uşoară scădere a numărului efectiv de partide parlamentare şi datorită 
creşteri pragului electoral de la 3% la 5% (până la 10% pentru alianțe), şi o dată cu 
cristalizarea preferințelor electoratului după „testarea” performanţelor la guvernare ale centru- 
stângii, respectiv dreptei şi centru-dreptei politice româneşti. De asemenea, dacă nu s-ar lua în 
calculul lui N şi minoritățile, N a scăzut de fapt şi mai mult în 2000 faţă de 1996. 

Lijphart atrage atenţia — atunci când analizează dimensiunile conflictului partizan, că 


„trebuie să distingem între programele partidelor şi caracteristicile alegătorilor pe care îi 


°l Arend Lijphart, Ibidem.., p77 
” Arend Lijphart, Ibidem, p 78 
% Cristian Preda, Sistemul politic românesc după patru scrutinuri, p. 222 

reprezintă, ..., şi totuşi, de obicei, există o relație reciprocă între programul unui partid şi 
interesele ori nevoile obiective, respectiv subiective ale susținătorilor partidului.” ° Aceasta 
se verifică şi în practica politică românească. 

„Cabinetele cu majoritate simplă au beneficiat, în general, de suport solid din partea 
partizanilor lor din Parlament, în timp ce cabinetele cu majorități ample au constatat frecvent 


că propriile partide parlamentare sunt mai rebele” 


. La ora actuală, în România, cabinetul 
monocolor PSD beneficiază de suportul solid al propriilor parlamentari (şi de suportul 
parlamentarilor UDMR, asigurat în urma încheierii protocolului politic cu UDMR). 

Reprezentarea proporţională este tipică democraţiei consensualiste. Într-o bună 
măsură, această regulă se aplică şi în cazul României, cu atât mai mult cu cât România nu are 
o democraţie prezidenţială (care ar induce un grad mare de disproporționalitate). 

În 2000, datorită redistribuirii voturilor acordate partidelor care nu au reuşit să intre în 
Parlament, forțele politice situate pe primele două locuri au beneficiat de adevărate „prime 
electorale”... Astfel, procentul de 36,61% obținut de PDSR la Cameră s-a transformat în 
44,92% din locuri (o „primă” de 8,31%), iar cele 19,48% voturi date PRM au devenit 24,34% 
locuri (o „primă” de 4,86%). La Senat, aceste beneficii obținute din redistribuire au fost şi mai 
mari: 9,33% pentru PDSR şi 5,41% pentru PRM. ... Marele beneficiar al acestui sistem este 
PDSR, căci el căci el a dobândit cea mai mare „primă” chiar în 1996, atunci când a pierdut 
alegerile, întrucât învingătorii de acum 4 ani erau reuniți în coaliţie şi au trebuit să îşi împartă 
beneficiile realocării voturilor. ... Anul 2000 este o mare surpriză. Mai întâi de toate, pentru că 
el a adus o scădere, atât în cifre absolute cât şi procentual, a numărului total de mandate 
alocate în urma redistribuirii voturilor. Astfel, numărul mandatelor de acest fel a scăzut de la 
125 (= 36,66%) în 1992 şi 118 (= 34,41%) în 1996 la 110 (31,89%) în 2000. La fel s-au 
întâmplat lucrurile la Senat: de la 94 (= 65,74%) în 1992 şi 85 (= 59,45%) în 1996, s-a ajuns 
ca în 2000 „numai” 72 (= 51,43%) din totalul mandatelor de senator să fie obţinute nu direct 
în circumscripție, ci „indirect” prin realocarea, după sistemul d'Hondt, a voturilor date 
partidelor care au pierdut alegerile, nereuşind intrarea în forul legislativ. %$ 

Rezultatele alegerilor din 2000 au fost mai apropiate opţiunile celor prezenţi la urne. E 
doar o aparenţă, întrucât în evaluarea fidelității cu care voturile se transformă în voturi trebuie 
ținut seama şi de “voturile irosite” adică de acele voturi acordate tocmai partidelor/coalițiilor 
situate sub pragul electoral. Or, nivelul — atât în cifre absolute cât şi procentual — al acestor 


voturi “irosite” a crescut semnificativ în 2000 în raport cu scrutinele anterioare. La Senat, nu 


” Arend Lijphart, op.cit., p87 
%5 Arend Lijphart, ibidem., p 136 
% Cristian Preda, op. cit., pp 224-227 

mai puţin de 2.168.659 de voturi (19,92% din totalul voturilor valabil exprimate) au fost 
orientate către partidele sau alianțele situate sub pragul electoral. La Cameră, cifrele au fost şi 
mai mari: 2.374.881 voturi, adică 21,91% din totalul voturilor valabil exprimate au avut 
aceeaşi soartă 

Cum se poate totuşi ca numărul şi procentul de mandate parlamentare realocate să fie 
mai mic decât în anii anteriori, dar numărul şi procentul de voturi “irosite” să fie mai mare? 
Răspunsul ne este oferit de indicele disproporționalităţii legislative. Acest indice se 
calculează după formula: 

G = V1/2 5-1) 

unde vi sunt procentajele voturilor pe partide, iar li sunt procentajele locurilor atribuite 
în Parlament, pe partide. 

Calculul acestui indice pentru România, considerând v; şi l; la procentele rezultate din 
alegerile din 2000 pentru Camera Deputaţilor, obținem: 

G = V1/2 [(36.61% - 47,4%)+ (19.48% - 25,69%) + (7.03% - 9,48%)'+ (6.89% - 
9,17%)+ (6.80% - 8,26%)] = V1/2 [ (-10,79 + (-6,21} + (-2,45} + (-2,28) + (-1,46)] 
=N1/2 (183,848) = N91,924 = 9,38 

Calculul disproporționalității legislative şi prezidențiale ne arată că sistemul electoral 
românesc a evoluat pe o scală destul de largă: de la 5,88 (în 1992) la 9,38 în 2000 în privința 
disproporționalităţii legislative şi de la un incredibil 93,19 (în 1990) la 33,17 (în 2000), în 
cazul disproporționalităţii prezidenţiale, care este de regulă, aşa cum remarca Lijphart, mult 
mai mare decât disproporționalitatea legislativă. Concluzia cea mai interesantă se poate 
deduce însă plecând de la indicele mediu G care reuneşte cele două valori amintite. Or, acest 
indice care are, în cazul României, valoarea de 19,87, plasează sistemul nostru politic între 
ultimele două țări din tabelul alcătuit de Arend Lijphart, adică între Jamaica (17,75) şi Franța 
(21,08). Sistemul jamaican este însă unul pluralitar, iar cel francez — unul majoritar şi 
prezidenţial, în vreme ce — prin intenție, cel puţin — sistemul electoralo-politic românesc e 
unul proporţional! În lista citată, cel mai apropiat sistem de tip RP de sistemul românesc este 
cel din Venezuela (14,41), urmat de cel din Costa Rica (13,65) şi de cel din Columbia (10,62), 
considerate până acum veritabile exemple de “pervertire” a proporţionalismului”. 

Sistemul legislativ românesc este cel mai disproporţional sistem RP cunoscut 
producând cele mai mari efecte majoritare cunoscute. 

Sistemele electorale pot fi descrise în termenii a şapte atribute: formula electorală, 


magnitudinea circumscripţiei, pragul electoral, numărul total de membrii ai corpului ce 


97 Arend Lijphart, op. cit., p 142 

urmează a fi ales, influența alegerilor prezidențiale asupra alegerilor legislative, distribuția 
inechitabilă şi legăturile electorale dintre partide.. 

Punctul nodal al discuţiei trebuie să îl constituie aprecierea justeţei unui sistem 
electoral care se poate realiza după trei criterii: 

1) Indicele de reprezentativitate, adică raportul dintre alegătorii efectiv reprezentați 
(adică aceia care au votat pentru o listă care a obţinut aleşi, sau au votat pentru un candidat şi 
acesta a fost ales) şi numărul total de alegători. Sistemul d'Hondr asigură un indice de 
reprezentativitate mult mai mare decât scrutinul uninominal cu un tur. 

2) Monotonia, adică cum respectă sistemul în repartiţia locurilor, ierarhia repartiției 
locurilor. Este mult mai grav pentru un scrutin să inverseze ordinea locurilor ocupate față de 
ordinea voturilor obținute, dacă o face între partidele puternice, decât atunci când o face între 
cele slabe. 


Din tabelul de mai jos se observă că în România se respectă această ierarhie a 


repartiţiei locurilor atât pentru partidele mari cât şi pentru partidele mici. 


Camera Total PDSR PRM PD PNL UDMR Alții 
Deputaţilor 2000 
327 155 84 31 30 27 
Mandate 
(100%) (47,4%) (25,69%) (9,48%) (9,17%) (8,26%) 
Voturi 100% 36.61% 19.48% 7.03% 6.89% 6.80% 23.18% 


3) Proporționalitatea.. D'Hondt a propus ca indice de disproporționalitate maximul 
raportului dintre proporţia locurilor şi proporția voturilor pentru acelaşi partid. Metoda sa 
proporțională urmăreşte minimizarea acestui maxim. Sainte — Lague a propus ca indice suma 
diferențelor pe ansamblul partidelor, a pătratelor între proporţia locurilor şi cea a voturilor. 
Deci la d "Hondt este vorba despre scăderea raportului maxim între proporția locurilor şi cea a 
voturilor, iar la Sainte — Lague minimizarea ecarturilor dintre cele două proporții. Comparăm 
rezultatele într-o circumscripție cu două locuri unde cele două partide îşi împart electoratul 
astfel: A: 70%, B: 30%. Metoda d "Hondt (a mediei celei mai puternice) dă rezultatul următor: 
A: 2 locuri, B: nici un loc. Metoda Sainte — Lague, precum cea a resturilor cele mai puternice, 
dă rezultatul următor: A: un loc, B: un loc. Dacă se studiază aceste rezultate, cu cei doi indici 


de disproporționalitate d "Hondt şi Sainte — Lague se obține: 

Metodă/Indice D *Hondt Sainte — Lague 
D *Hondt 1,4 0,43 
Sainte — Lague 1,7 0,19 


În acest caz-limită, fiecare din cei doi indici de disproporţionalitate a fost minimizat 
prin metoda corespunzătoare. Avem deci două viziuni diferite asupra disproporționalității şi 
deci despre proporţionalitate: Metoda d 'Hondt încearcă să evite ca mulți alegători să fie 
reprezentaţi de locuri puţine, cea a Sainte-Lague încearcă să minimizeze numărul de alegători 
nereprezentaţi. În cazul prezentat indicele de reprezentativitate este prin metoda d "Hondt de 
numai 70% pe când prin metoda Sainte-Lague este de 100%. În acest caz metoda lui d "Hondt 
este mai monotonă. 

Dar cel mai indicat pare a fi indicele celor mai mici pătrate preluat de A. Lijphart de la 
Gallaguer °” 

G = VI 2 Ev)? 

unde v; sunt procentajele voturilor pe partide, iar l; sunt procentajele locurilor atribuite 
în Parlament, pe partide.” 

Arend Lijphart'% spune că democraţiile pot fi dispuse pe harta conceptuală după două 
seturi de variabile independente, în două dimensiuni: dimensiunea executiv — partide (a 
împărțirii puterii - power sharing) şi dimensiunea federal — unitar (a divizării puterii — 
division of power). 

Variabilele operaționale care caracterizează dimensiunea executiv-partide se prezintă 
astfel în România: 1) sistemul are puterea executivă concentrată într-un cabinet monocolor, 2) 
relația executiv-legislativ prezintă dominanța executivului, 3) sistemul este multipartidist, 4) 
sistemul electoral este bazat pe reprezentarea proporțională (RP), şi 5) sistemul de grupuri de 
interese este situat între unul pluralist (mai multe grupuri, competiţie pentru atenţie şi 
influență, separația dintre stat şi grupurile de interese) şi unul „corporatist” (anumite grupuri 
de interese sunt parte integrantă a procesului de luare a deciziei, fără separaţia strictă dintre 
stat şi aceste grupuri). 

În continuare, în dimensiunea executiv-partide, ne vom ocupa de regulile legislative 
care determină cine sunt aleşii, plecând de la voturile exprimate de electorat. 

În România se utilizează scrutinul cu reprezentare proporțională pe liste închise, 


pentru alegerea Parlamentului, iar pentru alegerea Preşedintelui ţării, în primul tur de scrutin 


9% Arend Lijphart, ibidem., p 150 
” Pierre Martin op. cit., pp 92-95 
1% Arend Lijphart, cp. cit., pp 26-27 

se utilizează sistemul proporțional, iar dacă se ajunge la cel de al doilea tur de scrutin, atunci 
se aplică sistemul majoritar, primilor doi clasaţi în primul tur. 

„Sistemul electoral proporţional încurajează o abordare consensuală a politicilor 
publice prin faptul că nu produce majorități ale unui singur partid (deci partidele trebuie să 


coopereze în cadrul unor coaliţii guvernamentale)” 


. O explicaţie a efectelor consensuale ale 
sistemului proporțional ar putea fi aceea că acest sistem favorizează mai degrabă decât cel 
majoritar realizarea uneia din funcţiile importante ale sistemului politic: funcția de integrare a 
elementelor societăţii în structuri social-politice şi întărirea coeziunii lor în jurul obiectivelor 
generale ... prin controlul asupra indivizilor şi grupurilor, ca şi asupra clivajelor şi tensiunilor, 
prin socializare, recrutare şi mobilizare politică, în vederea configurării unei baze sociale cât 
mai largi de adeziune şi susținere.. Vorbind despre controlul asupra indivizilor şi grupurilor, şi 
de captarea adeziunii acestora, se poate spune că pentru spațiul cultural româneasc, pentru 
tipul de cultură politică din acest spaţiu, un sistem electoral cu dominantă proporțională este 
mai potrivit. “Termenul de «cultură politică» ... se referă la orientările politice specifice - 
atitudini faţă de sistemul politic şi diferitele sale părţi”!%, elemente determinate de combinaţia 
dintre trecutul sistemului şi experiențele membrilor săi. Termenul este folosit pentru a 
caracteriza diferenţele dintre sistemele politice naționale şi pentru a analiza aceste sisteme în 
termeni comportamentali. Stabilitatea şi eficacitatea unei societăți depind de existența unei 
culturi politice definite şi active în rândul membrilor sistemului politic. 

În România sistemul electoral non-majoritar a favorizat situaţia ca nici un partid să nu 
deţină o majoritate de „jumătate plus 1” a locurilor din Parlament şi să poată forma un cabinet 
monocolor fără să îşi facă probleme în ceea ce priveşte promovarea propriilor iniţiative 
legislative în Parlament; în consecință partidele pot să coopereze în cadrul unor astfel de 
coaliții, dar pot opta şi să nu o facă - de exemplu PSD şi-a putut permite să alcătuiască singur 
Guvernul, semnând un protocol politic de susţinere reciprocă, cu clauze bine precizate, cu 
UDMR-ul, şi un acord social cu principalele centrale sindicale. 

Competiţia şi conflictul este prezent în sistemul grupurilor de interese din România, 
ceea ce îl apropie într-o oarecare măsură de modelul majoritarist (Westminster) al 
democraţiei. 

Reprezentarea proporțională face ca în România să nu fie inhibată translaţia clivajelor 
societale în clivaje ale sistemului de partide, prin acesta sistemul încadrându-se în modelul 
consensualist al democraţiei. Scopul principal al RP este acela de a împărți locurile 


Parlamentare între partide, proporţional cu voturile pe care acestea le primesc. 


191 Arend Lijphart, ibidem., p 13 

„Cea mai importantă şi tipică diferență dintre cele două modele ale democraţiei 
(majoritarist şi consensualist) este cea dintre guvernările monocolore şi cele ale unor coaliţii, 
„.„. deoarece întruchipează contrastul dintre concentrarea puterii, pe de o parte, şi împărțirea 
puterii, pe de altă parte. ... Sistemele bipartidiste simbolizează modelul majoritarist, iar 


sistemele multipartidiste modelul consensualist.”1% 


Sistemul politic din România, după acest 
criteriu, a constituit şi constituie un exemplu al modelului consensualist, chiar dacă Guvernul 
PSD actual este monocolor (deşi nu a obţinut chiar majoritatea simplă în urma alegerilor din 
2000), iar fezebilitatea sa în forma monocoloră ar fi fost greu de imaginat fără protocolul 
încheiat cu UDMR În 2001, şi din nou acum, în 2002. În România, ca formulă electorală se 
utilizează reprezentarea proporțională pe liste închise. 

Sistemul celor mai mari medii împarte succesiv numărul de voturi primite de lista 
unui partid printr-un număr de divizori. Locurile sunt apoi distribuite listelor care asigură cel 
mai mare coeficient, ca rezultat, până când toate locurile au fost alocate. În România se 
foloseşte varianta formulei lui d 'Hondt. Această formulă ia voturile obținute de fiecare listă de 
partid şi le împarte la 1, 2, 3, 4 etc până când toate locurile sunt completate. Coeficienţii 
obținuți sunt înşiruiți de la cel mai mare la cel mai mic, şi locurile sunt alocate listelor care au 
obținut cele mai mari medii. Formula favorizează uşor partidele mari în detrimentul 
partidelor mici. 

Magnitudinea circumscripției înseamnă numărul de candidaţi care urmează a fi aleşi 
într-o circumscripție electorală. Are un efect puternic asupra gradului de disproporționalitate 
şi asupra numărului de partide. Creşterea magnitudinii circumscripției în sistemele cu 
reprezentare proporțională, crează o proporționalitate mai mare şi condiţii mai favorabile 
pentru partidele mici. 

Magnitudinea circumscripției şi pragul electoral pot fi privite ca două feţe ale aceleiaşi 
monede: bariera explicită impusă împotriva partidelor mici de pragul electoral are, în esență, 
aceeaşi funcție ca şi bariera implicită ridicată de magnitudinea circumscripţiei. O aproximare 
rezonabilă a relației acestora este: 

P = 75%/(M+1), 

în care P este pragul, iar M magnitudinea medie a circumscripţiei.!0 Sistemul 

electoral românesc conţine două magnitudini medii, una pentru Senat, MS = 140/42 = 3,33 şi 


alta pentru Camera Deputaţilor: MCD = 341/42 = 7,78 (327 deputaţi plus 14 deputați ai 


102 Gabriel Almond, Sidney Verba , op. cit., p.43 

minorităţilor naţionale) '% 


. Din această formulă se pot deduce două praguri implicite diferite: 
unul pentru Senat, PS = 0,75/4.33 = 17% şi altul pentru Camera Deputaţilor, PCD = 0,75/8,78 
= 8,5%. Aceste praguri implicite sunt foarte mari: practic, PCD este mai mare decât pragul 
explicit pentru alianțele alcătuite din două partide, iar PS este mai mare decât dublul pragului 
explicit fixat pentru acelaşi tip de alianțe şi mai mare decât triplul pragului explicitpentru 
partide! Acest dezechilibru major este generat în mod evident de nivelul magnitudinii medii şi 
el nu face decât să avantajeze partidele mari. Pentru a remedia acest dezechilibru şi a pune de 
acord pragul explicit existent cu logica scrutinului proporțional, există doar o posibilitate: 
fixarea unei magnitudini medii identice la Cameră şi la Senat, de o valoare apropiată de cea 
rezonabilă dedusă din formula lui Lijphart (luând în considerare pragul electoral de 5% pentru 
partide): 
M = (0,75-P)/P = (0,75-0,05)/0,05 = 14 

Practic vorbind, acest lucru presupune redesenarea completă a circumscripțiilor 
electorale şi folosirea unei «baze teritoriale» complet diferite de cea oferită actualmente de 
către judet. 

Dacă ținem seama că, de regulă, mărimea legislativului (a Camerei inferioare) « tinde 
să fie egală egală cu rădăcina cubică a populaţiei», putem observa că legislativul român se 
situează cu mult peste «normă»: într-adevăr, dacă regula citată ar fi fost urmată de artizanii 
sistemului nostru politic, atunci Camera Deputaților ar fi trebuit să aibă 282 de deputați. 
Caracterul «supraponderal» al legislativului este, în principiu, o bună premisă pentru 
obținerea unei proporționalități cât mai consistente. 

La alegerile din 2000 pentru Camera Deputaţilor au participat 68 de partide şi alianțe, 
ca şi 13 candidaţi independenţi. La Senat, au depus liste 36 de partide şi alianţe, ca şi doi 
candidați independenţi. Diferenţa dintre numărul participanţilor la alegerile pentru Cameră şi 
respectiv pentru Senat, se explică prin înscrierea a 36 de liste ale asociaţiilor minorităţilor 
naţionale lascrutinul pentru Cameră, față de numai 3 la Senat. La alegerile prezidențiale au 
participat 12 candidați. 

La alegerile generale din 2000, corpul electoral a numărat 17.699.727 alegători. Au 
participat efectiv, la votul din 26 noiembrie 2000, 11.559.458 alegători, adică 65,31% din 
corpul electoral. Dacă alegerile generale din 1996 şi 1992 au consemnat participarea a 3/4 din 
corpul electoral, iar cele din 1990 — a peste 6/7 din totalul electorilor, în 2000 doar 2/3 din 
alegători au venit la vot la 26 noiembrie. Privitor la voturile valabil exprimate, sistemul 


electoral românesc nu face distincţia între voturile albe (voturi introduse în urnă fără ca 


19% Cristian Preda, op. cit., pp 218-219 

electoratul să aplice ştampila) şi voturi anulare (adică buletinele pe care nu s-a aplicat corect 
ştampila). În această perspectivă, votul alb este expresia protestului civic, a refuzului “clasei 
politice”, în timp ce votul anulat este expresia neîndemânării de a vota. Pentru o mai nuanţată 
cunoaştere a apatiei sau sentimentului contestatar al electoratului şi implicit o mai corectă 
concepere a strategiilor politice de către partide, ar fi foarte util ca reglementările sistemului 
electoral românesc să includă şi această diferențiere între voturile albe şi voturile anulate (în 
Franța, de exemplu, maşinile de vot permit înregistrarea voturilor albe). Absenteismul poate 
avea mai multe rațiuni: cetățeanul “nu vede” relaţia dintre preocupările sale şi activitatea 
partidelor de la putere; cetățeanul rămâne imun la presiunile ce se exercită asupra sa în 
campaniile electorale; cetățeanul este neîncrezător şi nemulțumit în egală măsură de 
partidul/partidele de la putere şi de partidele de opoziţie. 

Există în principal trei aspecte ale influențelor eventuale ale modurilor de scrutin 


asupra sistemelor de partid: 


3. Scrutinul uninominal cu un tur şi bipartidismul 

Modul de scrutin nu crează dinamica dualistă care tinde să opună partizanii guvernului 
şi opozanţii săi (dinamică mereu prezentă), dar poate s-o favorizeze ducând la un sistem 
politic bipartizan, dacă terenul electoral este favorabil. Definim aici sistemul bipartizan ca un 
sistem politic în care două partide alternează la guvernare, dispunând aproape întotdeauna de 
majoritatea absolută a locurilor, fără ca numărul partidelor reprezentate să fie obligatoriu 
redus la două. Țările anglo-saxone, cu deosebire, votând printr-un scrutin uninominal cu un 
tur, corespund efectiv acestui model. Acolo unde condiţiile favorabile bipartidismului nu sunt 
reunite, sistemul electoral nu are forța să-l impună. !% 

Elementul determinant în acest mod de scrutin care favorizează emergenţa sistemului 
bipartizanconstă în suprareprezentarea în locuri pe care o acordă marilor partide, mai ales 
celui mai puternic, permițându-i să transforme o majoritate relativă în voturi, într-o majoritate 
absolută în locuri....Sistemul proporţional. În special al celei mai puternice medii, când este 
slab proporțional (magnitudine mică) are efecte extrem de asemănătoare scrutinului 
uninominal cu un tur în ceea ce priveşte construcția sistemului bipartizan. El prezintă totuşi 
două avantaje incontestabile de justiţie electorală: alegătorii nereprezentaţi sunt mai puțini, iar 
partidul cel mai puternic în voturi are cel mai puțin de riscat în a-şi vedea victoria furată din 


cauza decupajului electoral. 

4. Scrutinul uninominal cu două tururi şi sistemul alianțelor electorale 

Scrutinul uninominal cu două tururi a fost mult mai puțin utilizat decât scrutinul 
uninominal cu un tur. Dar utilizarea lui aproape sistematică în Franţa, pentru alegerile 
legislative (cu excepţia perioadei 1940-1958) a permis verificarea afirmațiilor lui Maurice 
Duverger: este vorba de un scrutin de alianțe. În Franţa, în timpul celei de a III-a şi a V-a 
Republici, acest mod de scrutin a fost mereu aplicat în cadrul unui sistem partizan destul de 
înfloritor, în care nici un partid nu putea să spere, singur, că va obţine majoritatea absolută a 
voturilor. Turul secund a permis dezvoltarea sistemelor de alianţe, combinând un număr de 
partide importante şi o tendință dualistă. Logica acestui mod de scrutin este că fiecare merge 
singur în primul tur şi că numai principalii doi candidaţi, reprezentând tendinţele mari de 
opinie, se mențin în turul doi, ceilalți renunțând pentru candidatul cel mai apropiat printre cei 
ieşiţi în frunte, în primul tur. Presiunea pe care acest sistem electorsl o exercită asupra 
strategiei de alianţe politice a partidelor politice este foarte mare, adeseori determinantă. 
Influenţa scrutinului uninominal cu două tururi asupra strategiei partidelor politice rezultă din 
faptul că numărul locurilor obținute de un partid poate depinde la fel de mult de alianțele sale 
ca de numărul de voturi obținute. Acest sistem de alianţe bipolare, într-o parte Partidul 
Comunist şi stânga necomunistă (socialiștii şi radicalii), în cealaltă gaulliştii şi dreapta 
negaullistă (democrat-creştini şi independenţi) s-a impus progresiv la toate celelalte niveluri 
ale vieţii politice, cantonale, municipale şi prezidenţiale, pentru a ajunge la un dualism total, 
începând din 1974, cu ocazia ralierii ultimelor elemente ale dreptei de opoziţie la noul 
preşedinte ales, Valerie Giscard d'Estaing. Sistemul electoral a permis astfel înfruntarea 
bipolară stânga/dreapta şi pluralismul în interiorul fiecărei coaliții.” 1 

Este de domeniul evidenţei că RP favorizează o mai mare fragmentare politică a 
Parlamentelor decât scrutinele majoritare, prin simplul fapt că permite o mai justă 
reprezentare a partidelor mici şi mijlocii şi limitează suprareprezentarea celor mai puternice 
partide. Cu toate acestea, este o mare greşeală să se creadă că simplul fapt al trecerii la modul 
de scrutin proporțional are automat consecința măririi numărului partidelor reprezentate în 
adunări, fapt care ar aduce sistemul politic la anarhie. Scrutinele majoritare corespund 
sistemelor de confruntare, iar scrutinele proporționale sistemelor de cooperare." În toate 
sistemele politice există o parte de confruntare şi una de cooparare, dar scrutinele majoritare 
favorizează şi valorizează aspectul de confruntare, iar scrutinele proporţionale pe cel de 
cooperare. Pentru partizanii scrutinelor majoritare, situațisa ideală se identifică într-un sistem 


bipartizan cu alternanță şi guvernări monopartizane care se sprijină pe o majoritate absolută în 

cameră. Pentru proporţionalişti idealul rezidă, în fond, în a avea guverne de coaliție 
proporționale, în aşa fel încât şi puterea să fie împărțită, nu doar locurile în adunarea 
legislativă. În Belgia, Olanda şi Luxemburg sistemul de cooperare între principalele partide ia 
în general forma de coaliţii între două sau trei mari partide (socialist, democrat-creştin şi 
liberal), cu schimbări ale partenerilor în urma rezultatelor alegerilor generale. Dar dacă 
sistemul proporțional facilitează formarea sistemelor de coaliție între principalele partide, el 
nu ajunge pentru a crea condiţiile necesare. 

Influența modurilor de scrutin asupra structurării sistemelor partizane şi asupra 
repartiției voturilor alegătorilor între partide este slabă şi absolut deloc decisivă. Modurile de 
scrutin pot fabrica majorități Parlamentare, dar nu sisteme partizane, contrar opiniei 
apărătorilor scrutinelor majoritare. Se poate observa că scrutinul uninominal cu un tur 
corespunde adeseori unui sistem bipartizan, iar scrutinele uninominale cu unul sau două tururi 
corespund adeseori sistemelor de alianță electorală, acolo unde sistemele de bipartidism nu 
sunt reunite. În cazul scrutinelor uninominale cu un tur, alianțele electorale sunt imperativ sub 
forma împărțirii circumscripţiilor (ex: Italia din 1994). În cazul scrutinelor cu două tururi, 
cum este cazul Franţei, la repartizarea circumscripțiilor din primul tur se adaugă acordurile de 
renunțare înaintea turului doi. Sistemele proporționale de listă, prin slabele constrângeri de 
reprezentare pe care le impun cel mai adesea, permit diferitelor forţe politice să se prezinte 
individual în fața alegătorilor. 

“Modul de scrutin legislativ este considerat în Franţa ca un instrument legitim al luptei 
politice (excepţia franceză). ... Franța votează prin scrutin uninominal cu două tururi la 
alegerile prezidențiale, legislative şi cantonale, un scrutin departamental geografic geografic 
mixt plurinominal cu două tururi şi proporțional pentru senatori şi scrutine proporţionale 
pentru alegerile regionale şi europene. ... dintotdeauna, regulile de funcționare a vieţii politice 
franceze au putut fi puse în discuție pentru că ele nu au la bază consensul. Această slăbiciune 
a consensului asupra regulilor de funcționare a vieții politice din Franţa este unul din 
elementele de fragilitate ale democraţiei franceze, ca şi toleranța surprinzătoare pentru 
inegalitățile de reprezentare care, în cazul scrutinului cantonal, sunt astăzi fără echivalent în 
alegerile dintr-o democraţie occidentală.. 1% 

Sistemul electoral utilizat în Franţa este majoritar absolut şi oferă următoarele 
avantaje: faţă de cel majoritar relativ că ajunge în Parlament candidatrul care are mai multe 
voturi pentru decât împotrivă. Totodată, acest sistem implică, cel puțin teoretic, o 


responsabilitate mai mare a celor aleşi în fața alegătorilor. În sfârşit, sistemul le oferă 


1% Pierre Martin op. cit., pp 136-140 


85 


posibilitatea alegătorilor de a alege atât partidul cât şi candidatul şi contribuie la formarea 
unei majorităţi stabile în Parlament. Ca dezavantaje se pot enimera: absenţa proporționalității 
între numărul de locuri câştigate de un partid şi suportul său electoral, şi disproporția 


voturilro. 


5. Desemnarea alegătorilor prin reprezentare proporţională 


În sistemul proporţional cu liste prestabilite utilizat în România şansele 
candidatului de a fi ales depind de poziţia pe care acesta o ocupă pe listă. Acest sistem a fost 
folosit în România în cazul alegerilor generale din 1990, 1992, 1996 şi 2000. Sistemul cu liste 
prestabilite are avantajul de a asigura proporționalitatea dintre numărul de Parlamentari ai 
unui partid şi suportul electoral real de care se bucură partidul respectiv, dar are în acelaşi 
timp numeroase dezavantaje. Experiența românească post-decembristă a arătat că cei aleşi pe 
liste prestabilite au o responsabilitate mai scăzută față de alegători şi mai mare față de cei care 
I-au pus pe liste pe poziţii eligibile. Ei sunt conştienţi că realegerea lor depinde în primul rând 
de poziţia pe listă, deci de mai-marii partidului şi abia apoi de votul cetăţenilor. S-a observat, 
totodată, o selecţie greoaie a Parlamentarilor. Aici se pot întâlni numeroase cazuri în care 
cetăţenii aleg un partid doar pentru că îi simpatizează pe lideri, care pot să nu figureze pe lista 
circumscripţiei respective; dacă aceştia se află totuşi pe liste, ei pot atrage şi candidaţi 
anonimi, care beneficiază de voturile primilor. O ultimă observaţie importantă: baremul pe 
care trebuie să-l atingă partidele pentru a intra în Parlament face ca un procent important din 
alegători să nu fie reprezentat în legislativ. La un prag electoral de 5% unul din 10 cetăţeni ai 
României nu este reprezentat în Parlament. 

Sistemul proporțional cu liste fără ordine prestabilită utilizat în Belgia încearcă să 
elimine dezavantajul sistemului cu liste prestabilite. În acest caz, candidaţii sunt trecuţi pe 
listă în ordine alfabetică. Votul pentru un anumit candidat de pe listă se consideră ca fiind dat 
pentru întreaga listă. Principalul avantaj al acestui sistem este acela că, în acest caz, candidații 
au şansa de intra în Parlament atât datorită popularității partidului cât şi datorită propriei 
popularităţi. Sistemul îi pune însă pe organizatori în faţa acestei dificultăți majore: numărarea 
voturilor şi stabilirea rezultatelor sunt foarte complicate. 

Problema atribuirii personale a locurilor nu se pune decât în sistemele de listă.. Sunt 


posibile mai multe cazuri, unele dintre ele se aplică altele s-au aplicat: 

Lista preordonată blocată 

Acest sistem acordă cea mai mare importanţă deciziei aparatelor de partid pentru 
desemnarea aleşilor. Ordinea candidaților este stabilită înainte de vot, iar alegătorul nu poate 
să o schimbe. Acesta a fost sistemul utilizat în Franţa în 1986 (se foloseşete în România la ora 


actuală, în Spania, Potgalia ş.a.). 


Lista preordonată neblocată 

În acest caz alegătorii au posibilitatea să modifice ordinea candidaţilor, dar cei care nu 
o fac sunt consideraţi ca acceptând ordinea propusă. În practică este prea puţin ca ordinea 
propusă să fie modificată prin votul suficienţi alegători pentru a o schimba. Sisteme de acest 


tip sunt utilizate în Belgia şi în Austria, Suedia, Norvegia, Olanda). 


Lista liberă 

Alegătorii pot să-şi exprime preferința pentru unul sau doi candidați ai partidului 
preferat. Locurile unui partid sunt atribuite acelor candidaţi care au cel mai mare număr de 
preferințe. Alegătorii determină aleşii, dar nu se poate vota pentru candidaţi din liste diferite. 


Acest sistem este aplicat în Grecia şi a fost aplicat în Italia până în 1993. 


Sistemul finlandez 

În Finlanda, alegătorii votează pentru un candidat şi nu pentru o listă. Se calculează 
voturile fiecărei liste totalizând voturile tuturor candidaţilor de pe listă. Voturile sunt atribuite 
între liste după metoda d ’Hondt şi distribuite în cadrul aceleiaşi liste candidaţilor care au cele 
mai multe voturi. Acest sistem permite alegătorului să voteze pentru un candidat în cadrul 


reprezentării proporționale. 


Metoda Hagenbach-Bischoff 

În acest sistem utilizat în Elveţia (cu câteva modificări) şi în Luxenburg, alegătorii au 
atâtea voturi câte locuri sunt puse în joc în circumscripţia lor. Ei pot vota pentru candidaţii de 
pe liste diferiteşi să cumuleze două voturi pentru acelaşi candidat. Numărul de voturi al 
fiecărei liste este calculat prin adunarea voturilor obţinute de candidații de pe listă. Locurile 
sunt repartizate între liste utilizând coeficientul Hagenbach-Bischoff. În cadrul listelor, 
locurile sunt atribuite candidaților care au obținut cel mai mare număr de voturi. Această 


metodă dă cea mai mare libertate alegătorului în alegerea aleşilor. 

Ea îi permite, în acelaşi timp, să acorde preferința unui partid şi să-şi exprime opinia 
asupra unei chestiuni de care se ocupă mai multe partide, alegând candidaţi ai diferitelor 
partide care îi împărtăşesc opinia. Contrar unei legende persistente, RP se dovedeşte perfect 


compatibilă cu alegerea personală a alesului de către alegător. 


Sistemele proporţionale complexe 
Sunt două tipuri de sisteme proporționale complexe: cele care se bazează pe mai multe 


niveluri geografice de atribuire a locurilor şi aşa numitele sisteme de compensație. 


Modul de scrutin proporțional cu mai multe niveluri de atribuire a locurilor 

În acest sistem, în general, după ce au fost repartizate locurile prin metoda 
coeficientului în circumscripțiile de bază, se totalizează resturile la nivel superior, în 
circumscripţii geografic mult mai vaste care înglobează ciecumscripțțle de bază. Locurile 
neatribuite prin coeficient sunt distribuite în cadrul circumscripțiilor de nivel superior, în 
funcţie de resturi, cu ajutorul unei metode proporţionale. Existenţa celui de al doilea nivel de 
atribuire a locurilor permite creşterea proporționalității sistemului.. Italia a utilizat acest tip 
de scrutin pentru alegerile de deputaţi între anii 1946 şi 1993. Cele 630 de locuri de deputaţi 
au fost atribuite în cadrul celor 31 de circumscripții de bază, utilizând coeficientul Imperiali. 
Locuriel neacordate au fost atribuite la nivel de țară pe baza totalizării resturilor, prin metoda 
resturilor celor mai tari. În Belgia, din 1919, pentru alegerea deputaţilor, arondismentele 
constituie circumscripții în care se atribuie locurile după coeficientul simplu. Locurile rămase 


sunt atribuite la nivelul provinciilor plecând de la resturi, utilizând metoda d 'Hondt. “° 


Sistemele proporţionale de compensare 

Aceste sisteme, care sunt complet proporționale, au fost considerate uneori, din 
greşeală, ca sisteme mixte majoritar-proporţionale. Principiul acestor sisteme este următorul: 
o parte din locuri sunt atribuite în circumscripții cu scrutin uninominal, în general cu un tur, 
iar cealaltă parte din locuri, adeseori jumătate, este utilizată la al doilea nivel de repartiție, cu 
titlu de compensație, pentru a atinge cea mai puternică proporționalitate posibilă între voturi şi 
locuri la nivelul compoziţiei globale a adunării. Se calculează numărul de locuri la care are 
dreptul fiecare partid proporțional cu numărul de locuri din adunare, în funcție de numărul 
global de voturi pe carele-a obținut. Locurile neatribuite în circumscripţii servesc la adăugarea 


unui număr suficient de locuri fiecărui partid față de cel deja câştigat în circumscripţii, astfel 

încât să aibă în final atâtea locuri la care are dreptul, conform numărului total de voturi. Cel 
mai cunoscut dintre sistemele de acest tip este cel utilizat în Germania, începând din 1946, la 
desemnarea deputaţilor federali din Cameră (Bundestag). În acest mod de scrutin alegătorul 
are două voturi: primul serveşte la desemnarea jumătății din cei 656 de deputaţi, aleşi prin 
scrutin uninominal cu un tur în cadrul a 328 de circumscripții, iar cu al doilea alegătorul alege 
o listă de partide. Prin acest ultim vot se determină, prin proporționalitate, numărul de deputaţi 
federali la care are dreptul fiecare partid, din fiecare Land. Jumătate din locurile care rămân 
este utilizată pentru a respecta această proporționalitate. Dacă un partid obține mai puţine 
locuri pe circumscripție decât locurile la care are dreptul în fiecare Land conform 
proporționalităţii, ceea ce se întâmplă aproape întotdeauna, situaţia se rezolvă acordându-se 
un număr suficient de locuri în compensare. Aceste locuri sunt atribuite candidaților de pe 
lista folosită pentru al doilea vor, după ordinea din listă. Dacă un partid obține la nivelul 
Landului mai multe locuri de circumscripție decât numărul total de locuri la care dreptul, 
locurile suplimentare (Uberhangmandate) îi sunt păstrate peste totalul general. Din acest 
motiv, în 1990, CDU a obţinut 6 locuri suplimentare în partea de Est a Germaniei, numărul 
total de locuri din Bundestag ajungând la 662. Pentru a avea dreptul la reprezentare, un partid 
trebuie să obțină 5% din voturile secundare la nivel naţional sau 3 locuri pe circumscripție. 
Proporționalitatea între voturi şi locuri este foarte puternică, chiar cu cele 6 locuri 
suplimentare ale CDU, rezul tat al puternicei dominațţii a CDU în Germania orientală. Aceasta 
a obținut 40,5% din locuri cu 39,9% din voturile reprezentate şi 36,7% din voturile exprimate. 
Fără cele 6 mandate suplimentare, ea ar fi obţinut 39,9% din locuri. SPD a obţinut 36,1% din 
locuri pentru 36,5% din voturile reprezentate şi 35,5% din voturile exprimate. Ne putem 
întreba dacă acest sistem complicat nu este potenţial periculos. În versiunea sa cu vot dublu, 
nimic nu împiedică un partid să nu prezinte oficial candidați la scrutinul uninominal, lăsându- 
şi candidaţii să se prezinte ca independenţi sau sub eticheta unui partid artificial. În felul 
acesta primeşte un număr mare de locuri directe la scrutin direct, beneficiind totodată de 
compensații maxime. Acest tip de scrutin este extrem de atrăgător pentru cei care vor să 
combine finalitatea proporțională şi desemnarea personală de către alegători a aleşilor, ca în 


scrutinul uninominal. 


Rolul pragurilor electorale 
În unele sisteme proporţionale, pentru a permite participarea la repartizarea locurilor, 
s-a fixat un prag național sau de circumscripție, în general fixat în procente din voturile 


exprimate (de exemplu la nivel naţional acest prag este de 5% în Germania). 

Fracționarea puternică a opiniilor nefiind desființată prin schimbarea modului de 
scrutin, această măsură face ca, în unele ţări, mai ales cele care au cunoscur totalitarismul 
comunist, un mare procent din voturile exprimate să fie lipsite de orice reprezentare în 
legislativ. Impactul diferitelor sisteme proporţionale asupra transformării voturilor în locuri!!! 

Fără să ţinem seama de efectul pragului, se poate constata că toate sistemele 
proporționale prin divizor sau prin coeficient converg către proporționalitatea matematică 
pură atunci când magnitudinea creşte. 

Pentru a generaliza, se poate spune că scrutinelor proporționale li se aplică 
următoarele trei reguli: 

1 Cu cât creşte magnitudinea, cu atât creşte proporționalitatea sistemului. 

2 Cu cât magnitudinea creşte cu atât sistemele proporționale tind să dea acelaşi rezultat 
(convergență). 

3 Toate sistemele electorale, chiar şi cele mai proporționale, suprarepreznită partidele cele 
mai puternice în defavoarea celor mai slabe. Rațiunea este extrem de simplă: chiar cu 
sistemele proporţionale cele mai favorabile partidelor mici, cum sunt cele bazate pe 
metoda Sainte-Lague, sau cea a resturilor celor mai puternice, dacă acestea sunt câteodată 
suprareprezentate la nivelul unei circumscripţii, slăbiciunea lor generală le împiedică 
frecvent să obțină locuri în celelalte circumscripţii, ceea ce provoacă o subreprezentare 
globală. În fapt, exact ca şi în cazul modurilor de scrutin majoritar, un partid mic scapă de 


subreprezentare numai dacă voturile sale sunt concentrate, dacă este puternic local. 


O tipologie a sistemelor proporţionale în funcție de influența asupra partidelor 

Plecând de la diferitele studii, se pot clasifica metodele proporţionale în ordinea 
descrescătoare a caracterului lor favorabil marilor partide: sistemul d'Hondt, vot unic 
transferabil, Sainte-Lague modificat şi resturile cele mai puternice. 

Scrutinele proporționale de compensare, cum este sistemul german, combină un 
scrutin uninominal cu un scrutin de listă, şi au o finalitate proporțională clară. 

Sistemul de listă este de departe cea mai des utilizată formă a RP. Alegătorul 
selectează un partid şi lista sa de candidaţi, care să-l reprezinte. Listele partidului pot fi ori 
deschise ori închise, permiţând alegătorului să indice o preferinţă în propriii candidați. Dacă 
partidul câştigă 30% din voturi de exemplu, el primeşte 30% din locuri în legislativ. Un 
procent minim de voturi poate fi solicitat pentru a câştiga reprezentare, tipic utilizându-se un 


prag de 5%. Acest tip de RP este ideal pentru legislative mari la nivel național. 

Mixed Member System (MM) - Această RP hibridă alege jumătate din legislativ prin 
mandat unic pe districte „câştigătorul ia totul”, şi cealaltă jumătate prin sistem de listă. 
Sistemul combină fără probleme RP geografică, ideologică şi proporțională.. 

Votul preferenţial (VP) - alegătorul clasifică simplu candidaţii în ordinea preferinței 
sale (1, 2, 3, 4, etc. ...). O dată ce prima opţiune a alegătorului este eliminată, voturile în 
exces sunt eliminate sau „transferate” către preferințele următoare în ordine până ce toate 
poziţiile sunt ocupate. Alegătorii pot vota pentru candidatul (candidaţii) favorit, cunoscând 
cunoscând faptul că dacă candidatul nu primeşte suficiente voturi, votul său va fi transferat 
către prefeinţele următoare. Prin VP fiecare vot contează şi foarte puţine voturi sunt risipite. 


VP este numită şi vot unic transferabil (VUT). 


În termeni generali, sistemele electorale sunt văzute ca aparţinând de 2 mari grupuri: 
sisteme de reprezentare proporţională (RP) — unde dorinţa este ca procentul de locuri ale 
partidului în legislativ să reflecte cât mai fidel procentul voturilor obținute de partid — şi 
sisteme non-propoționale - unde se acordă o mai mare importanţă ca un partid să deţină o 
majoritate clară față de concurenții săi, astfel crescând (aşa se speră) posibilitatea asigurării 
unui guvern puternic şi stabil. În afară de aceast ăîmpărțire, situaţia este de fapt mai 
complexă, cu nuanţe semnificative de variaţie între diferite tipuri de sisteme electorale care se 
utilizează în lume. Acesata nu doar în termeni de cât de mare tendinţă are un sistem anume de 
a produce o mai mare sau mai mică proporționalitate decât altul. La fel de semnificativ este 
modul în care sistemele electorale pot să varieze într-un sens strategic. De exemplu, unele 
sisteme oferă o mai mare arie de alegere pentru alegător decât alte sisteme, iar aceasta are 
implicații atât pentru partide, în modul în care îşi fac campania, cât şi pentru alegători, în 
modul în care ei votează. 

Sistemele pluralitare (sistemul “Single Member Plurality”, sau “First Past the Post”) 
şi sistemele majoritate aparțin grupului sistemelor non-RP. Tradițional, cele mai comune 
sisteme RP sunt sistemele de listă, folosite de aproape jumătate din democraţiile lumii. 
Acestea pot varia mult, dar ceea ce au în comun în primul rând este faptul că sunt sisteme 
bazate pe partid mai degrabă decât pe candidat: alegătorii aleg între liste de partid ia 
rproporţia de voturi câştigate de un partid în alegeri determină proporţia locurilor alocate 
pentru listele sale de candidaţi. Un alt sistem RP utilizat mult este sistemul Votul Unic 
Transferabil (VUT), folosit în alegerile naţionale doar în Irlanda şi Malta, dar foarte 
asemănător cu sistemul Vot Alternativ: alegătorii completează fişa de vot votând în ordinea 


preferinţei pentru pentru câţi candidaţi vor din câte partide vor. Proporţionalitatea rezultatului 

rezultă din faptul că (nu e ca la Votul Alternativ) alegătorii aleg câţiva legislatori din fiecare 
circumscripție sau district (adică magnitudinea circumscripției MC este mai mare decât unu, o 
trăsătură crucială a tuturor sistemelor RP). 

Sistemele mixte, care provin din diferite forme. Ceea ce dă unicitate acestor sisteme — 
şi au ele mai important în comun — este natura lor hibridă: atât sisteme non-RP (în general 
SMP) cât şi RP (listă generală) întrr-un singur sistem. 

Dintre toate tipurile posibile de sisteme mixte, există 2 grupuri principale: 1) sistemul 
în care părţile RP şi non-RP ale alegerilor sunt tratate ca alegeri paralele separate, în care 
proporţia locurilor pe care un partid le câştigă în partea non-RP a alegerilor nu se reflectă în 
proporţia locurilor alocate în partea RP a alegerilor. Deci partidele mari sunt capabile să 
câştige o pondere disproporționată a locurilor. Acestea sunt sisteme non-propoţionale (“mixed 
member majoritarian systems” - MMM) şi ele formează cea mai mare parte a sistemelor care 
se utilizează la ora actuală; 2) al doilea grup, cel mai loial modelului german, este format din 
sistemele mixed member proportional (MMP), în care alocarea locurilor pentru un partid în 
“tier”-ul RP este afectată de proporţia locurilor partidului câştigător în “tier”-ul non-RP, în 
particular compensând acele partide a căror alocare de locuri în “tier”-ul non-RP a fost mai 
mică decât ar f ifost de aşteptat într-un sistem RP. Dată fiind importanța ataşată “tier”-ului 
RP, sistemele MMP tind să producă rezultate/consecințe electorale — în termeni de 


proporționalitate generală — foarte asemănătoare cu cele produse de sistemele de listă. 


Proporţionalitate şi stabilitate 

În una din cele mai sofisticate eforturi de a realiza o clasificare a sistemelor RP bazat 
pe formule electorale, Arend Lijphart a sugerat următoarea clasificare: 

1) cel mai proporţional — cel mai mare rest — Hare; Sainte-Lagiie 

2) intermediar - LR-Droop; STV; Sainte-Lagiie modificat 

3) cel mai puţin proporţional - d'Hondt; LR-Imperiali 

Proporționalitatea este unul din cei mai importanți factori în studiul sistemelor 
electorale. Printre factorii pe care este îi afectează amintim: 1. echilibrul pe sexe şi etnic în 
compoziţia legislativuluiş 2. numărul partidelor politice câştigând locuri în legislativ şi, prin 
implicații, 3. numărul de partide implicate în formarea Guvernului. Proporționalitatea are de 
asemenea o influență importantă asupra stabilităţii generale a sistemului politic. 

Mai întâi, sistemele RP este mai probabil să producă Parlamente care, în ceea ce 
priveşte membrii săi, să reprezinte un microcosmos al societăţii, adică este un mai mare 


echilibru pe sexe, şi de asemenea (când este relevant) o mai mare reprezentare a minorităților 

etnice. Demonstrarea empirică a acestui punct este dificilă datorită unori factori care trebuie 
avuţi în vedere (cum ar fi nivelul de dezvoltare economică a ţării, de exemplu). Cu cât este 
mai mare proporționalitatea, cu atât este mai mare reprezentarea femeilor (o corelare de 0,32). 
Aceasta a fost confirmată de analize multivariate mai sofisticate (cum ar fi Norris 1996). În al 
doilea rând, proporţionalitatea influențează de asemenea numărul partidelor care câştigă locuri 
în legislativ. Numite după celebrul cercetător în ştiinţe politice, Legile lui Duverger (1954) 
stipulează că sistemele RP tind să producă sisteme multipartite, în timp ce sistemele non-RP 
tind să producă sisteme de 2 partide. Cu cât este mai proporţional sistemul electoral, cu atât ar 
trebui să ne aşteptăm să vedem mai multe partide. Relaţia este determinată atât de mecanica 
sistemului electoral (adică face mai uşor sau mai dificil pentru un partid mic să câştige locuri) 
cât şi de aşteptările psihologice pentru politicieni şi alegători determinate de sistemul electoral 
(adică dacă este o pierdere de timp pentru un partid mic să vină cu candidaţi într-un sistem 
non-RP, şi pentru un suporter să se obosească să-l voteze) (Blais and Carty 1991). Această 
relație a fost demonstrată de multe studii (Lijphart 1994; Taagepera şi Shugart 1989). 
Sistemul de listă, sistemul Votului Unic Transferabil (VUT) numit şi sistemul Hare şi 
sistemul MMP au un număr mai mare de partide decât sistemele majoritariste. 

În al treilea rând, dat fiind că sistemele RP permit mai multor partide să câştige locuri 
în legislativ, în cazul sistemelor politice Parlamentare acesta are implicaţii în formarea 
guvernului. Sistemele non-RP sunt caracterizate în principăal de guvernul — partid unic, 
iarsistemele RP de guvernele — coaliţii de partide. 

În al patrulea rând, decurgând într-o anumită măsură din lutimele două puncte, se 
argumentează adesea că sistemele RP promovează instabilitatea politică: ori avem un 
Parlament reprezentativ care alege un guvern reprezentativ similar, ori avem un guvern 
“puternic” şi “stabil” — sugestia este că nu le putem avea în acelaşi timp. Dar există prea 
puţine probe că este atât de tranşantă alegerea, argumentele fiind: 

- Studii comparative au găsit prea puţine probe că longevitatea guvernului ar fi mult 
mai slabă în sistemele RP decât în sistemele non-RP; 

- În general, guvernele din sistemele RP sunt mult mai reprezentative în termeni de 
opinie publică dat fiind că ele cuprind coaliții de mai multe partide. 

- partidele extremiste pot câştiga locuri mult mai uşor în sistemele RP, dar sunt situații 
când partide extremiste au câştigat în sisteme non-RP (Franţa, Italia), în câteva cazuri chiar 


câştigând detaşat cursa electorală. 

- Tendinţele de câştiguri electorale sunt mai înalte în sistemele RP. Per ansamblu, 
câştigul mediu în sistemele RP sunt de 70,8% iar în sistemele non-RP este de 68,2%. 
Corelarea generală între proporţionalitate şi proporționalitate şi rezultat (câştig) este de 0,26. 

Există, în general, puţine probe privind substituirea netă între proporționalitate şi 
stabilitatea sistemului, şi putem spune chiar că cea mai mare parte a probelor conduc în 


direcția opusă. 


6. Consecințele strategice ale sistemelor electorale 

Efectele strategice ale sistemelor electorale sunt la fel de importante ca efectele lor în 
proporționalitate. Aici atenția este adusă în special asupra tipului de buletin de vot şi al 
gradului de alegere care permite alegătorilor să alegă partidele şi candidaţii preferaţi. De 
exemplu, în sistemele SMP ca cele utilizate în Marea Britanie ori sistemul listei închise folosit 
în Spania, alegătorii au de făcut o alegere categorică (ori/ori) de a vota pentru un candidat în 
Marea Britanie sau pentru un partid în Spania. Prin contrast, în sistemul STV utilizat în 
Irlanda, alegătorii pot alege toți candidaţii în ordinea preferinței, pot vota numerotând în 
ordinea preferată. 

Aceste distincţii, bazate pe gradul de alegere pe care alegătorii îl au sugerează o 
clasare a sistemelor electorale total diferită de cea discutată în secţiunea precedentă: 

1. STV (ex: Irlanda): se pot alege în ordinea dorită toți candidaţii de la toate partidele 

2. Panachage (votul pentru liste diferite pe un singur buletin, deci în cadrul unui 
scrutin de listă alegătorul are posibilitatea de a şterge anumiţi candidați de pe listă şi/sau de a-i 
înlocui cu candidați din alte liste) (ex: Elveţia): se poate vota pentru candidaţi din mai mult 
decât un partid 

3. Lista deschisă (ex: Finlanda): voturile “personale” determină clasarea candidaților 

4. Mixed member (ex: Noua Zeelandă): două voturi — unul pentru candidat şi unul 
pentru partid 

5. AV (ex: Australia): se pot delecta în ordinea preferinţei toți candidaţii, dar numai 
unul este ales 

6. Listă închisă (ex: Africa de Sud): se poate vota doar categoric pentru un singur 
partid 

7. SMP (ex: UK): se poate vota doar categoric pentru un candidat al unui partid 

Date fiind diferenţele între sistemele electorale bazate pe tipul de alegere oferit 
votanţilor (ex: sisteme centrate pe candidat vs. sisteme centrate pe partid), la fel ca şi pe aria 


de alegere (sisteme categorice vs. sisteme cu ordine de preferință), este de aşteptat ca acestea 

să aibă influenţe importante asupra politicienilor şi alegătorilor deopotrivă. În cei priveşte pe 
politicieni: sistemele electorale pot fi văzute ca având efecte strategice asupra politicienilor şi 
votanţilor, în cel puțin 3 privințe: tipul de campanie electorală, 2. stilul de organizare a 
partidului, forme de reprezentare electorală. 

Campaniile electorale sunt influențate de sistemul electoral. Atunci când sistemul 
electoral permite nivele înalte de alegere intra-partid (ex: STV), există tendința partidelor de a 
realiza campania în mod descentralizat accentul căzând pe campaniile candidaţilor 
individuali. În anumite condiţii aceasta poate determina accentuarea conflictelor dintre 
facțiuni ale candidaţilor aceluiaşi partid. Prin contrast, dacă sistemul este unul de alegere 
categorică, nu mai este posibilă lupta între facțiuni. Mai mult, dacă sistemul este bazat pe 
partid (ex: listă închisă), se pune mult mai puţin accentul pe candidați: campania este condusă 
de la centru şi în jurul centrului. 

Efectul asupra naturii organizării de partid apare cu deosebire în cazul sistemelor 
bazate pe candidați care presupun o legătură mult mai directă cu “masele”, de unde rezultă o 
democraţie internă de partid mult mai eficientă. Conducerea centrală nu are resurse şi nu 
poate controla autoritar partidul. În sistemele bazate pe partid, prin contrast, organizaţia este 
mult mai mult controlată iar deciziile sunt impuse filialelor şi membrilor. Chiar dacă din anii 
'80, o dată cu procesul de profesionalizare a campaniilor electorale, aceste distincții s-au 
estompat, putem încă să identificăm forme de organizare eficientă la nivel local în sistemele 
bazate pe candidaţi. 

În ce priveşte natura reprezentării parlamentare, aria pentru votarea strategică creşte 
o dată ce ne referim la sistemele electorale mai deschise. De exemplu, atunci când alegerile 
sunt concomitente pentru diferite funcţii şi demnități alegătorul poate beneficia de avantaje 
din această situaţie şi să-şi nuanţeze suportul pentru diferite partide. 

Considerat ca o tehnică de realizare a reprezentării politice, sistemul electoral este un 
factor important în reforma politică, influențând modul de recrutare a clasei politice şi prin 
aceasta sistemul de partide, şi implicit, stabilitatea şi eficiența guvernamentală. Primă etapă 
într-un proces laborios, reforma recrutării politice nu se poate reduce doar la modificarea 
sistemului electoral, dar nici nu poate face abstracție de acesta. 

Cheia succesului procesului de reformare a sistemelor de recrutare a clasei politice stă 
în capacitatea partidelor de a se transforma, de a-şi reorganiza structura, şi implicit de a 
înțelege corect şi responsabil rolul dominant pe care îl au. Funcţionalitatea unui sistem de 
partide depinde de modul în care constrângerile electorale creează un anumit spațiu politic, 


atât pentru organizarea sistemului concurențial, cât şi din perspectiva strategică. 

Departe de a fi un doar o simplă tehnică sistemul electoral se raportează la cultura sau 
culturile politice existente, cu care interacționează. Multipartidismul specific Europei 
continentale nu este reflectarea directă a sistemelor electorale (chiar dacă în Uniunea 
europeană sistemul proporţional este dominant, 11 din cele 15 state aplicând variante ale 
acestui model), ci dezvăluie tradiţii istorice, specificități sociale şi aspecte culturale care 


împreună contribuie la constituirea unui sistem de partide. 


Exerciţii şi întrebări de verificare 


= 


. Care sunt criteriile privind justeţea unui sistem electoral? 
. Descrieţi metodele Sainte — Lague şi D'Hondt. 

. Descrieţi sistemul celor mai mari medii. 

„Ce reprezintă magnitudinea unei circumscripții? 

. Descrieţi metoda Hagenbach — Bischoff. 


„Ce reprezintă scrutinele proporţionale de compensare? 


AI A Ua A U N 


. Redactaţi o tipologie cât mai completă a sistemelor electorale pornind de la cazurile 


prezentate în acest capitol. 

